galehiri: ރޭލުގެ ދަތުރުވެރިންނާއި ހައިބަތުހުރި މުސްކުޅިޔާ - 2\nރޭލުގެ ދަތުރުވެރިންނާއި ހައިބަތުހުރި މުސްކުޅިޔާ - 2\nދެން އެބަޔަށް ދިއުމަށްޓަކައި ހައިބަތުހުރި މުސްކުޅިޔާ ހިނގައިގަތެވެ. އެއީ ރޭލުގެ އެންމެ ފަހު ބަޔެވެ. އޭނާ އެބަޔަށް ދިޔައިރު އެބައިގައި ތިބީ ޢާއިލާތަކެވެ. ހުރިހައި ގޮނޑިތަކެއް ވަނީ ފުރިފައެވެ. އިށީންނާނެ އެއްވެސް ތަނެއް ނެތެވެ. އެހެންނަމަވެސް، އޭނާ އެބައިގައި ތިބި މީހުންނަށް ސަލާމްގޮވާލިއެވެ.\nއެހިނދު، އެތަނުގައި ތިބި ޢާއިލާއެއްގެ ބަޔަކު، ސަލާމް ބަލައިގަނެ އޭނާއަށް މަރްޙަބާ ކިޔައި، ވަރަށް ބޮޑަށް ކަމޭހިތިއެވެ. އޭނާ އެމީހުންނާއެކު އިށީނަސް އެންމެރަނގަޅުތޯ އެހުމުގެ ކުރިން، އެ ޢާއިލާއިން އޭނާއަށް ޖާގަ ދިނެވެ. އެ ޢާއިލާގައި ތިބީ، ދެމަފިރިންގެ އިތުރުން ދެ އަންހެން ކުދިންނާއި ދެ ފިރިހެން ކުދިންނެވެ.\nއެކުދިންގެ މަންމައާއި ބައްޕަގެ އިޝާރަތަކަށް، ފިރިހެން ދެކުދިން އެއް ގޮނޑިއަކަށް ދިޔައެވެ. އަދި އަންހެން ދެކުދިން އަނެއް ގޮނޑިއަކަށް ދިޔައެވެ. މިގޮތުގެ މަތިން، ހައިބަތުހުރި މުސްކުޅިޔާ އިށީނުމަށް ވަރަށް ބޮޑު ޖާގައެއް އެ ޢާއިލާއިން އޭނާއަށް ތައްޔާރުކޮށް، އެތަނުގައި އިށީނުމަށް އޭނާގެ ގާތުން އެދުނެވެ.\nދެން، މާތް ﷲ އަށް ޙަމްދުކުރުމަށްފަހު އޭނާ، އެތަނުގައި އިށީނދެއްޖެއެވެ. އޭރު އޭނާވަނީ، ރޭލުގެ ތެރޭގައި އިށީންނާނެ ތަނެއް ހޯދުމަށްޓަކައި ހިނގައި ހިނގައި ވަރުބަލިވެފައެވެ. އާދަކާދައިގެ މަތިން، ރޭލު ދަތުރުކޮށްފައި ދާއިރު، ހުއްޓަން ޖެހޭ ތަންތަނަށް ހުއްޓައި، ކުރަންޖެހޭ ކަންތައްތައް ކުރަމުން ގެންދެއެވެ. އެގޮތުގެ މަތިން، ފުރަތަމަ ރޭލު ހުއްޓި ތަނުން، ކާބޯތަކެތި ވިއްކާ ބަޔަކު އެޔަށް އެރިއެވެ. މުސްކުޅިޔާ އެމީހުންނަށް ގޮވައި ގެނެސް، އެމީހުންގެ އަތުގައިވާ އެންމެ މީރު ކާބޯތަކެތި، ރޭލުގެ އެބައިގައިވާ އެންމެނަށް ގަނެދިނެވެ. މި މަންޒަރު ފެނިފައި، ރޭލުގެ އެހެން ބައިތަކުގައި ތިބި މީހުން ހިތާމަކުރިއެވެ. ހައިބަތުހުރި މުސްކުޅިޔާ، އެމީހުންނާއެކުގައި އިށީންނަށް ދިއުމުން، އޭނާއަށް ޖާގަ ދެވުނު ނަމައޭ އެބައިމީހުންގެ ހިތްތަކަށް އެރިއެވެ.\nއެތަނުން ފުރައިގެން ރޭލުގެ ދަތުރުކުރަމުން ގޮސް ދެން މަޑުކުރި ތަނުން، އެއަށް އެރީ ހެދުން ވިއްކާ ބަޔެކެވެ. ހައިބަތުހުރި މުސްކުޅިޔާ އެމީހުންނަށް ގޮވައި ގެނެސް، އެމީހުންގެ އަތުގައިވާ އެންމެ ރީތި، އެންމެ މޮޅު ހެދުންތައް، ރޭލުގެ އެބައިގައިވާ އެންމެނަށް ގަނެދިނެވެ. މި މަންޒަރު ފެނިފައި، ރޭލުގެ އެހެން ބައިތަކުގައި ތިބި މީހުން ހިތާމަކުރިއެވެ. ހައިބަތުހުރި މުސްކުޅިޔާ، އެމީހުންނާ އެކުގައި އިށީންނަށް ދިއުމުން، އޭނާއަށް ޖާގަ ދެވުނު ނަމައޭ އެބައިމީހުންގެ ހިތްތަކަށް އެރިއެވެ.\nއެތަނުން ފުރައިގެން ރޭލުގެ ދަތުރުކުރަމުން ގޮސް ދެން މަޑުކުރި ތަނުން، އެޔަށް އެރީ މީރުވަސްދުވާ ތަކެތި ވިއްކާ ބަޔެކެވެ. ހައިބަތުހުރި މުސްކުޅިޔާ އެމީހުންނަށް ގޮވައި ގެނެސް، އެމީހުންގެ އަތުގައިވާ އެންމެ މީރުވަސްދުވާ ސެންޓާއި އެންމެ މޮޅު އަތަރުތައް، ރޭލުގެ އެބައިގައިވާ އެންމެނަށް ގަނެދިނެވެ. މި މަންޒަރު ފެނިފައި، ރޭލުގެ އެހެން ބައިތަކުގައި ތިބި މީހުން ހިތާމަކުރިއެވެ. ހައިބަތުހުރި މުސްކުޅިޔާ، އެމީހުންނާ އެކުގައި އިށީންނަށް ދިއުމުން، އޭނާއަށް ޖާގަ ދެވުނު ނަމައޭ އެބައިމީހުންގެ ހިތްތަކަށް އެރިއެވެ.\nއެތަނުން ފުރައިގެން ރޭލުގެ ދަތުރުކުރަމުން ގޮސް ދެން މަޑުކުރި ތަނުން، އެއަށް އެރީ މާމެލާމެލި ވިއްކާ ބަޔެކެވެ. ހައިބަތުހުރި މުސްކުޅިޔާ އެމީހުންނަށް ގޮވައި ގެނެސް، އެމީހުންގެ އަތުގައިވާ އެންމެ ރީތި ކުލަކުލައިގެ މާތަކާއި، އެންމެ މީރުވަސް ދުވާ މާތައް، ރޭލުގެ އެބައިގައިވާ އެންމެނަށް ގަނެދިނެވެ. މި މަންޒަރު ފެނިފައި، ރޭލުގެ އެހެން ބައިތަކުގައި ތިބި މީހުން ހިތާމަކުރިއެވެ. ހައިބަތުހުރި މުސްކުޅިޔާ، އެމީހުންނާ އެކުގައި އިށީންނަށް ދިއުމުން، އޭނާއަށް ޖާގަ ދެވުނު ނަމައޭ އެބައިމީހުންގެ ހިތްތަކަށް އެރިއެވެ.\nއެތަނުން ފުރައިގެން ރޭލުގެ ދަތުރުކުރަމުން ގޮސް ދެން މަޑުކުރި ތަނުން، އެޔަށް އެރީ ފޮތް ވިއްކާ ބަޔެކެވެ. ހައިބަތުހުރި މުސްކުޅިޔާ އެމީހުންނަށް ގޮވައި ގެނެސް، އެމީހުންގެ އަތުގައިވާ އެންމެ ރަނގަޅު، އެންމެ ޢިލްމީ ފޮތްތައް، ރޭލުގެ އެބައިގައިވާ އެންމެނަށް ގަނެދިނެވެ. އެ ފޮތްތަކުގެ ތެރޭގައި "އިސްލާމްދީނަކީ މެދުމިނުގެ ދީނެވެ." މިނަން ކިޔުނު ފޮތާއި، "އިސްލާމްދީނަކީ، ރަޙުމަތުގެ ދީނެވެ." މިނަން ކިޔުނު ފޮތް ހިމެނެއެވެ. އޭގެ އިތުރުން އެބައިގައި ތިބި ކުޑަކުދިންނާއި ޒުވާނުންނަށް، އެތައް ފޮތްތަކަކާއި، އެތައް ނޫސް މަޖައްލާތަކެއް އޭނާ ގަނެދިނެވެ.\nޒުވާން އަންހެން ކުދިން ނެގީ، އެންމެ ފަހުގެ އިސްލާމީ ފެޝަންތަކާ ބެހޭ މަޖައްލާތަކާއި، އިސްލާމީ އުންމަތުގައި އަންހެނުންގެ ދައުރަކީ ކޮބައިކަން ބުނެދޭ ފޮތްތަކެވެ.\nޒުވާން ފިރިހެން ކުދިން ނެގީ، އެންމެ ފަހުގެ ޓެކްނޯލޮޖީއާ ބެހޭ މަޖައްލާތަކާއި، އިސްލާމީ އުންމަތަށް ކުރިމަތިވެފައިވާ ގޮންޖެހުންތަކާ ބެހޭ ފޮތްތަކެވެ.\nއިސްލާމީ އުންމަތް ބައިބައިކޮށް ހަލާކުރަމުންދާ ހަރުކަށި ޚިޔާލުތަކާ ދެކޮޅަށް ލިޔެފައިވާ ފޮތްތައް ނެގި މީހުން ވެސް މަދެއް ނޫނެވެ. އަދި ޖިހާދު ކުރުމަކީ ހަތިޔާރު އަޅައިގެން މީސްތަކުންނާ ހަނގުރާމަ ކުރުން ނޫންކަމާއި، ދިރިއުޅުމަށްޓަކައި ގަދައަޅައި ކުރާ ކޮންމެ މަސައްކަތެއް ހެޔޮގޮތުގައި ކުރުމަކީ، ޖިހާދުކުރުންކަން ބުނެދޭ ފޮތްތައް ނެގި މީހުން ވެސް މަދެއް ނޫނެވެ.\nކޮންމެއަކަސް އެހުރިހައި އެއްޗެއްގެ އަގު ދެއްކީ، އެ ހައިބަތުހުރި މުސްކުޅިޔާއެވެ. އެތަކެތީގެ އަގަށްވާ ހުރިހައި ފައިސާއެއް ދިނީ އޭނާގެ އަމިއްލަ ޖީބުންނެވެ. މި މަންޒަރު ފެނިފައި، ރޭލުގެ އެހެން ބައިތަކުގައި ތިބި މީހުން ހިތާމަކުރިއެވެ. ހައިބަތުހުރި މުސްކުޅިޔާ، އެމީހުންނާއެކުގައި އިށީންނަށް ދިއުމުން، އޭނާއަށް ޖާގަ ދެވުނު ނަމައޭ އެބައިމީހުންގެ ހިތްތަކަށް އެރިއެވެ.\nދިގު ދަތުރަކަށްފަހު، ރޭލު ދާންވީ ރަށަށް ވާޞިލުވެއްޖެއެވެ. އެހިނދު ރޭލުގައި ތިބި އެންމެން ޙައިރާންވިއެވެ. މުޅި ރަށް ޒީނަތްތެރި ކޮށްފައިވާލެއް ރީތިކަމުންނެވެ. އަދި މުޅި ރަށުގައި ސަލާމަތީ ފިޔަވަޅުތައް އަޅާފައިވާލެއް ވެސް ފުރިހަމަ ކަމުންނެވެ. ރޭލު މަޑުކޮށްލުމުން، ފުލުހުންގެ މަތީ ދަރަޖައިގެ ބޭކަލަކު، ރޭލަށް އަރައި އެމީހަކު އިން ތަނެއްގައި މަޑުމަޑުން އިނުމަށް އެންގެވިއެވެ. އަދި ދަތުރުވެރިންނަށް ރޭލުން ފޭބުމުގެ ހުއްދަ ދެވޭނީ، ރަސްގެފާނުގެ ޚާއްޞަ މެހުމާނު ފައިބައިވަޑައިގެންނެވުމުން ކަން ވެސް އެންގެވިއެވެ.\nރަސްގެފާނުގެ ޚާއްޞަ މެހުމާނަކީ، އެއްކަލަ ހައިބަތުހުރި މުސްކުޅިޔާ ކަމުގައި މެނުވީ ނުވެއެވެ. ރަސްމީ ޢިއްޒަތުގައި، ރަސްގެފާނުގެ ފަރާތްޕުޅުން އޭނާ ބަލާ އަޔެވެ. އެހިނދު، އޭނާ ފައިބާނީ، އޭނާއަށް މަރުޙަބާ ކިޔައި، އޭނާއަށް ޖާގަ ދިން ޢާއިލާގެ އަފުރާދުންނާ އެކުގައި ކަމަށް އޭނާ ބުންޏެވެ. އަދި އޭނާއަށް ދޭ ޢިއްޒަތާއި ޤަދަރު، އެ ޢާއިލާގެ އެންމެނަށް ދިނުމަށް ވެސް އޭނާ އެދުނެވެ.\nދެން ރަސްގެފާނު އެގޮތް ޤަބޫލުފުޅުކުރައްވައި، ހައިބަތު ހުރި މުސްކުޅިޔާއާ އެކުގައި، އެޢާއިލާގެ އަފުރާދުން، ރަސްމީ ޢިއްޒަތުގައި، ރޭލުން ރަސްގެފާނުގެ ގަނޑުވަރަށް ގެންދެވިއެވެ. އެ ޢާއިލާގެ އަފުރާދުން ރަސްގެފާނުގެ ގަނޑުވަރަށް ދިއުމުން، ގިނަގުނަ ހަދިޔާއާއި އަގުބޮޑު ތަކެތި އެމީހުންނަށް ދެއްވިއެވެ. އަދި ގަނޑުވަރުގެ އަގުމާތްވެގެންވީ އެތައް ކޮޓަރިއެއް އެމީހުންނަށް ދެއްވައި، އެތަންތަނުގައި އެބައިމީހުން ތިބޭނެހައި ދުވަހަކު ތިބުމަށް އެންގެވިއެވެ. އެ ގަނޑުވަރުގައިވާ ރީތި ބަގީޗާތަކާއި ފެންއާރުތަކާއި ހިތްފަސޭހަ ތަންތަނަށް ގޮސްއުޅުން ވެސް، އެބައިމީހުންނަށް ހުއްދަކުރެއްވިއެވެ.\nހައިބަތުހުރި މުސްކުޅިޔާއަށް ޖާގަދީ، އޭނާއަށް ކަމޭހިތި ޢާއިލާގެ އަފުރާދުންނަށް، ރަސްގެފާނުގެ ގަނޑުވަރުން ލިބުނު އަގުބޮޑު ހަދިޔާތަކާއި ނިޢުމަތްތަކުގެ ޚަބަރު ލިބުމުން، ރޭލުގައި ދަތުރުކުރި އެހެން މީހުން، ކުރިޔަށްވުރެ މާބޮޑަށް ދެރަވެ، ރޮއި ހިތާމަކުރިއެވެ. އެއީ، އެބައިމީހުންގެ ޙަޔާތުގައި ކުރި އެންމެ ބޮޑު ހިތާމަ ކަމަށްވިއެވެ. ނަމަވެސް، އޭރު ވަނީ ވަގުތު ފާއިތުވެގެން ގޮސްފައެވެ. ފުރުޞަތު މުޅީން ގެއްލިފައެވެ. އެއީ ހިތާމައަކުން އެއްވެސް ފައިދާއެއް ކުރާނެ ވަގުތެއް ކަމުގައި ނުވިއެވެ.\nވާހަކަ މިހިސާބަށް ނިމުނީއެވެ. ނަމަވެސް، މި ރީތި ވާހަކަ ކިޔުމަށްފަހު، އަޅުގަނޑުމެން ކޮށްލަންޖެހޭ ސުއާލެއް އެބައޮތެވެ.\nމިވާހަކައިގައި ނަންގަނެވުނު ހައިބަތުހުރި މުސްކުޅިޔާއަކީ ކާކުތޯއެވެ؟\nމިވާހަކަ ފެށިއިރު، މިއީ، އަޅުގަނޑުމެންގެ ތެރެއިން ކޮންމެ މީހަކަށް ވެސް ވަރަށް މުހިންމު ވާހަކައެއް ކަމުގައި ދެންނެވީ، އެކަން އެހެން ވާންޖެހޭ ސަބަބުތަކެއް ވާތީއެވެ.\nމިވާހަކައިގެ މަފުހޫމާއި މަޤުޞަދު ތިޔަބޭފުޅުންނަށް އެނގިވަޑައިގެންފި ކަމަށް އުންމީދުކުރަމެވެ.\nހައިބަތުހުރި މުސްކުޅިޔާއަކީ، ދީން ކަމުގައި މެނުވީ ނުވެއެވެ.\nއަބަދުވެސް އިބްލީސް މަސައްކަތްކުރަމުން ގެންދަނީ، އަޅުގަނޑުމެން މަގުފުރެއްދުމަށްޓަކައެވެ. އަޅުގަނޑުމެން ދީނާ ދުރުކުރުމަށްޓަކައެވެ. ދީނުގެ އެއްވެސް ފައިދާއެއް ނެތްކަމަށް، އިބްލީސް އަޅުގަނޑުމެންނަށް ވަސްވާސް ދީފިނަމަ، އެވަސްވާހަށް އަޅުގަނޑުމެންނަކު ނުހެއްލޭނެއެވެ. އެހެންވެ، އިބްލީސް މަސައްކަތްކުރަނީ، ކޮންމެވެސް އެހެން ކަމެއްގައި އަޅުގަނޑުމެން މަޝްޣޫލުކުރުވައިގެން، އަދި އަޅުގަނޑުމެންގެ ހިތްތަކުގައި ބަހަނާއެއް އުފައްދައިގެން، ދީނާ ދުރަށް ގެންދިއުމަށެވެ.\nކުޅެން ތިބި ކުޑަކުދީންނެވެ.\nއެކުދީން ދީންދެކެ ލޯބިވެއެވެ. ނަމަވެސް އެކުދީންނަށް ދީނުގެ ކަންތައްތައް އޮޅުން ފިލާނީ، ތަންކޮޅެއް ބޮޑުވެ ތަޞައްރަފު ފުދުނީމައިތާއެވެ. މިހާރު އެކުދިންނަށް ދީން އޮޅުންފިލުވާ ނުދިނަސް އެންމެ ރަނގަޅުވާނެއެވެ. މިއީ، އިބްލީހުގެ ވަސްވާހެވެ.\nސާނަވީ މަރްޙަލާގައި ކިޔަވަމުންދާ ދަރިވަރުންނެވެ.\nއެކުދީން ދީންދެކެ ލޯބިވެއެވެ. ނަމަވެސް މިހާރު އެކުދީން އެއުޅެނީ އިމްތިޙާނުތަކަށް ފިލާވަޅު ދަސްކުރުމުގައި މަޝްޣޫލުވެގެންތާއެވެ. މަދުރަސީ ދައުރު ނިމުމަށްފަހު އެކުދީން ދީންވެރިވާނެއެވެ. މިއީ، އިބްލީހުގެ ވަސްވާހެވެ.\nޒަވާޖީ ޙަޔާތް ފަށާ ދެމަފިރިންނެވެ.\nއެ ދެމަފިރިން ދީންދެކެ ލޯބިވެއެވެ. ނަމަވެސް އެދެމަފިރިންގެ ހިތަށް އަރައެވެ. މިއީ އަހަރެމެންގެ ޒުވާން ޢުމުރުތާއެވެ. ޢުމުރުގައި އަދި ލައްކަ ދުވަސް އެބައޮތެވެ. އެހެންވީމާ، ދީންވެރިވާނީ އަދި ތަންކޮޅެއް ފަހުންނެވެ. މިއީ، އިބްލީހުގެ ވަސްވާހެވެ.\nޢުމުރުން ދެބައިވަމުންދާ މީހުންނެވެ.\nއެމީހުން މިހާރު އެއުޅެނީ އެކިއެކި މަޝްރޫޢުތައް ފަށައިގެންނެވެ. ކާމިޔާބު ދިރިއުޅުމެއް ހޯދުމުގެ އުންމީދުގައެވެ. އެމީހުންނަކީ، ދީންދެކެ ލޯބިވާ، އަދި ދީންވެރިވުމަށް ޝައުޤުވެރިވާ ބަޔެކެވެ. ނަމަވެސް އެމީހުންގެ ހިތަށް އަރައެވެ. މިހާރު މިއުޅެނީ ވަރަށް އަވަދިނެތިއެވެ. މިކުރާ މަސައްކަތްތަކުން އެދެވޭ ނަތީޖާއެއްނެރެ، މުއްސަނދި ވެވޭތޯއެވެ. މި އުންމީދު ޙާޞިލުވުމުން ދީނާމެދު ވަރަށް ބޮޑަށް ފަރުވާތެރިވާނަމުއެވެ. ޙަޔާތުގެ ބާކީ އޮތް ބައި، ދީންވެރި ކަމާއެކު ހޭދަކުރާނަމުއެވެ. މިއީ، އިބްލީހުގެ ވަސްވާހެވެ.\nނަންގަނެވިދިޔަ ވިސްނުންތަކުގައި، ޙަޔާތުގެ ދުވަސްތައް ހޭދަކުރަމުންދާއިރު، މާދަމާ އަންނާނެ ކަމެއް އެކަކަށް ވެސް ނޭނގެއެވެ. ނުވަތަ މާދަމާ އަންނައިރު، ތިމާ ވާނީ ކަށްވަޅުގައި ނޫންކަމެއް ވެސް ނޭނގެއެވެ.\nބަހަނާ ދެއްކުމަކީ، ދިރިއުޅުމުގެ ހުރިހައި ކަމެއްގައި އަޅުގަނޑުމެންނަށް ޖެހިފައިވާ ބައްޔެކެވެ. "މިއަދު ކުރަންވީ ކަންތައްތައް މާދަމައަށް ފަސްނުކުރާށޭ" ބުނާ ހަރުބަސް އަޅުގަނޑުމެން ޤަބޫލުކުރަމުއެވެ. އަޅުގަނޑުމެން ހިތުގެ އަޑިން އެ ޙިކުމަތްތެރި ބަސް ޤަބޫލުކުރިނަމަވެސް، ޢަމަލީ ގޮތުން އެ ޙިކުމަތް ތަންފީޒެއް ނުކުރަމުއެވެ. މުސްތަޤުބަލް ބިނާކުރުމުގައި ނާކާމިޔާބާ ކުރިމަތިލާން ޖެހެނީ މިކަމުގެ ސަބުންނެވެ. އަދި އާޚިރަތުގެ ކާމިޔާބާއި ނަސީބު ލިބުމުން މަޙުރޫމުވަނީ ވެސް މިކަމުގެ ސަބުންނެވެ.\nޢުމުރުގެ ދުވަސްތައް މާޒީވަމުންދާއިރު، އަޅުގަނޑުމެން ބުނަމުން މިގެންދަނީ، ކުރާނަމެވެ. މާދަމާ ކުރާނަމެވެ. ނުވަތަ މިވެނި ކަމެއް ކޮށް ނިމުނީމާ، އެވެނި ކަމެއް ކުރާނަމެވެ. މިއީ، އިބްލީހުގެ ވަސްވާހެވެ.\nމި ވާހަކަތަކަށްފަހު، އައްތަކާޘުރު ސޫރަތަށް ނަޒަރު ހިންގާލުން ހުއްޓެވެ. އެ ސޫރަތުގައި މާތް ﷲ ވަޙީކުރައްވާފައި ވެއެވެ.\n(މުދަލާއި ދަރިން) ގިނަކަމަށް، އެކަކު އަނެކަކަށް ފަޚުރުވެރިވެ އުޅުން، ތިޔަބައިމީހުން (ﷲ ގެ މަތިން ހަނދުމަނެއްތައި) މަޝްޣޫލުކޮށްފިއެވެ.\nތިޔަބައިމީހުން ކަށްވަޅުތަކަށް ޒިޔާރަތްކޮށްފުމަށް ދާންދެނެވެ. (އެބަހީ: މަރުވެއްޖައުމަށް ދާންދެނެވެ.)\nހަމަހިލާ އެހެންނަކުން ނުވާނެއެވެ. ނިކަންހުރެ ތިޔަބައިމީހުންނަށް އެނގޭނެތެވެ.\nދެންވެސް ހަމަހިލާ އެހެންނަކުން ނުވާނެއެވެ. ނިކަންހުރެ ތިޔަބައިމީހުންނަށް އެނގޭނެތެވެ.\nހަމަހިލާ އެހެންނަކުން ނުވާނެއެވެ. ޔަޤީންކަމުގެ އެނގުމަކުން ތިޔަބައިމީހުންނަށް އެނގޭނެ ނަމައެވެ.\nހަމަކަށަވަރުން، ތިޔަބައިމީހުން ނަރަކަ ދެކޭނެކަން ކަށަވަރެވެ.\nދެން ހަމަ ޔަޤީންކަމުގެ ދުށުމުން، ތިޔަބައިމީހުން އެ ނަރަކަ ދެކޭނެކަން ކަށަވަރެވެ.\nދެން އެދުވަހުން ހަމަކަށަވަރުން (ދުނިޔޭގައި ތިޔަބައިމީހުންނަށް ލިބުނު) ނިޢުމަތާމެދު ތިޔަބައިމީހުންނާ ސުއާލުކުރައްވާނެކަން ކަށަވަރެވެ.\nމަޞްދަރު: موسوعة الإعجاز العلمي في القرآن والسنة


Noorul-islam.NET :: އިސްލާމް ދީނުގައި ނިޔަފަތި ކެނޑުމަށް ވަކި އުޞޫލެއް އެބައޮތްތޯ؟\nއިސްލާމް ދީނުގައި ނިޔަފަތި ކެނޑުމަށް ވަކި އުޞޫލެއް އެބައޮތްތޯ؟\nސުވާލު: އިސްލާމް ދީނުގައި ނިޔަފަތި ކެނޑުމަށް ވަކި އުޞޫލެއް އެބައޮތްތޯ؟<?xml:namespace prefix = "o" />\nޖަވާބު: ނަބަވީ އިރުޝާދުތަކުން އެނގޭ ގޮތުގައި ނިޔަފަތި ކެނޑުމަކީ ފިޠުރަތުގެ ތެރެއިން ވާކަމެކެވެ. މާތް ﷲ ރުއްސުންލެއްވި އަބޫހުރައިރާގެ ކިބައިން ރިވާވެގެން ވެއެވެ. ސަލާމާއި ޞަލަވާތް ލެއްވި ކީރިތިރަސޫލާ ޙަދީޘްކުރެއްވިއެވެ '' الْفِطْرَةُ خَمْسٌ الِاخْتِتَانُ وَالِاسْتِحْدَادُ وَقَصُّ الشَّارِبِ وَتَقْلِيمُ الْأَظْفَارِ وَنَتْفُ الْإِبِطِ'' މާނައީ : '' ފިޠުރަތުގެ ތެރެއިންވާ ފަސްކަމެއް ވެއެވެ. އެއީ : ޚިތާނުކުރުމާއި، ޢައުރައިގެ ވަށައިގެންވާ އިސްތަށި ބޭލުމާއި، މަތިމަސް ކޮށުމާއި، ނިޔަފަތި ކެނޑުމާއި، ކިހިލިފަތުގެ އިސްތަށި ވަކިކުރުމެވެ. '' ( މުސްލިމް )\nބައެއް ދަންނަ ބޭކަލުން ހުކުރު ދުވަހު މެންދުރުކުރިން ނިޔަފަތި ކެޑުން މުސްތަޙައްބު ކަމުގައި ވިދާޅުވެއެވެ. އެއީ ސަލާމާއި ޞަލަވާތްލެއްވި ކީރިތި ރަސޫލާ ހުކުރު ދުވަހު ނިޔަފަތި ކެނޑުއްވުމާއި، މަތިމަސް ކޮށްޓެވުމަށް ލޯބި ކުރައްވާ ކަމުގައި އައިސްފައިވާ ރިވާޔަތަކަށް ބުރަވެލައްވައެވެ. މިޙަދީޘް އަކީ ޟަޢީފު ޙަދީޘެއްނަމަވެސް މި ޙަދީޘަށް ބާރު އަޅާ އެހެން ރިވާޔަތް ވެސް އައިސްފައިވާތީއެވެ.\nއަދި ނިޔަފަތި ނުކަނޑާ ސާޅިސް ދުވަހަށް ވުރެ އިތުރު ކުރުމަކީ ހުއްދަކަމެއް ނޫނެވެ. އެހެނީ މާތް ﷲ ރުއްސުންލެއްވި އަނަސްގެފާނު ވިދާޅުވިއެވެ.'' وُقِّتَ لَنَا فِي قَصِّ الشَّارِبِ وَتَقْلِيمِ الْأَظْفَارِ وَنَتْفِ الْإِبِطِ وَحَلْقِ الْعَانَةِ أَنْ لَا نَتْرُكَ أَكْثَرَ مِنْ أَرْبَعِينَ لَيْلَةً'' ( مسلم )\nމަތިމަސް ކުރުކުރުމާއި، ނިޔަފަތި ކެނޑުމާއި، ކހިލިފަތިން އިސްތަށި ވަކި ކުރުމާއި،ޢާނަތު ( ލަދުވެތި ގުނަވަން) ބޭލުމާއި، ( މިކަންކަން ނުކޮށް) ސާޅިސް ރެއަށްވުރެ އިތުރު ނުކުރުމަށް އަހަރެމެންނަށް އެންގެވިގެން ވެއެވެ. ( އެބަހީ ސަލާމާއި ޞަލަވާތްލެއްވި ކީރިތި ރަސޫލާ އަންގަވާފައި ވެއެވެ.) ( މުސްލިމް)\nނިޔަފަތި ކެނޑުމުގެ ތަރުތީބާއި ބެހޭގޮތުން އެއްވެސް ރިވާޔަތެއް ޞައްޙަވެގެން ނުވާކަމުގައި ދަންނަބޭކަލުން ވިދާޅުވެއެވެ. ނަމަވެސް ކަނާތް އިސްކުރުން މުސްތަޙައްބު ކަމުގައި ޢިލްމުވެރިން ވިދާޅުވެއެވެ. އެއީ ސަލާމާއި ޞަލަވާތްލެއްވި ކީރިތި ރަސޫލާ ޝަރަފުވެރި ކޮންމެކަމެއްގައި ކަނާތް ކިބަ އިސްކުރައްވައެވެ.


ބެލެންޑޯއަކީ މުހިންމު އެވޯޑެއް ނޫން: މެސީ\nމިފަހަރުގެ އެވޯޑަށް އެންމެ ބޮޑަށް ވާދަކުރަނީ މެސީގެ އިތުރުން ރޮނާލްޑޯ\nއޭނާގެ އެންމެ ބޮޑު އަމާޒަކީ ގައުމީ ޓީމާ އެކު ތައްޓެއް ހޯދުން ކަމަށް މެސީ ބުނި\nމެސީއަކީ ތާރީހުގައި ވެސް މި އެވޯޑު ފަސް ފަހަރު ކާމިޔާބުކުރި ހަމައެކަނި ކުޅުންތެރިޔާ\n7 ޑިސެންބަރ 2017 | ބުރާސްފަތި 15:41\nމެސީއަށް ލިބުނު ފަސް ބެލެންޑޯއާ އެކު އޭނާ ހުއްޓިލައިގެން\nފްރާންސް ފުޓްބޯލްއިން ހޮވާ ދުނިޔޭގެ އެންމެ މޮޅު ފުޓްބޯޅަ ކުޅުންތެރިޔާއަށް ދޭ ބެލެންޑޯ އެވޯޑަކީ މުހިންމު އެވޯޑެއް ނޫން ކަމަށް ބާސެލޯނާއަށް ކުޅެމުން އަންނަ އާޖެންޓީނާގެ ކެޕްޓަން ލިއޮނެލް މެސީ ބުނެފިއެވެ.\nމި އެވޯޑު 2015 ވަނަ އަހަރު ހޯދުމާއިއެކު މެސީ ވެގެންދިޔައީ ތާރީހުގައި ވެސް މި އެވޯޑު ފަސް ފަހަރު ކާމިޔާބު ކުރި ހަމައެކަނި ކުޅުންތެރިޔާއަށެވެ. އެހެން ނަމަވެސް މި އަހަރުގެ އެވޯޑު ރެއާލް މެޑްރިޑްއަށް ކުޅެމުން އަންނަ ޕޯޗުގަލްގެ ކެޕްޓަން ކްރިސްޓިއާނޯ ރޮނާލްޑޯއަށް ލިބިއްޖެނަމަ އޭނާއަށް މެސީއާ އަރާ ހަމަކުރެވޭނެއެވެ.\nމިކަމާއި ގުޅޭގޮތުން މެސީ ބުނީ އަމިއްލަ މީހާއަށް ލިބޭ އެވޯޑުތަކަށް ވުރެ ޓީމަށް ލިބޭ ތައްޓަށް މާ ބޮޑަށް އިސްކަންދެވޭ ކަމަށާއި އަމިއްލަ މީހާއަށް ލިބޭ އެވޯޑުތަކަކީ އެއްވެސް ވަރަކަށް މުހިންމު އެއްޗެއް ނޫން ކަމަށެވެ. އަދި ފަސް ފަހަރު މި އެވޯޑު ލިބިފައިވާ ކަމަށާއި އިތުރަށް މި އެވޯޑު ހޯދުމަށް އިސްކަންދޭން ބޭނުންނުވާ ކަމަށް ވެސް 'ޓީވައިސީ ސްޕޯޓްސް' އަށް ދިން އިންޓަވިއުއެއްގައި މެސީ ބުނެފައިވެއެވެ.\nއޭނާ ބުނީ ޓީމާއެކު އެންމެ ކާމިޔާބުކުރަން ބޭނުންވަނީ ޔުއެފާ ޗެމްޕިއަންސް ލީގާއި ސްޕެނިޝް ލަލީގާ ކަމަށާއި މި ސީޒަނުގައި ވެސް ބާސާއާ އެކު މި ދެ މުބާރާތް ކާމިޔާބު ކުރުމަށް އުއްމީދުކުރާ ކަމަށެވެ.\nއާޖެންޓީނާގެ ގައުމީ ޓީމާއެކު ބައިނަލްލަގްވާމީ މުބާރާތެއް ކާމިޔާބުކުރެވިފައި ނުވާތީ މެސީއަށް ބޮޑެތި ފާޑުކިޔުންތަކެއް އަމާޒުވެއެވެ. މިކަމާއި ގުޅޭގޮތުން މެސީ ބުނީ ޖެހިޖެހިގެން ތިން ފައިނަލެއްގައި ކުޅެ ބަލިވުމަކީ ވަރަށް ހިތްދަތި ކަމެއް ކަމަށާއި އޭނާގެ އެންމެ ބޮޑު އަމާޒަކީ ގައުމީ ޓީމާއެކު ތައްޓެއް ހޯދުން ކަމަށެވެ.\nމި ސީޒަނުގެ ބައެއް މެޗުތަކުގައި މެސީ ބެންޗުން ފެންނަމުންދިޔުމާއި ގުޅޭ ގޮތަކުން އޭނާ ބުނީ އުމުރުން ދުވަސްވާ ވަރަކަށް ހަށިގަނޑަށް ވަރުބަލިކަން އިހުސާސްވާ ކަމަށާއި އެހެންކަމުން ބެންޗުން މެޗުތައް ފެށުމުގައި އޭނާގެ އެއްވެސް ޝަކުވާއެއް ނެތް ކަމަށެވެ. އަދި އެންމެ މުހިންމު ކަމަކީ ސީޒަނުގެ ފަހުކޮޅަށްދާއިރު ފިޓުކޮށް ހުރުން ކަމަށް ވެސް މެސީ ބުނެފައިވެއެވެ.\nމި އަހަރުގެ ބެލެންޑޯ އެވޯޑު ލިބޭ ކުޅުންތެރިޔަކު މި ހަފްތާގައި އެނގިގެންދާއިރު މިފަހަރުގެ އެވޯޑަށް އެންމެ ބޮޑަށް ވާދަކުރަނީ މެސީގެ އިތުރުން ރޮނާލްޑޯއެވެ. ފާއިތުވެދިޔަ 10 އަހަރުތެރޭ ދުނިޔޭގެ އެންމެ މޮޅު ކުޅުންތެރިޔާގެ އެވޯޑު ލިބިފައިވަނީ މި ދެ ކުޅުންތެރިންގެ ތެރެއިން ކުޅުންތެރިޔަކަށެވެ.


Qasim Ge Maru Ge Shareeaiy: Gaazee Alaaskanfulhaa Ulhuvvaathee Aduehun Cancel! - Vaguthu\nޓެކްސީ ޑްރައިވަރު ގާސިމް ހަސަނަށް ތޫނު އެއްޗަކުން ހަމަލާދީ މަރާލި މައްސަލައިގައި ޅ.ހިންނަވަރު ބޮޑުހިޔާގެ، އަދުހަމް މުހައްމަދަށް ދައުވާ ކުރާ ޝަރީއަތުގައި މިއަދު ބޭއްވުމަށް ތާވަލު ކުރި އަޑުއެހުން ކެންސަލް ވެއްޖެއެވެ.\nކްރިމިނަލް ކޯޓުން އޮންލައިންކޮށް ކުރިއަށް ގެންދާ ގޮތަށް މިއަދު ހެނދުނު 10:30 ގައި ބާއްވަން ތާވަލުކުރި އަޑުއެހުން ކެންސަލް ވެފައިވާ ކަމުގެ މެސެޖް ކްރިމިނަލް ކޯޓުގެ އިދާރާއިން ވަނީ ފޮނުވައިފައެވެ. އެ ކޯޓުގެ މީޑިއާ އޮފިޝަލް ވިދާޅުވި އަޑުއެހުން ކެންސަލްވީ މައްސަލަ ބައްލަވާ ގާޒީ އިސްމާއީލް ރަޝީދު އާލާސްކަންފުޅާ އުޅުއްވާތީއެވެ.\nޑިސެމްބަރު 4، 2019 ގައި ގާސިމް މަރާލީ ޓެކްސީ ދަތުރެއް ކޮށްދެނިކޮށް ހުޅުމާލޭގައި އޭނާއަށް ދިން ހަމަލާއެއްގައެވެ. އެއީ އެ ދުވަހުގެ ރޭ މެންދަމުގެ ވަގުތެއްގައެވެ. މި މައްސަލައިގައި އަދުހަމް ހައްޔަރު ކޮށްފައި ވަނީ އޭގެ 15 ދުވަސް ފަހުން ޑިސެމްބަރު 15، 2019 ގައެވެ.\nތަހުގީގު މަރުހަލާގައި އަދުހަމް ވަނީ ކުށަށް އިއުތިރާފް ވެސް ވެފައެވެ. އަދި މައްސަލައިގެ ތަހުގީގު އަވަސްކޮށް އަވަސް ނިޔާގެ އެއްބަސްވުމެއް ދައުލަތާ އެކު އެކުލަވާލަން ވެސް އެއްބަސްވިއެވެ.\nއެކަމަކު އަވަސް ނިޔާގެ އަޑުއެހުމުގައި އަދުހަމް ވަނީ ގާސިމް މަރާލި ކަމަށް އިންކާރު ކޮށްފައެވެ. އަދުހަމް ބުނި ގޮތުގައި ކުރިން ކުށަށް އިއުތިރާފްވީ ފުލުހުން އެ ކަމަށް މަޖުބޫރުކޮށްގެނެވެ. އަދި ފުލުހުން އޭނާ ޝަރީއަތަށް ގެންދަނީ ވެސް މަސްތުގެ ހާލުގައި ކަމަށް ބުންޏެވެ. އެކަމަކު ފުލުހުން މި ތުހުމަތުތައް ދޮގުކުރެއެވެ.\nއެންމެ ފަހުން މި މައްސަލައިގައި ބޭއްވި އަޑުއެހުންތަކުގައި އިބްތިދާއީ ބަހުސްގެ މަރުހަލާ ނިންމައި ހެކި ބަސް ނެގުމުގެ މަރުހަލާއަށް ނުދެވި ލަސްވެފައިވަނީ އަދުހަމަށް ވަކީލަކު ހަމަޖައްސަން ފުރުސަތު ދިނުމުގެ ގޮތުންނެވެ.\nއެންމެ ފުރަތަމަ އަދުހަމަށް ދައުލަތުގެ ފަރާތުން ދިފާއީ ވަކީލަކު ހަމަޖެއްސިއެވެ. އެކަމަކު ދައުލަތުން ހަމަޖެއްސި ވަކީލާ އެކީގައި މަސައްކަތް ކުރަން އަދުހަމް ފަހުން ދެކޮޅު ހެދިއެވެ. އެއީ ދައުލަތުން ހަމަޖެއްސީ ޒިންމާދާރު ވަކީލެއް ނޫން ކަމަށް ބުނެއެވެ.\nއަދުހަމަށް އާ ވަކީލަކު ހަމަޖައްސަން ދިން ފަސް ދުވަހުގެ ފުރުސަތުގައި ވެސް ވަކީލަކު ހަމައެއް ނުޖެހުނެވެ. އެންމެ ފަހުން ބޭއްވި އަޑުއެހުމުގައި އަދުހަމް ބުނި ގޮތުގައި ވަކީލަކު ހަމަޖައްސަން ފޯނު ކޯލު ކުރުމުގެ ފުރުސަތު ކަރެކްޝަން އިން ހަމަޖައްސައިނުދެއެވެ.\nއަދުހަމް ބުނެފައިވަނީ ވަކީލަކު ހަމަޖައްސަން ފޯނު ކޯލުގެ ފުރުސަތު ލިބި އަދި ދައުލަތުގެ ފަރާތުން އެކަށީގެންވާ އެއްބާރުލުން ލިބޭނަމަ ދައުލަތުން ކަނޑައަޅާ އެހެން ވަކީލަކާ އެކު ކުރިއަށް ގެންދަން ބޭނުންވާ ކަމަށެވެ. އެކަމަކު އެ ފުރުސަތުތައް ހަމަނުޖެހޭނަމަ ވަކީލަކާ ނުލައި އަމިއްލައަށް ދިފާއުވާ ގޮތަށް ކުރިއަށް ދިއުމުގައި ވެސް މައްސަލަ ނެތް ކަމަށް ބުންޏެވެ.\nގާސިމްއަކީ އދ. މާމިގިއްޔަށް އުފަން މީހެކެެވެ. ޑްރައިވަރު ގާސިމް ނިޔާވިއިރު އުމުރުން 59 އަހަރެވެ. އޭރު އަނބިމީހާއާއި ފަސް ދަރިން ދުނިޔޭގައި އެބަ ތިއްބެވެ. އެއީ ހަތަރު ފިރިހެން ދަރިންނާއި އަންހެން ދަރިއެކެވެ. ގާސިމް މަރާލި އަދުހަމަކީ މަސްތުވާތަކެތި ބޭނުން ކުރުމާއި ފޭރުމާއި ވައްކަމުގެ ރެކޯޑު އޮތް މީހެކެވެ.\nނޮވެމްބަރު 25, 2020 12:48\nމުޅިޤައުމުގައި އެންމެ ޤާޒީއެއްތޯ ، ކޮބާ އިންސާފްދެން


އައްޑޫ ޕޮލިސް އެކަޑަމީ ވެގެން ދާނީ ފުލުހުންގެ ގާނޫނު ތަންފީޒްކުރުމަށް މުހިންމު މަރުކަޒަކަަށް: ޢިމްރާން | Sangu News\nއައްޑޫ ޕޮލިސް އެކަޑަމީ ވެގެން ދާނީ ފުލުހުންގެ ގާނޫނު ތަންފީޒްކުރުމަށް މުހިންމު މަރުކަޒަކަަށް: ޢިމްރާން\n26 އޭޕްރިލް 2021 - 13:36\nއައްޑޫ ޕޮލިސް އެކަޑަމީ ވެގެން ދާނީ ފުލުހުންގެ ގާނޫނު ތަންފީޒްކުރުމަށް މުހިންމު މަރުކަޒަކަަށް ކަމަަށް ހޯމް މިނިސްޓަރ އިމްރާން ޢަބްދުﷲ ވިދާޅުވެއްޖެއެވެ.\nމިނިސްޓަރ މިހެން ވިދާޅުވީ، އައްޑޫ ސިޓީގައި ޤާއިމުކުރެވޭ "ނެޝަނަލް ކޮލެޖް އޮފް ޕޮލިސިން އެންޑް ލޯއެންފޯސްމަންޓް" ގެ މަސައްކަތް ކުރިއަށްދާގޮތް ބައްލަވާލެއްވުމަށާއި އައްޑޫ ސިޓީގެ ފުލުހުންނާ ބައްދަލުކުރެއްވުމަށް އެ ސިޓީއަށް މިހާރު ކުރައްވަމުން ގެންދަވާ ދަތުރުފުޅުގައި އެ ކޮލެޖު ބައްލަވާލެއްވުމަށްފަހުއެވެ.\nމިނިސްޓަރު ޢިމްރާން ވިދާޅުވީ، ނެޝަނަލް ކޮލެޖް އޮފް ޕޮލީސިންގ އެންޑް ލޯއެންފޯސްމަންޓަކީ ދިވެހި ފުލުހުންގެ ޚިދުމަތުގެ ޤާނޫނުގައި ބުނާ ފަދަ ފުލުހުންގެ ޚިދުމަތެއް ރައްޔިތުންނަށް ފޯރުކޮށްދިނުމުގައި މުހިންމު ދައުރެއް އަދާކުރާނެ ތަމްރީނު މަރުކަޒަކަށްކަމަށެވެ.\nއަދި އެ ކޮލެޖު ވެގެންދާނީ ގާނޫނު ތަންފީޒުކުރުމާއި ޖިނާޢީ އަދުލުގެ އަދި އިޖުތިމާޢީ އެހެނިހެން މުއައްސަސާތަކުގެ ބައިވެރިން ގުޅިގެން ތަމްރީނު ހިންގާ މަރުކަޒަކަށް ކަމަށާއި، އައްޑޫގެ ރައްޔިތުންނަށާއި، ދަރިވަރުންނާއި އިޤުތިޞާދަށް ގިނަ ފައިދާތަކެއް ކޮށްދޭނެ ތަނަކަށް އެކޮލެޖުވެގެންދާނެކަމަށްވެސް މިނިސްޓަރު ވިދާޅުވިއެވެ.\nކޮމިޝަނަރ އޮފް ޕޮލިސް މުޙައްމަދު ހަމީދު އެންމެ ފަހުން އައްޑުއަށް ކުރެއްވި ދަތުރުގައި ވިދާޅުވެފައިވަނި މިއަހަރު މާރިޗުމަހު އެ އެކަޑެމީ ހުޅުވޭނެ ކަމަށެވެ. އެހެންނަމަވެސް އެ މުއްދަތުވެސް ވަނީ ފާއިތުވެގެން ގޮސްފައެވެ.\nމިނިސްޓަރ ޢިމްރާން މިއަދު ވިދާޅުވީ އެތަނުގެ މަސައްކަތް އަވަސް ކުރުމަށް އަދިވެސް އިތުރު ލޭބަރުން ބޭނުންވާ ކަމަށެވެ. އެހެންނަމަވެސް މިދުވަސްވަރަކީ އިންޑިއާގައި އިންތިހާއަށް ކޮވިޑް ފެތުރެމުންދާ ދުވަސްވަރަކަށްް ވުމުން އެގައުމުން މީހުން އެތެރެކުރުުމަކީ ފަސޭހާ ކަމެއް ނޫންކަމަށް މިނިސްޓަރ ވިދާޅުވިއެވެ.\nތަހުގީގަށް ލިބުނު ކުރިއެރުމުގެ ފަހަތުގައި ވަނީ ފުލުހުންގެ ހުނަރުވެރި މަސައްކަތް: އިމްރާން\nމީހުން ހައްޔަރު ކުރަނީ ޝަރީއަތަށް ބޭނުން ހިފޭނެ ގޮތަށް: އިމްރާން\nނަޝީދަށް ދިން ހަމަލާ އެންމެ މަތީ ދަރަޖައިގެ އަހައްމިޔަތު ކަމެއް ދީގެން ތަހުގީގު ކުރާނަން: އިމްރާން\nއެއްވުން ރޫޅާލުމުގައި ފުލުހުން އަމަލުކުރަންޖެހޭ މިންގަނޑާ ހިލާފުވެފައިވޭތޯ ބަލާނަން: އިމްރާން


In Pictures: Mahumoodhu Aboobakuruge janaazaa\nމަހުމޫދު އަބޫބަކުރުގެ ޖަނާޒާ\nއދ. ދަނގެތި، 15 އޮކްޓޫބަރު 2021 -- މަރާލާފައި އޮއްވާ އިއްޔެ ފެނުނު އދ. ދަނގެތީ މޮނަލާޒް، މަހްމޫދު އަބޫބަކުރުގެ ޖަނާޒާ މިއަދު ވަނީ ބާއްވާފައެވެ. މަހްމޫދުގެ ޖަނާޒާ ކުރިއަށް ގެންގޮސްފައިވަނީ މިއަދު އަސުރު ނަމާދަށް ފަހު އެވެ. މަހުމޫދުގެ ހަށިގަނޑު ވަޅުލުމުގެ ކުރީން ވަނީ މޫނު ދެއްކުން ކުރިއަށް ގެންގޮސްފައެވެ. ވަރަށް ގިނަ ބަޔަކު އޭނާގެ މޫނު ދުށުމަށާއި ޖަނާޒާގައި ބައިވެރިވުމަށް ގޮސްފައިވެއެވެ. ރަހުމުކުޑަ ހަމަލާތަކެއްދީ މަހުމޫދު އަބޫބަކުރު މަރާލާ ގޯންޏެއްގެ ތެރެއަށްލާ އޭނާގެ މާމަގެ ގެ، މަންޒަރު ގޭގެ ވަޅުތެރެއަށް އެއްލާލާފައިވަނިކޮށް ފެނިފައިވަނީ އިއްޔެ ހަވީރުވާން އުޅެނިކޮށެވެ. އެ ހާދިސާއާ ގުޅިގެން ރަށުގައި ވަނީ ބޮޑު ނުތަނަވަސް ކަމެއް އުފެދިފައެވެ. --- އަވަސް ފޮޓޯ\nއދ. ދަނގެތި، 15 އޮކްޓޫބަރު 2021 -- މަރާލާފައި އޮއްވާ އިއްޔެ ފެނުނު އދ. ދަނގެތީ މޮނަލާޒް، މަހްމޫދު އަބޫބަކުރުގެ ޖަނާޒާ މިއަދު ވަނީ ބާއްވާފައެވެ. މަހްމޫދުގެ ޖަނާޒާ ކުރިއަށް ގެންގޮސްފައިވަނީ މިއަދު އަސުރު ނަމާދަށް ފަހު އެވެ. މަހުމޫދުގެ ހަށިގަނޑު ވަޅުލުމުގެ ކުރީން ވަނީ މޫނު ދެއްކުން ކުރިއަށް ގެންގޮސްފައެވެ. ވަރަށް ގިނަ ބަޔަކު އޭނާގެ މޫނު ދުށުމަށާއި ޖަނާޒާގައި ބައިވެރިވުމަށް ގޮސްފައިވެއެވެ. ރަހުމުކުޑަ ހަމަލާތަކެއްދީ މަހުމޫދު އަބޫބަކުރު މަރާލާ ގޯންޏެއްގެ ތެރެއަށްލާ އޭނާގެ މާމަގެ ގެ، މަންޒަރު ގޭގެ ވަޅުތެރެއަށް އެއްލާލާފައިވަނިކޮށް ފެނިފައިވަނީ އިއްޔެ ހަވީރުވާން އުޅެނިކޮށެވެ. އެ ހާދިސާއާ ގުޅިގެން ރަށުގައި ވަނީ ބޮޑު ނުތަނަވަސް ކަމެއް އުފެދިފައެވެ. އަވަސް ފޮޓޯ


ރަމަޟާން މަހު ޙިފްޡުކޮށް ތަރާވީޙް ނަމާދު ކުރާނެ ޙާފިޒަކު ހޯދުން - R. Fainu Council\nރަމަޟާން މަހު ޙިފްޡުކޮށް ތަރާވީޙް ނަމާދު ކުރާނެ ޙާފިޒަކު ހޯދުން\nފައިނު ކައުންސިލް އިދާރާ 1:58 AM އިޢުލާން\n1440 ވަނަ އަހަރުގެ ރަމަޟާން މަހު މިރަށު ހުކުރު މިސްކިތް މަސްޖިދުލް ފަލާޙްގައި ޙިފްޡްކޮށް ތަރާވީޙް ނަމާދު ކޮށްދޭނެ ފަރާތެއް ބޭނުންވެއެވެ.\nވީމާ، މިކަމަށް ޝަޢުޤުވެރިވެލައްވާ ފަރާތްތަކުން، މިއިދާރާގެ ނަމްބަރ 6580072 ފޯނާއި ގުޅުއްވާ މަޢުލޫމާތު ސާފު ކުރެއްވުމަށްފަހު 13 މާރޗް 2019 ވާ ބުދަ ދުވަހުގެ މެންދުރު 12:00 ގެ ކުރިން މިކަން ކޮށްދެވޭނެ އަގުގެ އަންދާސީ ހިސާބު ހުށަހެޅުއްވުން އެދެމެވެ. މަޢުލޫމާތު ސާފު ކުރެއްވުމަށް ވަޑައިގަންނަވާނީ ނުވަތަ ފޯނުންނަމަ ގުޅުއްވާނީ ބަންދު ނޫން ކޮންމެ ދުވަހެއްގެ ހެނދުނު 8:30 ން މެންދުރު 1:30 އަށެވެ. އީމެއިލް މެދުވެރިކޮށް ފޮނުއްވާ ފަރާތްތަކުން އީމެއިލް ކުރައްވާނީ info@fainu.gov.mv އަށެވެ. އަންދާސީ ހިސާބު ހުށަހަޅުއްވާ ފަރާތްތަކުގެ ތެރެއިން ފަރާތެއް ކަނޑައެޅުމުގައި ބަލަން ހަމަޖެހިފައިވަނީ އަގަށް %80 އަދި ތަޖުރިބާއަށް %20 އެވެ.\nތާރީޚް ހ:5ރަޖަބް 1440 ތާރީޚް މ: 11 މާރޗް 2019\nރަމަޟާން މަހު ޙިފްޡުކޮށް ތަރާވީޙް ނަމާދު ކުރާނެ ޙާފިޒަކު ހޯދުން Reviewed by ފައިނު ކައުންސިލް އިދާރާ on 1:58 AM Rating: 5


Mujuthamau therein; Mi vany kihineh? – adduLIVE\nމުޖުތަމައު ތެރެއިން: މި ވަނީ ކިހިނެއް؟\n1 Feb 12, 2018, 10:10 އައްޑޫލައިވް\nއައްޑޫގެ ބައެއް ރަށްރަށަކީ ގިރުމުގެ މައްސަލަ ވަރަށް ބޮޑު ރަށްރަށެވެ. އެއާ އެއްކޮށް ވެސް ރަށްރަށުގެ ގޮނޑުދޮށުން ވެލި ނެގުމުގެ މައްސަލަ ބޮޑެވެ. މިއީ ގާނޫނާ ހިލާފު ކަމަކަށް ވިޔަސް އަދިވެސް ފެންނަނީ މިފަދަ ކަންކަން ކުރުން ހުއްޓުމަށް ނާންނަ ތަނެކެވެ.\nމިހިރަ ފޮޓޯތަކުން މިކަން މިއޮތީ ވަރަށް ބޮޑަށް ސާބިތުވާށެވެ. ކަމާ ބެހޭ ފަރާތްތައް ކޮބައި ހެއްޔެވެ؟ ފާޅުކަން ބޮޑު ގޮތަކަށް ހިންގާ މި ޖަރީމާ މިހާރުން މިހާރަށް ހުއްޓުވަން ޖެހޭ އެވެ. ނޫން ނަމަ، އިޔާދަ ނުކުރެވޭ ފަދަ ބޮޑު ގެއްލުމެއް ވެސް ލިބި ދާނެ އެވެ. މީދޫގެ ފަޅެއް ކޮނެގެން ގިނަ އަދަދަކަށް ވެލި ނަގާ އިރު، ރަށުގެ ގޮނޑުދޮށް އެހެރެގެން ގިރައިގެން ދަނީ އެވެ.\nމި ފޮޓޯތައް އާންމު ކުރި މީހާ ފޭސްބުކްގައި ލިޔެފައިވެ އެވެ؛ މީ ހައުސިން މިނިސްޓްރީގެ ދަށުން ކުރަމުން އަންނަ ވައްކަން. މީހުން ދިރިއުޅޭ ރަށެއްގެ ފަޅު ކޮނެފައި ފަސް ނަގައިގެން އެ ރަށުގެ މީހުންނަށް ނޭނގި ވިއްކަނީ. ވިއްކައިގެން ލިބޭ ލާރިން ކުރަނީ ކޮން ކަމެއް؟ ހަމަ ގައިމު ވެސް މީދޫގެ އެއްވެސް ތާކަށް އެ ލާރި ހަރަދެއް ނުކުރޭ.\nއޭނާގެ މި ކަންބޮޑުވުންތަކާ ދޭތެރޭ މުޅި މީދޫ ވެސް އަދި މުޅި އައްޑޫ ވެސް ކަންބޮޑުވާނެ އެވެ. މިއީ އެ ރަށުގެ ރައްޔިތުން ނުރައްކަލެއްގެ ތެރެއަށް ވެސް ވައްޓައިލުމެވެ.\nމި ފޮޓޯތަކުން މި ފެންނަ މަންޒަރުތަކުގެ ހަގީގަތް ކަމާ ބެހޭ ފަރާތްތަކުން ރައްޔިތުންނަށް ސާފުކޮށް ދޭށެވެ. މި ވަނީ ކިހިނެއް ހެއްޔެވެ؟


AFC Cup ge feshun New in Rangalhu kohfi\nއޭއެފްސީ ކަޕްގެ ފެށުން ނިއު ރަނގަޅު ކޮށްފި\nއޭއެފްސީ ކަޕްގެ ގުރޫޕް ސްޓޭޖްގެ ފުރަތަމަ މެޗުގައި މިއަދު ދިވެހި ރާއްޖޭގެ ނިއުރެޑިއެންޓް ސްޕޯޓްސް ކުލަބް އާއި ބަންގުލަދޭޝްގެ ޑާކާ އަބަހާނީ ބައްދަލު ކުރި މެޗު ކާމިޔާބުކޮށް ނިއު އިން މުބާރާތުގެ ފެށުން ރަނގަޅު ކޮށްފި އެވެ.\nބަންގުލަދޭޝްގެ ވެރިރަށް ޑާކާގެ ބަންގުބަންދު ސްޓޭޑިއަމްގައި ކުޅުނު މެޗު ނިއުން އިން އަބަހާނީގެ މައްޗަށް ކުރި ހޯދާފައިވަނީ 1-0 ލަނޑުންނެވެ.\nމިއަދުގެ މެޗުގެ ފުރަތަމަ ހާފުގެ ކުރީ ކޮޅު އަބާހާނީ އިން ރަނގަޅު ކުޅުމެއް ދެއްކި ނަމަވެސް ނިއުއިން ވަނީ މެޗުގެ ކޮންޓުރޯލް ހޯދައި މޮޅު ކުޅުމެއް ދައްކާފައި ވީނަމަވެސް ދެ ޓީމުން ކުރެ ޓީމަކަށް ވަނީ މިހާފްގައި ލަނޑެއް ކާމިޔާބު ކުރެވޭ ގޮތެއް ނުވެފައެވެ.\nމިއަދުގެ މެޗުގެ ފުރަތަމަ ހާފް އާއި ހިލާފަށް ދެވަނަ ހާފްގައި ނިއުން ވަނީ ދެވަނަ ހާފް ވަރަށް ވަރުގަދަ ކޮށްފަށާ މެޗުގެ 58 ވަނަ މިނެޓްގައި އަލީ ފާސިރު(ސެންޓޭ) ކާމިޔާބު ކުރި ގޯލުން ރަށުން ބޭރުގައި ލީޑު ނަގާފައެވެ.މި ލަނޑު ސެންޓޭ ކާމިޔާބުކޮށްފައިވަނީ މުހައްމަދު އުމޭރު ތަނަވަސްކޮށްދިން ފުރުސަތަކުންނެވެ.\nދެ ވަނަ ހާފުގައި ނިއު ލީޑުގައި އޮތްވާ އަމިއްލަ ސަޕޯޓަރުން ކުރިމަތީގައި އަބަހާނީއަށް އިތުރު މައްސަލަތަކެއް ކުރިމަތިވީ އެ ޓީމުގައި އެންމެ ރަނގަޅަށް ކުޅެމުންދިޔަ ނައިޖީރީއާގެ ކުޅުންތެރިޔާ ސަންޑޭ ޗިޒޯބާ އަށް ދެ ވަނަ ރީނދޫ ކާޑާއެކު ރަތް ކާޑު ދެއްކުމުންނެވެ.\nދެކުނު އޭޝިއާގެ ގައުމުތަކުގެ ޓީމުތަކަށް ހާއްސަ ގްރޫޕް އީގައި މިއަދު ކުޅެން ކުރިން ހަމަޖެހިފައި އޮތް އަނެއް މެޗު ކަމަށްވާ އިންޑިއާގެ ބެންގަލޫރު އެފްސީ އާއި އައިޒޯލް ކުޅޭ މެޗު ވަނީ އަންނަ މަހު ފަސް ވަނަ ދުވަހަށް ފަސްކޮށްފަ އެވެ. ނިއު ކުޅޭ ދެ ވަނަ މެޗުގައި އަންނަ ހަފްތާގައި މާލޭގައި ނުކުންނާނީ އައިޒޯލްއާ ދެކޮޅަށެވެ.


ރައްޔިތުން ނުދޭ އިއްޒަތެއް މެމްބަރުންނަކަށްވެސް ނުލިބޭނެ: އިކްރާމް ރައްޔިތުން ނުދޭ އިއްޒަތެއް މެމްބަރުންނަކަށްވެސް ނުލިބޭނެ: އިކްރާމް\nރައްޔިތުން ނުދޭ އިއްޒަތެއް މެމްބަރުންނަކަށްވެސް ނުލިބޭނެ: އިކްރާމް\nދިއްގަރު ދާއިރާގެ މެމްބަރު އިކްރާމް ހަސަން، ފޮޓޯ: މަޖިލިސް\nރައްޔިތުންގެ މަޖިލީހުގެ މެމްބަރުންނަށް އިއްޒަތާއި ޝަރަފް ދެނީ ރައްޔިތުން ކަމަށާއި، ރައްޔިތުން ނުދޭ އިއްޒަތެއް މެމްބަރުންނަށްވެސް ނުލިބޭނެކަމަށް ރައްޔިތުންގެ މަޖިލީހުގެ ދިއްގަރު ދާއިރާގެ މެމްބަރު އިކްރާމް ހަސަން ވިދާޅުވެއްޖެއެވެ.\nފައިތުވެދިޔަ ހަފްތާއެއްހާ ދުވަހު މެމްބަރު އިކްރާމާއި ގުޅޭގޮތުން މިޑިއާތަކުގައި ދައުރުވާ ވާހަތަކާއި ގުޅިގެން ޕީއެސްއެމް ނިއުސްއަށް ދެއްވި އިންޓަރވިއުއެއްގައި އިކްރާމް ވިދާޅުވީ، މަޖިލީހުގެ މެމްބަރުންނަށް، މަޖިލީހުން ވަކި އިމްތިޔާޒުތަކެއް ކަނަޑައަޅާފައިވާކަމަށެވެ. އިކްރާމް ވިދާޅުވީ ރައްޔިތުންނަށް ކުރަންޖެހޭ ފުރިހަމަ އިހްތިރާމް ކުރައްވާކަމަށާއި ރައްޔިތުންގެ ރުހުމާއި ތާއީދު އޮވެގެން ނޫން ގޮތަކަށް މެމްބަރު ކަމުގައި ނުހެންނެވޭނެކަަމަށް ގަބޫލުކުރައްވާކަަމަށެވެ.\nއިކްރާމް ވިދާޅުވީ މިހާރު ކުރިއަށްދާ ސާފް ޗެންޕިއަންޝީޕް ފުޓުބޯޅަ މުބާރާތުގައި މެމްބަރުންނަށް މަޖިލީހުގައި ކަނޑައެޅިފައިވާ އިމްތިޔާޒުތަކުގެ ތެރެއިން މެޗުތައް ބެލޭނެ އިންތިޒާމު ހަމަޖެއްސެވުމަށް މަޖިލީހުގެ ރަސްމީ ގްރޫޕްގައި، އެދުނުކަމަށެވެ. އަދޮ މިމެސެޖު އެކި ގޮތްގޮތަށް ދައުރުކޮށް ފާއިތުވެދިޔަ ހަފްތާގެ ތެރޭގައި ސޯޝަލް މީޑިއާގައި އެތަކެއް މަލާމާތަކާއި ފުރައްސާރައެއް ރައްދުވިކަމަށް އިކްރާމް ވިދާޅުވިއެވެ.\n"އަޅުގަނޑުމެން މަޖިލިސް މެމްބަރުންނަށް ކޮންމެވެސް ކަހަލަ އިންތިޒާމެއް މެޗު ބެލުމުގައި ހަމަޖެއްސުމަކީ އަޅުގަނޑަށް ފެންނަ ގޮތުގައި ރަނގަޅު ކަމެކޭ އަޅުގަނޑު ގްރޫޕްގައި ދެންނެވީ. އެކަމަށް އެދުނީވެސް މަޖިލީހުގައި އޮންނަ މެމްބަރުންގެ އިމްތިޔާޒުތަކުގެ ތެރެއިން އެގޮތަށް އެކަން ކޮށްދޭން. ވަކި ޚާއްސަ ގޮތަކަށް ކުރުމަށް ނޭދެން." އިކްރާމް ވިދާޅުވިއެވެ.\nފާއިތުވެދިޔަ ހަފްތާއެއްހާދުވަހު ކުރިމަތިވި ފާޑުކިޔުންތަކުގެ ސަބަބުން އާއިލާގެ އެތައް ބޭފުޅަކަށްވެސް މިކަމުގެ ހިތްދަތިކަން ލިބުނުކަމަށް އިކްރާމް ވިދާޅުވިއެވެ. އަދި އައިލާގެ ބޭފުޅުންވެސް ފޯނުން ގުޅައި ވަރަށް ދެރަވެގެން މިކަމުގައި ވާހަކަ ދެއްކެވިކަމަށާއި، ކަމުގެ ހަގީގަތް އޮޅޭގޮތަށް މީޑިއާތަކުންވެސް ޚަބަރު ފެތުރަކީ ޒިންމާދާރުކަން ކުޑަކަމެއްކަމަށް އިކްރާމް ވިދާޅުވިއެވެ. އަދި މިވާހަތައް މިހާ ވަރަށް ދެކެވެމުންދިޔައިރު އޭނާގެ ބަހެއް މިހާތަނަށް ހޯދައި ޚަބަރެއް ގެނެސްދިނީ މިއަދު ކަމަށްވެސް އިކްރާމް ފާހަގަ ކުރެއްވިއެވެ.\nއިކްރާމް ވިދާޅުވީ ރައްޔިތުންގެ މަޖިލީހުގެ މެމްބަރުންނާ ދޭތެރޭގައި އާއްމުން ރަނގަޅަށް ނުދެކޭކަމީ ހަގީގަތެއް ކަމަށެވެ. އެއީ ރައްޔިތުންގެ ހައްގުގައި ކިތަންމެ ރަނގަޅު މަސައްކަތްތަކެއްގައި ދެމިހުންނެވިއަސް އެކަން އޮތް ގޮތް ކަމަށްވެސް އިކްރާމް ވިދާޅުވިއެވެ. އަދި އޭނާއަކީ އެއްވެސް ހާލަތެއްގައި ރައްޔިތުންނަށްވުރެ މައްޗަށް ނުވަތަ ރައްޔިތުން ނުދޭ އިއްޒަތެއް ބޭނުންވާ މީހެއް ނޫންކަމަށާއި، އަދި އެފަދަ އިއްޒަތެއް ލިބިފައިވާ މީހެއް ނޫންކަމަށްވެސް އިކްރާމް ވިދާޅުވިއެވެ.\nއިކްރާމް ވިދާޅުވީ އެއްވެސް ބޭފުޅަކު އަމިއްލަ މަޝްހޫރުކަމާއި މަގުބޫލުކަން ހޯދުމަށް އެހެން ބޭފުޅުންގެ އިއްޒަތާއި ކަރާމާތް ގެއްލޭ ގޮތަށް މަސައްކަތް ކުރުމަކީ ރަނގަޅު ގޮތެއް ނޫންކަމަށާއި، އެކަމުން ފިތުނަ ފަސާދަ އުފެދުން ނޫންކަމެއް ނުވާނެކަމަށެވެ. އަދި މިއީ އެންމެ ޒިންމާ ދާރު ގޮތްވެސް ނޫންކަމަށް އިކްރާމް ވިދާޅުވިއެވެ.


MDP ge Agenda 19: Resort thakugai massakaih kuraa dhivehin ithuru kureveyne – adduLIVE\nރިސޯޓުތަކުގައި ބޭރު މީހުންގެ އަދަދު ތިރިކުރާ ސިޔާސަތެއް ކަނޑައަޅައިފި\n1 Feb 11, 2019, 13:01 އަހުމަދު ނަސޫހް\nރިސޯޓުތަކުގައި މަސައްކަތް ކުރާ މުވައްޒަފުންގެ ތެރޭގައި ބިދޭސީންނަށް ވަޒީފާ ދެވޭނީ ޝަރުތު ހަމަވާ ދިވެހިން ނެތް ހާލަތެއްގައި އެކަނި ކަމަށް ކަނޑައެޅުމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ. ނަޝީދު ވިދާޅުވީ 19 ވަނަ މަޖިލީހުގައި ހުށައަޅާ ސިޔާސަތުތަކުގެ ތެރޭގައި ވަޒީފާ ހޯދަން އުޅޭ ފަރާތްތަކުގެ އިނާޔަތް ހިމެނޭ ކަމަށެވެ.\nއޭގެ ތެރޭގައި ކޮންމެ ރަޝެއްގެ ރަށު ކައުންސިލް ނުވަތަ ސިޓީ ކައުންސިލްގައި ވަޒީފާގެ ދަފްތަރެއް އެކުލަވާލައި އެ ދަފްތަރުގައި ވަޒީފާ ހޯދަން ބޭނުންވާ ފަރާތްތައް ހިމެނޭނެ ކަމަށެވެ. ރިސޯޓުތަކުން ވެސް މުވައްޒަފުން ނަގާއިރު އެންމެ ފުރަތަމަ އިސްކަން ދޭން ޖެހޭނީ ވަޒީފާގެ ދަފްތަރަށް ކަމަށާއި ޝަރުތު ހަމަވާ ދިވެހިން ވަޒީފާ ނުލިބި ދަފްތަރުގައި ތިއްބާ ރިސޯޓުތަކަށް ބޭރު މުވައްޒަފުން ނުނެގޭނެ ގޮތަށް ބަދަލުކުރުމަށް ހުށައެޅޭނެ ކަމަށް ނަޝީދު ވިދާޅުވިއެވެ.\n"މިރަށުގައި އެހެން ވަޒީފާއެއް، އަދި މިސަރަހައްދުގައި ވެސް އެހެން ވަޒީފާއެއް ބޭރު މީހަކަށް ދެވޭނީ މި ފޮތުގައި ހުރި މީހާއަށް ވަޒީފާ ދީފައި،"\nއެޖެންޑާ 19 ގެ ނަމުގައި އެމްޑީޕީން ހުށައަޅާފައިވާ ސިޔާސަތުގައި މަޖިލިސް ގަވާއިދުގެ އިތުރުން ގިނަ ގާނޫނުތައް އިސްލާހު ކުރުމަށް ހުށައަޅާފައިވެއެވެ. އަދި ފަނޑިޔާރުގެ ވެސް އިސްލާހު ކުރުމަށް ހުށައަޅާފައިވެއެވެ.


Dhiraagun S9 Aai S9 Plus Maadhamaa Rey Nerenee\nދިރާގުން ގެލެކްސީ އެސް9 އާއި އެސް9 ...\nބޮޑު ބަދަލަކާއިއެކު-އިސްލާމިކް ބޭންކްގެ ރޯދަ ޕްރޮމޯޝަން ...\nދިރާގުން މިއަދު ބުނީ، މާދަމާ ރޭ ދިރާގު މައި އޮފީހުގައި އޮންނަ ރަސްމިއްޔާތެއްގެ ތެރެއިން އެސް9އާއި އެސް9 ޕްލަސް ލޯންޗް ކުރަން ހަމަޖެހިފައިވާކަމަށާއި، އެ ރަސްމިއްޔާތުގައި ސެމްސަންގގެ ޕާޓްނަރުން ބައިވެރިވާނެ ކަމަށެވެ.\nމާދަމާ ރޭ ރާއްޖެއަށް އެސް9 އާއި އެސް9 ޕްލަސް ލޯންޗް ކުރާއިރު، އެ ފޯން ގަތުމަށް ޕްރި އޯޑަރ ކުރުމުގެ ފުރުސަތު މިއަދު ހަވީރު 16:00 ގެ ނިޔަލަށް ދިރާގުންވަނީ ކުރިއަށް ގެންގިސްފައެވެ.\nދިރާގުން ބުނީ މިއަދު ހަވީރުގެ ނިޔަލަށް މި ފޯން ގަތުމަށް ޕްރިއޯޑަރ ކުރި މީހުންނަށް މާދަމާ އަންގާނެ ކަމަށެވެ.\nމިދިޔަ މަހު ބާސެލޯނާގައި ކުރިޔަށްދިޔަ ވޯލްޑް މޯބައިލް ކޮންގްރެސް 2018 ގައި ސެމްސްންގުން އެސް9ދައްކާލާފައިވާއިރު، މި ފޯނުގައި އެންމެ ފަހުގެ ސްނެޕްޑްރެގަން 845 ގެ ޕްރޮސެސަރ އެއްގެ އިތުރުން6ޖީބީގެ ރެމް ހިމެނެއެވެ. ހަމައެހެންމެ މި ފޯނު ވެގެންދިޔައީ ދުނިޔޭގެ އެންމެ ފުރަތަމަ “ވޭރިއެބްލް އެޕޭޗާ” ހިމެނޭ ކެމެރާއެއް އެކުލެވިގެން އުފެއްދި ފޯނަށެވެ. މި ކެމެރާއިން 900 އެފްޕީއެސްގައި ސްލޯމޯޝަން ވީޑިއޯ ނަގާލެވޭއިރު، ސެމްސަންގުން ބުނާގޮތުގައި ފޯނުގެ ފޮޓޯ ކޮލިޓީ އެސް8 އަށް ވުރެ ވަރަށް ބޮޑަށް ރަނގަޅުވާނެއެވެ.\nފާއިތުވެގެންދިޔަ އަހަރުތަކަށް ބަލާއިރު ދިވެހިންގެ މެދުގައި ސެމްސަންގް ގެލެކްސީ އެސް ސީރީޒްގެ ފޯނުތައް ވަރަށް ބޮޑަށް މަޝްހޫރު ވެގެންގޮސްފައިވެއެވެ\nމާލޭގައި ކޭއެފްސީގެ އައުޓްލެޓެއް ހުޅުވައިފި\nދުނިޔޭގެ މަޝްހޫރު ފާސްޓް ފުޑް ޗެއިންތަކުގެ ތެރޭގައި ހިމެނޭ ކޭއެފްސީގެ އައުޓްލެޓެއް މާލޭގައި ހުޅުވައިފިއެވެ. ކޭއެފްސީގެ އައުޓުލެޓް ހުޅުވީ ...


މޮދީގެ ހަތް އަހަރުގެ ވެރިކަން ހަތް ޗާޓުން | MV NOOS\n22/06/2021\tރިޕޯޓް, ދުނިޔެ Comments Off on މޮދީގެ ހަތް އަހަރުގެ ވެރިކަން ހަތް ޗާޓުން\nވަޒީފާތައް އިތުރަށް އުފެއްދުމުގެ ވައުދާއި ތިޔާގި އިގްތިސާދެއް ބިނާ ކުރުމުގެ ވައުދާއި ސަރުކާރުގެ ހުރަސްތައް ނެތިކޮށްލުމުގެ ވައުދުގައި ނަރެންދްރަ މޮދީ ވެރިކަމަށް ވަޑައިގަތްތާ ހަތް އަހަރު ވެއްޖެއެވެ. އޭނާގެ ވެރިކަމުގެ ހަތް އަހަރު ދުވަސް ފެންނަނީ އަނދިރިކޮށެވެ. ކުރިންވެސް ދެރަވަރުކޮށް އިގްތިސާދެއް މިހާރު ވަނީ ކޮވިޑް19ގެ ސަބަބުން އިރުތަށް ލޫދިގެން ގޮސްފައެވެ. އޭޝިއާގެ ތިން ވަނައަށް އެންމެ ބޮޑު އިގްތިސާދު މިހާތަނަށް ފެނިފައިވާ ގޮތް މިޗާޓްތަކުން ބީބީސީން ގެނެސްދީފައި ވަނީ މިފަދައިންނެވެ.\nއިގްތިސާދީ ތަރައްގީއެއް ނެތް:\nމޮދީ ވަނީ 2025އަށް ފަސް ޓްރީލިއަން ޑޮލަރިގެ އިގްތިސާދަކަށް އިންޑިއާ ހައްދަވާނެ ކަމަށް ވައުދުވެ ވަޑައިގެންފައެވެ. ކޮވިޑްގެ ކުރިން އޮތް ހާލަތަށް ވަޒަން ކޮށްލާއިރު އިންޑިއާ 2025ގައި އުޅޭނީ 2.6 ޓްރީލިއަން ޑޮލަރުގެ އިގްތިސާދެއްގެ ގޮތުގައެވެ. ކޮވިޑްގެ ވަބާ ވަނީ އިންޑިއާގެ އިގްތިސާދުން 200 އާއި 300 ބިލިއަން ޑޮލަރު ގާނާލާފައެވެ. ތެލުގެ އަގު މަތިވެގެން ދިއުމުގެ ސަބަބުން މުދަލާއި ތަކެތީގެ އަގު ބޮޑުވުމަކީ މައްސަލައެކެވެ. މޮދީ މަގާމާ ހަވާލުވެވަޑައިގަތް އިރު އިންޑިއާގެ ޖީޑީޕީ7އާއި 8 އިންސައްތައިގައި އުޅުމަށްފަހު ދިހަ އަހަރުގެ ތެރޭ ފުރަތަމަ ފަހަރަށް 3.1 އިންސައްތައަށް ވެއްޓިފައި ވެއެވެ. މޮދީގެ އިގްތިސާދީ ހުރިހައި މައްސަލައެއްވެސް ކޮވިޑަށް ކަނޑައެއް ނުލެވޭނެއެވެ. 2016ގައި އޭނާ އިންޑިއާގެ ފައިސާއަށް ގެނައި ބަދަލުން އިގްތިސާދުގައި އެނބުރުނު ފައިސާގެ 86 އިންސައްތަ އެއްކޮށް ގެއްލިގެން ދިޔައެވެ. އަދި ކުއްލިއަކަށް ޖީއެސްޓީ ތައާރަފް ކުރުމުން އިތުރު ގެއްލުމާ ކުރިމަތިލާން ޖެހުނެވެ.\nވަޒީފާ ނެތް މީހުންގެ އަދަދު އިތުރުވުން:\n2011ން 2012އަށް އިންޑިއާއަށް އިންވެސްޓްމެންޓް ލިބުން ދަތިވިއެވެ. އެއަށްފަހު 2016ގައި ގިނަ އިގްތިސާދީ ލޮޅުންތައް އިޙުސާސް ކުރަން ޖެހުނެވެ. އޭގެ ތެރޭގައި ފައިސާ ނޫޓަށް ބަދަލު ގެނައުމާއި ޖީއެސްޓީ ތައާރަފް ކުރުމުން ވަޒީފާތައް މަދުވެގެން ދިޔައެވެ.\n45 އަހަރުގެ ތެރޭ ފުރަތަމަ ފަހަރަށް ވަޒީފާ ނެތް މީހުންގެ އަދަދު އެންމެ މައްޗަށް ގޮސްފައިވަނީ މޮދީގެ ދުވަސްވަރުގައެވެ. 2017ން 2018އަށް 6.1 އިންސައްތައަށް ވަޒީފާ ނެތް މީހުންގެ އަދަދު އިތުރުވެފައި ވެއެވެ. އެއަށްފަހު އެ އަދަދު ދަނީ ދެގުނައަށް އިތުރު ވަމުންނެވެ.\n2021ން ފެށިގެން 25 މިލިއަން މީހުންގެ ވަޒީފާ ގެއްލިފައި ވެއެވެ. 75 މިލިއަން އިންޑިއާ މީހުން ފަގީރުކަމަށް ވެއްޓިފައި ވެއެވެ. އިންޑިއާގެ 100 މިލިއަން މީހުންގެ މެދުފަންތީގެ ތިންބައިކުޅަ އެއްބައި މިހާރު ވަނީ، މީގެ ދިހަ އަހަރު ކުރިން އޮތް ފެއްވަރަށް ވެއްޓިފައެވެ. މިވާހަކަ ބުނަނީ ޕޯ ރިސާޗް އިން ބުނެއެވެ.\nއިންޑިއާގެ އިގްތިސާދަށް ކޮންމެ އަހަރަކު ވިހި މިލިއަން ވަޒީފާ ބޭނުންވާ އިރު މޮދީގެ ސަރުކާރަށް މިވަރަށް ވަޒީފާ އުފެއްދިފައެއް ނުވެއެވެ. މިދިޔަ ދިހަ އަހަރުގެ ތެރޭގައި އިންޑިއާއިން އެވަރެޖްކޮށް އުފައްދާފައިވަނީ އަހަރަކު 4.3 މިލިއަން ވަޒީފާއެވެ.\nއުފެއްދުންތެރިކަމާއި އެކްސްޕޯޓް ދަށްވެފައި:\nމޭޑް އިން އިންޑިއާއަކީ މޮދީގެ ޝިއާރެކެވެ. ބޭނުމީ އިންޑިއާއަކީ އުފެއްދުންތެރި ގައުމަކަށް ހަދާށެވެ. މީގެ އަމާޒަކީ، ސިނާއީ އުފެއްދުންތެރިކަމަކީ އިންޑިއާގެ އިގްތިސާދުގެ 25 އިންސައްތައަށް ހެދުމެވެ. ހަތް އަހަރު ވީއިރު އަދިވެސް އުފެއްދުންތެރިކަން އުޅެނީ 15 އިން ސައްތައިގައެވެ. އަދި އުފެއްދުންތެރިކަމުގެ ދާއިރާގައި ވަޒީފާތައްވެސް ވަނީ މިދިޔަ ފަސްއަހަރު މަދުވެގެން ގޮސްފައެވެ.\nދިހަ އަހަރު ތެރޭގައި އެކްސްޕޯޓް އުޅެނީ 300 ބިލިއަން ޑޮލަރުގައެވެ. މޮދީއާއެކު ދުނިޔޭގައި އިންޑިއާގެ އެކްސްޕޯޓް ހިއްސާ ވަނީ ބަންގްލަދޭޝް ފަދަ ކުދި ގައުމުތަކަށް ބެހިގެން ގޮސްފައެވެ.\nއިންޑިއާއިން އިންފްރާސްޓްރަކްޗަރއަށް ހޭދަ ކުރުން:\nމޮދީގެ ސަރުކާރުން ގެންދަނީ ދުވާލަކަށް 36 ކިލޯ މީޓަރު (22 މޭލް)ގެ މަގު ހަދަމުންނެވެ. މިއީ މޮދީގެ ވެރިކަމުގެ ނާދިރު އަލިކޮޅެކެވެ. ކުރީގެ ސަރުކާރުތަކަށް ހެދިފައި ވަނީ ދުވާލަކަށް 8 ނުވަތަ 11 ކިލޯމީޓަރުގެ މަގުތަކެވެ.\nމޮދީގެ ސަރުކާރުން ވަނީ އައްވާއި ވައިގެ އިއާދަކުރަނިވި ހަކަތަ އުފެއްދުން ފަސް އަހަރު ތެރޭ އިތުރުކޮށްފައެވެ. މިހާރު 100 ގިނަވޮޓްގައި ހުރި ހަކަތަ އުފެއްދުން 2023އަށް 175 ގިގަ ވޮޓަށް އިތުރު ވެގެންދާނެއެވެ.\nއަލަށް އެތައް މިލިއަން ފާޚާނާ ހެދުމާއި، ހައުސިންގއަށް ލޯންތައް ދިނުމާއި، ކައްކާ ގޭސް ފޯރުވައި ދިނުމާއި، ގޭގެއަށް ފެން ހޮޅިލައި ދިނުމުން އިގްތިސާދީ މާހިރުން ވަނީ މޮދީއަށް ތަޢްރީފް ކޮށްފައެވެ. މިހުރިހައި ކަމެއްވެސް ކޮށްފައި ވަނީ ސަބްސިޑީ އުސޫލުން ފަގީރުންނަށެވެ. އެކަމަކު އިގްތިސާދީ މާހިރުންގެ ނުތަނަވަސްކަމަކީ މިހުރިހައި ކަމެއް އިތުރު ޓެކްސްއެއް ނެގުމަކާ ނުލައި އަދި އާމްދަނީ ލިބޭނެ އިތުރު ގޮތެއް ނެތި ކުރިއަށް ގެންދިއުމެވެ. ސަރުކާރުގެ ދަރަނި ބޮޑުވުމެވެ.\nއިގްތިސާދީ ހަރަކާތުގައި ގިނަ ބަޔަކު ބައިވެރިވުން\nކުރިން އެތައް ބައެއް ރަސްމީ އިގްތިސާދުގައި ނުހިމެނެއެވެ. ވަގު ފައިސާ ގެންގުޅުން އާންމެވެ. މޯދީ ވަނީ މިކަން ހުއްޓުވައިފައެވެ. އިންޑިއާ ވަނީ ޑިޖިޓަލް ޕޭމެންޓް ނިޒާމުގައި ދުނިޔޭގައި އެއްވަނައަށް ގޮސްފައެވެ. ސަރުކާރުންވެސް މީހުންނަށް ދޭ ފައިސާއާއި ސަބްސިޑީ ފައިސާ އެމީހުންގެ އެކައުންޓްތަކަށް ލާން ފަށާފައެވެ. އެތައް މިލިއަން ފަގީރުން ވަނީ ބެންކް އެކައުންޓް ހުޅުވާފައެވެ.\nބޮއްސުންލައިފައިވާ ސިއްޙީ ދާއިރާއެއް:\nކުރީ ސަރުކާރުތަކުންވެސް އަމަލު ކުރި ބީދައިން މޮދީވެސް ސިއްޙީ ދާއިރާއަށް ސަމާލުކަން ދެއްވާފައެއް ނުވެއެވެ. މީގެ ސަބަބުން އިންޑިއާގެ ސިއްޙީ ދާއިރާވަނީ އެމެރިކާގައި އޮންނަ ފަދަ ފަގީރުންނަށް ބުރަ ބޮޑު ނިޒާމަކަށް ބަދަލުވެފައެވެ. އެގޮތުން ފަގީރުންގެ އަތް ނުފޯރާ ފަށުގެ ފަރުވާގެ ނިޒާމަކަށް ނިޒާމް ބަދަލުވެފައި ވެއެވެ.\nމޮދީ ވަނީ ހެލްތު އިންޝޫރެންސް ނިޒާމެއް 2018ގައ ތއާރަފް ކުރައްވާފައެވެ. ކޮވިޑްގެ ތެރޭގައި އަސާސީ ފަރުވާ ލިބެން ނެތުމުން މިނިޒާމުގެ އެދެވޭ ބޭނުން ހިފަފައެއް ނުވެއެވެ. އިންޑިއާއަށް ވަނީ އަސާސީ ސިއްޙީ ފަރުވާއަށް އިންވެސްޓް ކުރުން އިތުރުކުރަން ޖެހިފައެވެ.\nއަދިވެސް އެތައް ބަޔަކު ދަނޑުވެރިކަމުގައި:\nއިންޑިއާގެ ވަޒީފާ އަދާކުރާ އުމުރުގެ ދެބައިކުޅަ އެއްބައި މީހުން އުޅެނީ ދަނޑުވެރިކަމުގެ ދާއިރާގައެވެ. މިއިން ޖީޑީޕީއަށް ޙިއްސާކުރާ މިންވަރު ދަށެވެ. އިންޑިއާގެ ދަނޑުވެރިކަމުގެ ދާއިރާއަކީ އިސްލާހަށް ބޭނުންވެފައިވާ ދާއިރާއެކެވެ. އާންމު މީހާއަށް ފަހިވާ ގޮތަށް މިދިޔަ އަހަރު ފާސްކުރި ދަނޑުވެރިކަމާ ބެހޭ ގާނޫނުން އެތައް މަހަކަށް މީހުން އުތުރުގައި މުޒާހަރާ ކޮށްފައި ވެއެވެ. ދަނޑުވެރިން ބުނަނީ އާމްދަނީ ދަށްވާނެ ކަމަށެވެ.\nދަނޑުވެރިކަމުގެ ދާއިރާއިން މީހުން ސިނާއީ ދާއިރާއަށް އަންނާނީ އެދާއިރާތަކުގައި ފުރުސަތު އުފެދުމުންނެވެ. މުހައްލިލުން ބުނަނީ ފައިސާ ނޫޓަށް ބަދަލު ގެނައުމުން ސަޕްލައި ޗެއިން އެއްކޮށް ރޫޅިފައިވާ ކަމަށެވެ. އަދި ޖީއެސްޓީ ތައާރަފް ކުރުމުން ވަޒީފާ ގެއްލުނު މީހުންވެސް ދަނޑުވެރިކަމަށް ގޮސްފައިވާ ކަމަށެވެ. މިއީ މޫސުމީ ވަޒީފާގެ ދާއިރާއެކެވެ. މިކަންކަމަށް އޮތް ހައްލަކީ ބޭރުން އިންވެސްޓްމެންޓް ލިބުމެވެ. އެއީ މޮދީއަށް އޮތް ޗެލެންޖެކެވެ. BBC\nއިންޑިއާއަށް ފޮރިން އިންވސްޓްމެންޓަށް ފަހި\nއެންމެ ގިނައިން ރެމިޓެންސް ލިބުނީ އިންޑިއާ އަށް\nއިންޑިއާގެ ރަށްފުށުގައި ކޮރޯނާ ފެތުރެމުން ދަނީ\nއިންޑިއާގެ ކަފަ އެކްސްޕޯޓް ކުރުން މަތިވެއްޖެ\nއިންޑިއާ އުޅަނދު ދެކުނު އެފްރިކާގައި މަގްބޫލު


“ދަސްވެނިވުން 2017” ބާއްވައިފި\nރޭ މާފުށީ ޖަލުގައި ބޭއްވި "ދަސްވެނިވުން 2017" ރަސްމިއްޔާތުގެ ތެރެއިން---\nމޯލްޑިވްސް ކަރެކްޝަނަލް ސަރވިސް (އެމް.ސީ.އެސް) ގެ އިންސްޓިޓިއުޓް ފޯރ ކަރެކްޝަނަލް ސްޓަޑީޒް (އައިކޯސްޓް) އިން އެކި ޕްރޮގްރާމްތައް ފުރިހަމަ ކުރި ގައިދީން ދަސްވެނިވުމުގެ ރަސްމިއްޔާތު ރޭ މާފުށި ޖަލުގައި ބާއްވައިފިއެވެ.\nމި ރަސްމިއްޔާތު ޝަރަފްވެރިކޮށްދެއްވީ މިނިސްޓަރ އޮފް ހޯމް އެފެއަރޒް އޮނަރަބަލް އަޒްލީން އަޙްމަދުއެވެ.\nމި ރަސްމިއްޔާތުގައި ދަސްވެނިން ފުރިހަމަ ކުރި ޕްރޮގްރާމްތަކަކީ ސެޓްފިކެޓް 1،2،3 އިން ޤިރާތު، ސެޓްފިކެޓް 1 އިން ސޯވިންގ، ސެޓްފިކެޓް 1 އިން ސްޓަރޓިންގ އެގްރިކަލްޗަރ އަދި ސެޓްފިކެޓް 1 އިން ހައުސް ވަޔަރިންގ އެންޑް އިލެކްޓްރިޝަން އެވެ.\nމި ކޯސްތަކުން ދަސްވެނިވި ގައިދީންނަށް ސެޓްފިކެޓް ދިނުމުގެ އިތުރުން، ހަޔަރ ޑިސްޓިކްޝަން ހާސިލްކޮށްފައިވާ ގައިދީންނަށް މެޑަލްވެސް ވަނީ ހަވާލުކޮށްފައެވެ. މި ރަސްމިއްޔާތުގައި 63 ހަޔަރ ޑިސްޓިކްޝަން ސެޓްފިކެޓާއެކު ޖުމްލަ 186 ސެޓްފިކެޓް ވަނީ ހަވާލުކޮށްފައެވެ.\nމި ރަސްމީއްޔާތުގައި ވާހަކަ ފުޅު ދައްކަވަމުން އައިކޯސްޓްގެ އެގްޒެކެޓިވް ޑައިރެކްޓަރ، ޗީފް ޕްރިޒަންސް އޮފިސަރ އަޙްމަދު ރިޟާ ވަނީ މި ޕްރޮގްރާމްތައް ކުރިއަށް ގެންދިއުމަށް އެހީތެރިވެދެއްވި ހުރިހާ ފަރާތްތަކަށާއި ޚާއްސަކޮށް އިންސްޓިޓިއުޓް ފޯ ޤުރުއާން އެންޑް ސުންނާގެ ޗެއަރމަން އަލްފާޟިލް ޢަބްދުﷲ ސައީދަށާއި އެ އިންސްޓިޓިއުޓްގެ މުދައްރިސުންނަށާއި މުވައްޒަފުންނަށް ވަރަށް ހާއްސަ ޝުކުރެއް އަދާކުރެއްވިއެވެ.\n“މިރޭގެ ދަސްވެނިން ސާބިތުކޮށްދިނީ ކޮންމެ ތަނެއްގައި، ކޮންމެ ހާލަތެއްގައި ވެސް އުނގެނުމަކީ ކުރެވިދާނެ އަދި ކުރަން ވާނޭ ކަމެއްކަން. އަދި ލިބޭ މެސެޖަކީ އިސްލާހުވެ ރަނގަޅުގޮތުގައި މުޖްތަމައުގައި އުޅެން ބޭނުންވާކަން. އަދި ތި އަޒުމްގައި އިތުރަށް ކުރިއަށް ގެންގޮސް ދުނިޔެ އާއި އާހިރަތް ކާމިޔާބު ކުރުމަށް ނަސޭހަތްތެރިވަން،” ސީޕީއޯ ރިޟާ ވިދާޅުވިއެވެ.\nމި ރަސްމީއްޔާތުގައި ގައިދީންނަށް ހިތްވަރުދިނުމުގެ ގޮތުން 2016 ވަނަ އަހަރު އިޖުތިމާޢީ ޚިދުމަތުގެ ދާއިރާއިން، ހިލޭސާބަހަށް މަސައްކަތް ކުރުމުގެ ރޮނގުން ގައުމީ އިނާމް ހާސިލުކުރައްވާފައިވާ އަލްފާޟިލް މުޙައްމަދު ޢަދީލް ވާހަކަފުޅު ދައްކަވަމުން މަޒީއަށް އަލިއަޅުއްވާލައްވައި ވިދާޅުވީ މަސްތުވާތަކެތީގެ ވަބާގައި ޖެހިގެން ގޮސް އާއިލާ ގެއްލި، ރަހުމަތްތެރިން ގެއްލި ހަޔާތް އެކި ގޮތްގޮތަށް ދިޔަކަމަށާއި ނަމަވެސް ރިހެބިލިޓޭޝަން ސެންޓަރގެ ޕްރޮގްރާމެއް ފުރިހަމަ ކުރުމަށްފަހު ވަރުގަދަ އަޒުމެއް ކަނޑައަޅައި، ލިބުނު ފުރުސަތުގެ ބޭނުން ހެޔޮގޮތުގައި ހިފުމުން މިއަދު ހީނުކުރާވަރުގެ ކާމިޔާބީ ލިބި، ހަޔާތް ބާއްޖަވެރިވެފައިވާކަމަށެވެ.\nމޯލްޑިވްސް ކަރެކްޝަނަލް ސަރވިސްގެ އޮފިސަރުންނާއި އެހެނިހެން އޮފިސަރުންގެ އިތުރުން ދައުވަތު އެރުވުނު މެހެމާނުންވެސް ވަނީ މި ރަސްމިއްޔާތުގައި ބައިވެރިވެފައެވެ.


KEYONIRU Column: 2023 ge Rehearsal, Yameen jalah laifi nama fulhaa coalition akaa eku Qasim Raees kamah - One Online\nކެޔޮނިރު ކޮލަމް: 2023ގެ ރިހާސަލް! ޔާމީން ޖަލަށް ލައިފި ނަމަ ފުޅާ ކޯލިޝަނަކާއެކު ގާސިމް ރައީސް ކަމަށް\nމިރޭ ޕީޕީއެމް ޕީއެންސީން ބޭއްވި ޖަލްސާގައި ރައީސް ޔާމީން ވާހަކަފުޅުދައްކަވަނީ-- ވަން ފޮޓޯ: މުހައްމަދު އައުޒަމް\nމި ދިވެހި ޤައުމުގައި މިވަގުތު ހިނގަމުންދާ އެންމެ މުހިއްމު ސިޔާސީ ކަމަކީ ކޮބައި ބާވައެވެ؟ އެއީ މާދަމާ ރައީސް ޔާމީނަށް މަނީ ލޯންޑަރިންގެ މައްސަލާގައި ހުކުމް ކުރުން ބާވައެވެ؟ ނުވަތަ އަދިވެސް އެމް.ޑީ.އެން އުވާ ނުލެވޭ ވާހަކަ ބާވައެވެ؟ ނުވަތަ ޑރ. އަފްރާޝީމްގެ މަރުގެ މައްސަލައާ ގުޅުވައިގެން ސަލަފް ޖަމިއްޔާ އާއި ބައެއް ދީނީ އިލްމުވެރީންނަށް ފިޔަވަޅު އެޅުމަށް ރައްޔިތުންގެ މަޖުލިހުން ފާސް ކުރުމުން އުފެދިގެން އުޅޭ ހިޔާލުތަފާތުވުންތައް ބާވައެވެ؟ ނުވަތަ ރާއްޖޭގައި އައި.އެސް ގެ ބާރު ގަދަވަމުންދާ ކަމަށް ބުނެ މަޖުލިސް މެންބަރުން ދެއްވާ އިންޒާރުގެ ވާހަކަ ބާވައެވެ؟ ނުވަތަ 13 އަހަރުގެ އަންހެން ކުއްޖަކު ކޯޓުން ބޭރުން ކައިވެނި ކޮށްގެން ބަލިވެ އިން މައްސަލާގައި ސަރުކާރުގެ މުއައްސަސާތައް އިހުމާލުވެފައިވާ ކަމަށް މަޖުލިސްގެ ރައީސް ވިދާޅުވި މައްސަލަ ބާވައެވެ؟ ނުވަތަ "އަންދިރި ދައުލަތް ތަކުގެ" ސަބަބުން ދިވެހި ރާއްޖެ މިވަގުތު އޮތީ ހަނގުރާމައެއްގެ ތުންފަތް މަތީގައި ކަމަށް ރައްޔިތުން މަޖިލީހުގެ ބައެއް މެންބަރުން ނާއި މަޖުލިސް ރައީސް ވިދާޅުވާ ވިދާޅުވުން ބާވައެވެ؟ ނުވަތަ ރާއްޖޭގައި އިސްލާމިކް މިނިސްޓްރީގެ ބޭނުމެއް ނެތް ކަމަށާއި ދީނީ ޖަމިއްޔާއެއްގެ ގޮތުގައި ސަލަފް ވެސް ހިންގަން ފުރުސަތު ދޭން ނުޖެހޭ ކަމަށް ކާށިދޫ ދާއިރާގެ މެންބަރު އަބްދުﷲ ޖާބިރު ހިމެނޭ ގޮތަށް އެމް.ޑީ.ޕީ ގެ ގިނަ މެމަބަރުންތަކެއް ބުނާ މައްސަލަ ބާވައެވެ؟\nސިޔާސީ މަސްރަހުގައި ހިނގާ ބައެއް އެހެން ކަންތަކަށް ބަލާލާއިރު ޖުމްހޫރީ ޕާރޓީ ބޮޑުވެ ބިޔަވަމުންދަނީ ކުރީގެ ޕީޕީއެމް ގެ ގިނަ މެމްބަރުން ތަކެއް ޖުމްހޫރީ ޕާރޓީއާ ގުޅުމުން ކަމަށާއި ރައީސް ޔާމިނާ ޤާސިމާ ދެމެދު ސިޔާސީ ގުޅުން އެބައޮތްކަމަށް ގިނަބަޔަކު ބުނަމުން ދަނިކޮށް އަންގާރަ ދުވަހުގެރޭގެ ޖަލްސާއެއްގައި ޤާސިމް ވަނީ ވަރަށް ބޮޑަށް ޔާމީނަށް ފާޑު ވިދާޅުވެ ވާހަކަ ދައްކަވާފައެވެ.\n"އަޅުގަނޑުމެން އެންމެންނަށް ވެސް އެނގޭ ހަމަ ކަނޑައެޅިގެން ރާވައިގެންކަން އެންމެން ވެސް ޖަލަށްލީ. އަޅުގަނޑެއް ނޫޅެމޭ އިނގޭތޯ ދަންނަވާކަށެއް، އެއްބަފާ ބޮޑުބޭބެ، 80 އަހަރު ފުރިފައިހުރި މީހަކު ގެންގޮސް ހައްގުން ކަމަކާ ނުލައި އޭނާގެ ދެބޭފުޅުންނާއެކު ގެންގޮސް ޖަލުގެ ގޮޅިއަށް ގަޅާލީމާ އެއީ ކާކުކަން ބުނާކަށް އަޅުގަނޑު ނޫޅޭމޭ،" ގާސިމް ވިދާޅުވިއެވެ.\nމީގެން ދާހަކޮށްދެނީ ޤާސިމާ ޔާމީނާ ސިޔާސީ ގުޅުމެއް ނެތްކަމެވެ، އަދި ޕީޕީއެމުން ވަކިވެގެން ގޮސް ޖޭޕީ އާ ގުޅުނު ނިހާން ފަދަ އިސް ފަރާތްތަކަކީ ހަޤީގަތުގަވެސް ޔާމީނާ ސިޔާސީ ގޮތުން ހިޔާލު ތަފާތުވެގެން ޖޭޕީ އަށް ދިޔަ ފަރާތްތަކެއް ކަމެވެ. ހަމަ އެއާ އެކު ރޭގެ ޖަލްސާގައި ޤާސިމް ވިދާޅުވެފައިވަނީ 2023 ގެ ރިޔާސީ އިންތިހާބުގައި ޖޭޕީގެ ފަރާތުން ކެންޑިޑޭޓަކު ނެރުނު ކަމުގައި ވިިއަސް 2023 އާއި ހަމައަށް ރައީސް ސޯލިހުގެ ސަރުކާރަށް ފުރިހަމަ އެއްބާރުލުމާއި ތާއީދު ދެއްވާނެ ކަމަށެވެ.\nރައީސް މައުމޫން ނިސްބަތްވެ ވަޑައިގަންނަވާ އެމް.އާރ.އެމް ނުވަތަ މޯލްޑިވްސް ރިފޯމް މޫވްމެންޓް ވެސް މިހާރު މިވަނީ ރަސްމީކޮށް ރަޖިސްޓްރީވެ ސިޔާސީ ޕާރޓީއެއްގެ ބާރު ލިބިފައެވެ. އެއާ އެކު ރައީސް މައުމޫން ވިދާޅުވެފައިވަނީ 2023 އާއި ހަމައަށް ރައީސް ސޯލިހުގެ ސަރުކާރަށް ފުރިހަމަ ތާއީދު ދެއްވާނެ ކަމަށެވެ. މަޖުލިސް ތެރެއިން ރައީސް ނަޝީދު ރިޔާސަތުގައި އިންނަވައިގެން ނިންމަވާ ބައެއް ނިންމެވުންތަކުގެ ސަބަބުން ރައީސް ސޯލިހާއި ރައީސް ނަޝީދާ ދެމެދު އުފެދިފައިވާ ނުތަނަވަސް ކަމުގެ އަސަރު ރާއްޖޭގެ ސިޔާސީ މަސްރަހަށް މިވަގުތު މިވަނީ ވަރަށް ބޮޑަށް ކުރަން ފާށަފައެވެ. މި ހިޔާލުތަފާތުވުންތަކާ އެކު ޖޭޕީ ގެ ލީޑަރު ޤާސިމްވަނީ އެކި ފަހަރު މަތީން ރައީސް ނަޝީދަށް ވަރަށް ހޫނު ބަހުގެ ހަމަލާ ދެއްވާފައެވެ. ދީން ފުނޑާލައްވަން އުޅުއްވާ ބޭފުޅެއް ކަމަށާއި އެފަދަ ފުރުސަތެއް ނަޝީދަށް ނުދެއްވާނެ ކަމަށް އެކި މުނާސަބަތުތަކުގައި ޤާސިމް ވިދާޅުވެފައި ވެއެވެ.\nއެހެން ކަމުން 2023 އާއި ހަމައަށް ރައީސް ސޯލިހަށް ތާއިދު ކުރައްވައިގެން ޤާސިމް އާއި ރައީސް މައުމޫން ތިއްބަވާއިރު، މިއަދުގެ ހުކުމުން ރައީސް ޔާމީނަށް ދިގު މުއްދަތުގެ ޖަލު ހުކުމެއް އަތުވެއްޖެނަމަ 2023 ގެ އިންތިހާބުން ރައީސް ޔާމީނުގެ ނަމެއް ނުފެންނާނެއެވެ. އެފަދަ ހާލަތެއްގައި 2023 ގައި އެންމެ ވާދަވެރި ވާނެ ކަމަށް ބެލެވެނީ ޤާސިމް އާއި ނަޝީދެވެ. މަސްރަހު ހުރިގޮތަށް ބަލާއިރު ރައީސް ސޯލިހު5އަހަރަށް ފަހު އެއްކައިރިއަށް ޖެހިވަޑައިގަތުން ވަރަށް ކައިރިކަމަށް ދިރާސާ ކުރާ ފަރާތްތަކުން ދެކެއެވެ.\nއެހާލަތުގައި ރައީސް ސޯލިހުގެ މިހާރުގެ ބައިވެރިން ކަމުގައިިވާ މައުމޫން އާއި ޝެއިހް އިމްރާން ވެސް ޤާސިމްގެ ފަހަތަށް އެރުއްވުން ގާތްކަމަށް ފެނެއެވެ. އަދި ސަލަފް ޖަމިއްޔާ ފަދަ ދީނީ ޖަމިއްޔާ ތަކާއި ނަޝީދުއާ ހިޔާލު ތަފާތުވެފައިވާ ޑރ.ޝަހީމް އާއި ޝެއިހް އިލްޔާސް އާއި ޑރ. އިޔާޒް ފަދަ ދީނީ އިލްމުވެރިންވެސް ޤާސިމްގެ ފަހަތަށް އެރުއްވުން ކައިރި އެވެ. މިހުރިހާ ބޭފުޅުން ހިމެނޭ ކޯލިޝަނަކާ ވާދައަށް ނަޝީދު އެކަނިމާ އެކަނި ނިކުމެވަޑައިގެން 2023 ގެ އިންތިހާބު ކާމިޔާބު ކުރެއްވުމަކީ، މާޒީއަށް ބަލާއިރު ވުމަށް ވުރެ ނުވުން ކައިރި ކަމެކެވެ.\nކޮންމެ ނަމެއް ކިޔައިގެން މައްސަލަ އުފެދިގެން ބަހުސް ކުރިޔަސް މިވަގުތު ރާއްޖޭގެ ރައްޔިތުންގެ މަޖުލިހުގަ އާއި މީޑިއާގައި އަދި ސިޔާސީ ހޮޅުއަށި ތަކުގައި މިހިނގާ ހުރިހާ މުގާބަލާ އަކީ 2023 ގެ ހަނގުރާމައެވެ. ނަޝީދުވެސް ތައްޔާރުވަނީ އެކަމަށެވެ. ޤާސިމްވެސް މައުމޫނުވެސް އަދި އަދާލަތާއި ޖާބިރާއި އެނޫން ސިޔާސީ ފަރާތްތައްވެސް ހަމަ އެހައްދަވަނީ 2023 ގެ ރިހާސަލް އެވެ. އެމް.ޑީ.އެން އޭ ކިޔަސް، ސަލަފޭ ކިޔަސް، ކޯޓުންބޭރުގައި ކުޑަކުދިންގެ ކައިވެންޏޭ ނުވަތަ އައި.އެސް އޭ ކިޔަސް، ނުވަތަ އަނދިރި ދައުލަތޭ ކިޔަސް އަދި އިސްލާމިކް މިނިސްޓްރީ އުވާލާށޭ ގޮވިޔަސް، އަދި ކާށިދޫގައި އެއާރޕޯރޓާއި ކޭބަލް ކާރު އަޅަން ބުންޏަސް މިއީ ހަމަ 2023 ގައި ރައްޔިތުންގެ ތާއީދު ހޯދަން ދައްކާ ވާހަކަ ތަކެވެ.\nމިއީ ސިޔާސީ ހަނގުރާމައެއްގެ އިތުރުން ފިކުރީ ހަނގުރާމައެއްވެސް މެއެވެ. 2023ގައި ރިޔާސީ އިންތިހާބު ކާމިޔާބު ކުރައްވާ ފަރާތެއްގެ ގޮތުން ދިވެހި ދައުލަތުގެ މިސްރާބު ބަދަލުވެގެން ދާނެއެވެ. އެއް ގޮތަކުން ނަމަ ޒަމާނީ ސެކިއުލަރ ފިކުރުގެ މިސްރާބަށެވެ. އަނެއް ގޮތަކުން ނަމަ ކޮންސަވޭޓިވް، ވަތަނީ ތަރައްޤީގެ މިސްރާބަކަށެވެ. ރާއްޖޭގެ ސިޔާސީ ގުޅަކުޅޭ ފަސްގަނޑުގައި މިވަގުތު ހިނގަމުން މިދާ މުޤާބަލާއިން ކާމިޔާބު ކުރައްވާނީ މި ދެފިކުރުގެ ތެރެއިން ކޮން ފިކުރެެއް ބާވައެވެ؟ އޮޑިޝަން އަދިވެސް އޮތީ ކުރިއަށެވެ. ވާދަވެރި ހުރިހާ ފަރާތްތަކުން ވެސް މަސައްކަތް ކުރަމުން އަންނަނީ ރައްޔިތުންގެ ހިތްތައް ފަތަހަ ކުރުމަށެވެ.\nގުޅޭ ޓެގު ގާސިމް އިބްރާހިމް ކުރީގެ ރައީސް އަބްދުﷲ ޔާމީން


Maithripala Sirisena | Mihaaru\nލަންކާ ޕާލަމެންޓް ސިރިސޭނާ ސަސްޕެންޑްކޮށްފި\nކޮލަމްބޯ (އެޕްރީލް 12) - ސްރީ ލަންކާގެ ޕާލަމެންޓް ރައީސް މައިތުރިޕާލާ ސިރިސޭނާ ވަގުތީ ގޮތުން ސަސްޕެންޑްކޮށްފައިވާ ކަމަށް އެ މަނިކުފާނުގެ ސެކްރެޓަރީ ވިދާޅުވެއްޖެ އެވެ.\nސިރިސޭނާގެ ޕާޓީން ކެބިނެޓުގެ ބައްދަލުވުން ބޮއިކޮޓްކޮށްފި\nކޮލަމްބޯ (އެޕްރީލް 10) - ސްރީ ލަންކާގެ ރައީސް މައިތުރިޕާލާ ސިރިސޭނާގެ އެސްއެލްއެފްޕީން މިއަދުގެ ކެބިނެޓް ބައްދަލުވުން ބޮއިކޮޓްކޮށްފި އެވެ.\nކޮލަމްބޯ (އެޕްރީލް 9) - ސްރީ ލަންކާގެ ކެބިނެޓުން 15 މެންބަރުން ވަކި ކުރުމަށް ކޯލިޝަން ސަރުކާރުގެ މައި ޕާޓީ ކަމަށްވާ ޔުނައިޓެޑް ނޭޝަނަލް ޕާޓީ (ޔޫއެންޕީ) އިން ރައީސް މައިތުރިޕާލާ ސިރިސޭނާ އަށް ދަންނަވައިފި އެވެ.\nސިރިސޭނާގެ ޕާޓީގެ 13 މެންބަރުން ރަނިލްއާ ދެކޮޅަށް ވޯޓު ދިން\nކޮލަމްބޯ (އެޕްރީލް 5) - ސްރީ ލަންކާގެ ބޮޑު ވަޒީރު ރަނިލް ވިކްރަމަސިންހަގެ މައްޗަށް ޕާލަމެންޓުގައި ރޭ ނެގި އިތުބާރު ނެތްކަމުގެ ވޯޓުގައި ރައީސް މައިތުރިޕާލާ ސިރިސޭނާގެ ޕާޓީގެ 13 މެންބަރަކު ވަނީ ރަނިލްއާ ދެކޮޅަަށް ވޯޓު ދީފަ އެވެ.\nކޮލަމްބޯ (އެޕްރީލް 4) - ސްރީ ލަންކާގެ ބޮޑު ވަޒީރު ރަނިލް ވިކްރަމަސިންހަގެ މައްޗަށް މިރޭ ނެގި އިތުބާރު ނެތްކަމުގެ ވޯޓު ފާހެއް ނުވި އެވެ.\nރަނިލްގެ ވޯޓުގައި ސިރިސޭނާގެ ޕާޓީން ވަކި ގޮތަކަށް ވޯޓު ނުދޭނެ\nކޮލަމްބޯ (އެޕްރީލް 4) - ސްރީ ލަންކާގެ ބޮޑު ވަޒީރު ރަނިލް ވިކްރަމަސިންހަގެ އިތުބާރު ނެތް ކަމަށް މިރޭ ނަގާ ވޯޓުގައި ރައީސް މައިތުރިޕާލާ ސިރިސޭނާގެ ސްރީ ލަންކާ ފްރީޑަމް ޕާޓީ...\nކޮލަމްބޯ (އެޕްރީލް 3) - ބޮޑު ވަޒީރު ރަނިލް ވިކްރަމަސިންހަގެ އިތުބާރު ނެތްކަމުގެ މައްސަލައާ ގުޅޭ ގޮތުން މަޝްވަރާ ކުރުމަށް ރައީސް މައިތުރިޕާލާ ސިރިސޭނާ އާއި ޔުނައިޓެޑް ނޭޝަނަލް ޕާޓީ (ޔޫއެންޕީ) ގެ މިނިސްޓަރުން ރޭ ބޭއްވި ބައްދަލުވުން ހައްލެއް ނުލިބި ނިމިއްޖެ އެވެ.\nރަނިލްގެ ބާރުތައް ސިރިސޭނާ ކުޑަކުރައްވައިފި\nކޮލަމްބޯ (މާޗް 28) - ބޮޑު ވަޒީރު ރަނިލް ވިކްރަމަސިންހަގެ އެތައް ބާރެއް ރައީސް ސިރިސޭނާ މިއަދު ނަންގަވައިފި އެވެ.\nރަނިލް ހިންގެވި ކެބިނެޓުގެ އިގްތިސާދީ ކޮމިޓީ އުވާލައިފި\nލަންކާގެ ކުއްލި ނުރައްކަލުގެ ހާލަތު އުވާލައިފި\nކޮލަމްބޯ (މާޗް 18) - ސްރީ ލަންކާގައި ދީނީ ހަމަނުޖެހުންތައް ބޮޑުވުމުން މި މަހު6ވަނަ ދުވަހު އިއުލާންކުރި ކުއްލި ނުރައްކަލުގެ ހާލަތު ރޭ މެންދަމުން ފެށިގެން އުވާލައިފި އެވެ.\nކޮލަމްބޯ (ފެބްރުއަރީ 25) - ސްރީ ލަންކާގެ ކެބިނެޓަށް ރައީސް މައިތުރިޕާލާ ސިރިސޭނާ މިއަދު ގެންނެވި ބަދަލުތަކުގެ ތެރޭން ބޮޑު ވަޒީރު ރަނިލް ވިކްރަމަސިންހަ އަށް ލޯ އެންޑް އޯޑާ މިނިސްޓަރުކަމާއި ނޭޝަނަލް ޕޮލިސީ އެންޑް އިކޮނޮމިކްސް މިނިސްޓަރުކަން ހަވާލު ކުރައްވައިފި އެވެ.\nކޯލިޝަނާ އެކު ކުރިއަށްދާން ސިރިސޭނާ ނިންމަވައިފި\nކޮލަމްބޯ (ފެބްރުއަރީ 20) - ސްރީ ލަންކާގެ ސަރުކާރު ތެރޭގައި އުފެދިފައިވާ ކޯޅުންގަނޑު ހައްލު ކުރުމުގެ ގޮތުން ކޯލިޝަން ސަރުކާރުން ވަކިވާން ނިންމާފައިވާ ނިންމުން ބަދަލުކޮށް ސަރުކާރައިގެން ކުރިއަށް ދާން ރައީސް މައިތުރިޕާލާ ސިރިސޭނާގެ ސްރީ ލަންކާ ފްރީޑަމް ޕާޓީ (އެސްއެލްއެފްޕީ) އިން ނިންމައިފި އެވެ.\nސިރިސޭނާގެ ޕާޓީ ކޯލިޝަނުން ވަކިވާން ނިންމައިފި: ރިޕޯޓް\nކޮލަމްބޯ (ފެބްރުއަރީ 19) - ސްރީ ލަންކާގެ ކޯލިޝަން ސަރުކާރުގައި ހިމެނޭ މުހިންމު ބައިވެރިއެއް ކަމަށްވާ ރައީސް މައިތުރިޕާލާ ސިރިސޭނާގެ ސްރީ ލަންކާ ފްރީޑަމް ޕާޓީ (އެސްއެލްއެފްޕީ) އިން ސަރުކާރުން ވަކިވާން ނިންމާފައިވާ ކަމަށް ރިޕޯޓްތައް ބުނެފި އެވެ.\nކޮރަޕްޝަނާ ދެކޮޅު ކެމްޕޭނެއް ސިރިސޭނާ ފައްޓަވައިފި\nކޮލަމްބޯ (ފެބްރުއަރީ 15) - ވައްކަމާއި ރިޝްވަތާއި އިސްރާފުގެ އަމަލުތައް ހުއްޓުވުމުގައި އާއްމު ރައްޔިތުންނަށް ވެސް ދައުރެއް އަދާކުރެވިދާނެ ގޮތަށް ސްރީ ލަންކާގެ ރައީސް މައިތުރިޕާލާ ސިރިސޭނާ ކެމްޕޭނެއް ފައްޓަވައިފި އެވެ.\nކޯލިޝަން ސަރުކާރު ކުރިއަށް ގެންދަން ޔޫއެންޕީން ނިންމައިފި\nކޮލަމްބޯ (ފެބްރުއަރީ 14) - ދެ ޕާޓީގެ މެދުގައި ޚިޔާލު ތަފާތުވެފައިވީ ނަމަވެސް ސްރީ ލަންކާގައި މިހާރު ގާއިމްކޮށްފައިވާ ކޯލިޝަން ސަރުކާރުގެ ދައުރު ހަމަވަންދެން ކުރިއަށް ގެންދަން ޔުނައިޓެޑް ނޭޝަނަލް ޕާޓީ (ޔޫއެންޕީ) އިން ނިންމައިފި އެވެ.\nސަރުކާރު އިސްތިއުފާ ދިނުމަށް ރާޖަޕަކްސާ ގޮވާލައްވައިފި\nކޮލަމްބޯ (ފެބްރުއަރީ 13) - ލޯކަލް ކައުންސިލް އިންތިޚާބުން ސަރުކާރު ހިންގާ ކޯލިޝަނަށް ލިބުނު ބޮޑު ނާކާމިޔާބީއާ ގުޅިގެން އެ ކޯލިޝަން ވެރިކަމުގައި އޮތުމުގެ ހައިސިއްޔަތެއް މިހާރު ނެތް ކަމަށާއި ވީހާވެސް އަވަހަކަށް އިންތިޚާބު ބޭއްވުމަށް ކުރީގެ ރައީސް މަހިންދާ ރާޖަޕަކްސާ ގޮވާލައްވައިފި އެވެ.\nލަންކާގެ އިންތިޚާބުގައި ވެރިކަންކުރާ ޕާޓީއަށް ނާކާމިޔާބު\nކޮލަމްބޯ (ފެބްރުއަރީ 12) - ސްރީ ލަންކާގައި ހޮނިހިރު ދުވަހު ބޭއްވި ލޯކަލް ކައުންސިލް އިންތިޚާބުން ސަރުކާރު ހިންގާ ކޯލީޝަނަށް ނާކާމިޔާބުވެއްޖެ އެވެ.\nކޮރަޕްޝަނުގެ މައްސަލަބަލަން ރަނިލް ވެސް ތާއީދުކުރައްވާނެ\nކެންޑީ (ޖެނުއަރީ 24) - ސްރީ ލަންކާގެ ސެންޓްރަލް ބޭންކުގައި ހިންގާފައިވާ ފަދަ ކޮރަޕްޝަނުގެ ބޮޑެތި މައްސަލަތައް ބަލަން ބޮޑު ވަޒީރު ރަނިލް ވިކްރަމަސިންހަ ވެސް ތާއީދު ކުރައްވާނެ ކަމަށް ރައީސް މައިތުރިޕާލާ ސިރިސޭނާ ވިދާޅުވެއްޖެ އެވެ.\nލަންކާގެ އިގްތިސާދީ ހުރިހާ ކަމެއް ރަނިލްގެ ބާރުގެ ދަށުން ނަގައިފި\nކޮލަމްބޯ (ޖެނުއަރީ 21) - ސްރީ ލަންކާގެ އިގްތިސާދީ ހުރިހާ ކަމެއް ބޮޑު ވަޒީރު ރަނިލް ވިކްރަމަސިންހާގެ ބާރުގެ ދަށުން ނަގާ އެ ހުރިހާ ކަމަކާ ރައީސް މައިތުރިޕާލާ ސިރިސޭނާ ހަވާލުވެވަޑައިގެންފައިވާ ކަމަށް އެމަނިކުފާން އިއްޔެ އިއުލާން ކުރައްވައިފި އެވެ.


Yameen Jalugai Hunnevumakee Gaumu Ladhu Gannan Jehey Kameh: Jameel – adduLIVE\nLast Updated: September 22, 10:44\nޔާމީން ޖަލުގައި ހުންނެވުމަކީ ގައުމު ލަދުގަނަންޖެހޭ ކަމެއް: ޖަމީލު\n1 May 21, 2020, 01:25 ހަސަން ރަޝީދު\nޔާމީން އާއި ޖަމީލް - ފޮޓޯ: ޕީއެންސީ\nކުރީގެ ރައީސް އަބްދުﷲ ޔާމީން ޖަލުގައި ހުންނެވި ގައުމު ލަދުގަންނަންޖެހޭ ކަމެއް ކަމަށް، ކުރީގެ ނައިބު ރައީސް ޑރ.މުހައްމަދު ޖަމީލު ވިދާޅުވެއްޖެއެވެ.\nޖަމީލު މިހެން ވިދާޅުވެފައިވަނީ ޔާމީންގެ އުފަންދުވަހުގެ މުނާސަބަތުގައި މިރޭ ކުރެއްވި ޓްވީޓެއްގައެވެ.\nއެގޮތުން ޖަމީލު ވިދާޅުވީ ޔާމީން ޖަލަށްލެއްވުމަކީ ނިޒާމުތައް އިސްލާހުކުރުމުގެ ނަމުގައި ވެރިކަމަށް އައި އެމްޑީޕީން ޝަރުއީ ނިޒާމު ހިސޯރުކޮށް ހިންގި ބަދަލު ހިފުމުގެ އަމަލެއް ކަމަށެވެ.\n"ޔާމީނަށް އުފަންދުވަހުގެ ތަހުނިޔާ އަރިސްކުރަނީ ލަސްނވެ ރައްޔިތުންނާ ބައްދަލުވާނެ ކަމުގެ ޔަގީން ކަމާއެކު" ޖަމީލު ވިދާޅުވިއެވެ.\nRaees Yameen jalugai hunnevumakee qaum ladhu gannan jehey kameh. Eiy nizaam thah islaahkurumuge namugai verikamah ai MDP in sharuee nizaam hisoarukoh hingi badhal hifumuge amaleh. RY ah ufandhuvahuge thahniya ariskuranee las nuve rayyithunnaa bahdhalvaane kamuge yaqeen kamaaeku. pic.twitter.com/iIIxjXsnXR\n— Mohamed Jameel Ahmed (@MJameelAhmed) May 20, 2020\nޖަމީލް އަކީ ކުރީގެ ރައީސް އަބްދުﷲ ޔާމީންގެ ވެރިކަން ބަދަލުކުރުމަށް އޭރުގެ އިދިކޮޅު ފަރާތްތަކާއެކު ގުޅިގެން މަސައްކަތް ކުރެއްވި ފަރާތެކެވެ. ނަމަވެސް ނިމިގެންދިޔަ ރައްޔިތުންގެ މަޖިލީހުގެ އިންތިހާބުން ލިބުނު ނާކާމިޔާބީއަށް ފަހު ޖަމީލު ވަނީ ސަރުކާރަށް ފާޑު ވިދާޅުވާން ފައްޓަވާފައެވެ.\nއަދި މިހާރު ޖަމީލް އަކީ ކުރީގެ ރައީސް ޔާމީންގެ ގާނޫނީ ވަކީލުންގެ ޓީމުގައި އެންމެ އިސްކޮށް ހުންނެވި ފަރާތް ވެސް މެއެވެ.


UK ge netwok thakun Huawei beyrukuran7aharu nagaaane | Mihaaru\nޓެކްނޮލޮޖީ / އިގިރޭސިވިލާތް\nއިނގިރޭސިވިލާތުގެ މޮބައިލް ނެޓްވޯކްތަކުން ވާވޭ ބޭރުކުރަން7އަހަރު ނަގާނެ\nއިނގިރޭސިވިލާތުގެ މުވާސަލާތީ ކުންފުނިތަކުގައި ބޭނުންކުރެވޭ ވާވޭ އާލާތްތައް ހުއްޓާލައި އެހެން ގޮތެއް ވިސްނަން ވަނީ ޖެހިފައި\n12 ޖުލައި 2020 - 08:08\nއިނގިރޭސިވިލާތުގައި މުއާސަލާތީ ޚިދުމަތް ދޭ ކުންފުނިތަކުން، ޗައިނާގެ "ވާވޭ ޓެޖްނޮލޮޖީޒް"އާ ގުުޅުމެއް އޮތް ނަމަ، އެ ގުޅުން ކަނޑާލަން ވަނީ ޖެހިފަ އެވެ. ވާވޭ އިން އުފައްދާ މުއާސަލާތީ އާލާތްތައް ބޭނުންކުރުން މުޅިން ހުއްޓާލަން ވަނީ ޖެހިފަ އެވެ. މިއީ މިހާރުން މިހާރަށް ކުރެވެން އޮތް ކަމެއް ނަމަ ކުރަންވީ އެވެ. މި ނޫން ގޮތެއް ނެތެވެ.\nބްރިޓިޝް ޓެލެކްމޮ އަދި ވޮޑަފޯން އިން ބުނާ ގޮތުގައި، އެ މީހުންގެ ނެޓްވޯކްތަކުގައި ބޭނުންކުރެވޭ ވާވޭ އާލާތްތައް ބޭނުންނުކޮށް އަދި ފަރުޖެއްސޭކަށް ނެތެވެ. އެ ނޫން އާލާތްތަކަކަށް ބަދަލުވާން ކިތަންމެ އަވަހެއް ކުރި ނަމަވެސް، ތިން އަހަރަށް ވުރެ ކުރިން، ކަމެއް ކުރިހެން ވެސް ހީނުވާނެ އެވެ.\nޗައިނާ އަށް ދަތިކުރަން އެމެރިކާ އިސްވެ އޮވެ ކުރާ މަސައްކަތްތަކުގައި، އިނގިރޭސިވިލާތް ބައިވެރިވާން ވަނީ ޖެހިފަ އެވެ. މުއާސަލާތީ ޚިދުމަތް ދޭން ބޭނުންކުރާ ވާވޭ އާލާތްތަކުގެ ބަދަލުގައި ބޭނުންކުރާނެ އާލާތްތަކެއް ހޯދަން ވެސް ވަނީ ޖެހިފަ އެވެ. މުއާސަލާތީ ޚިދުމަތްދޭ ކުންފުނިތަކަށް ސަރުކާރުން އަންގާފައި ވަނީ ވީ އެންމެ އަވަހަކަށް މިކަން ކުރުމަށެވެ. ނަމަވެސް، ކުންފުނިތަކުން ބުނަނީ އަވަސްކުރަން ހަދައިގެން މުއާސަލާތީ ޚިދުމަތްތަކަށް ބުރޫއަރާނެ ކަމަށެވެ. ތިން އަހަރު އަދި ފަސް އަހަރުން ވެސް މަސައްކަތްތައް ނުނިންމޭނެ ކަމަށެވެ.\nއިނގިރޭސިވިލާތުން ވާވޭ ބޭރުކުރަން އެންމެ އެކަށީގެންވާ މުއްދަތަކީ ހަތް އަހަރު ކަމަށް މުވާސަލާތީ ކުންފުނިތަކުން ބުނެ އެވެ. މިއީ ކުރަން އޮތް ވަރަށް ބޮޑު ޚަރަދަކަށް ވެފައި، މުވާސަލާތީ ގުޅުން ދަމަހައްޓަމުން މިކަން ކުރުން އުނދަގޫ މަސައްކަތަކަށް ވާނެ ކަމަށް ވެސް ކުންފުނިތަކުން ބުނެ އެވެ. އަދި ދުނިޔެ 5ޖީ އަށް ބަދަލުވެގެން އަންނަ ދަނޑިވަޅުގައި، ވާވޭ ބޭރުކުރަން ހަދައިގެން، އިނގިރޭސިވިލާތް އޮންނާނީ ވަރަށް ފަހަތުގައި ކަމަށް ވެސް ކުންފުނިތަކުން ބުނެ އެވެ.\nއިގިރޭސިވިލާތް ޓެލެކޮމިއުނިކޭޝަން މޯބައިލް ނެޓްވޯކް ކޮމިޔުނިކޭޝަން ވާވޭ


Ronaldo Puskas Ge Landu Ge Record Muguraalaifi - Vaguthu\nރޮނާލްޑޯ، ޕުސްކާސްގެ ލަނޑުގެ ރެކޯޑު މުގުރާލައިފި\nހަންގޭރީގެ ކުރީގެ ފުޓްބޯޅަ ތަރި ފެރެންކް ޕުސްކާސް ޔޫރަޕްގައި ގާއިމުކޮށްފައިވާ، ގައުމީ ޓީމަށް އެންމެ ގިނަ ލަނޑު ޖެހި ކުޅުންތެރިޔާގެ ރެކޯޑު ޕޯޗުގަލްގެ ތަރި ކްރިސްޓިއާނޯ ރޮނާލްޑޯ މުގުރާލައިފިއެވެ.\nހަންގޭރީ އަށް ނިސްބަތްވާ ޕުސްކާސް ވަނީ 1945 އާއި 1956 އާ ދެމެދު ހަންގޭރީގެ ގައުމީ ޓީމަށް 84 ލަނޑު ކާމިޔާބުކޮށްދީފައެވެ. މިއީ އިންޓަނޭޝަނަލް ލެވެލްއެއްގައި ޔޫރަޕްގެ ކުޅުންތެރިއަކު ގައުމީ ޓީމަކަށް އެންމެ ގިނަ ގޯލު ކާމިޔާބުކޮށްދީގެން ހަދާފައިވާ ރެކޯޑެކެވެ.\nނަމަވެސް ޕުސްކާސްގެ މި ރެކޯޑު އުމުރުން 33 އަހަރުގެ ރޮނާލްޑޯ މިއަދު ވަނީ މުގުރާލާފައެވެ. އޭނާ މި ރެކޯޑު މުގުރާލީ ވޯލްޑް ކަޕްގެ ގްރޫޕް ސްޓޭޖުގެ ދެވަނަ މެޗުގައި މިއަދު ޕޯޗުގަލް އާއި މޮރޮކޯއާ ބައްދަލުކުރާ މެޗުގައި ކާމިޔާބުކުރި ގޯލާއެކުއެވެ. މި ގޯލާއެކު ރޮނާލްޑޯ ގައުމީ ޓީމަށް ކާމިޔާބުކޮށްދިން ގޯލުގެ އަދަދު މިހާރު ވަނީ 85 އަށް އަރާފައެވެ.\nރޮނާލްޑޯ ކާމިޔާބުކުރި އެ ގޯލާއެކު މިފަހަރުގެ ވޯލްޑް ކަޕްގައި އޭނާ ކާމިޔާބުކުރި ގޯލުގެ އަދަދު މިހާރު ވަނީ4އަށް އަރާފައެވެ. ރޮނާލްޑޯ އަކީ މި ވޯލްޑް ކަޕްގައި އެންމެ ގިނަ ގޯލު މިހާތަނަށް ކާމިޔާބުކުރި ކުޅުންތެރިޔާއެވެ.\nޕުސްކާސްގެ ލަނޑުގެ ރެކޯޑު ރޮނާލްޑޯ މުގުރާލާފައިވާއިރު ގައުމީ ޓީމަކަށް މިހާތަނަށް އެންމެ ގިނަ ލަނޑު ކާމިޔާބުކޮށްދިން ކުޅުންތެރިއަކީ އީރާނުގެ ކުރީގެ ފުޓްބޯޅަ ތަރި އަލީ ދާއީއެވެ. އޭނާ ވަނީ އީރާންގެ ޓީމަށް ޖުމްލަ 109 ލަނޑު ކާމިޔާބުކޮށްދީފައެވެ.\nޖޫން 20, 2018 17:50\nވޯލްޑް ކަފް ގައި ރޮނާލްޑޯއާ އެއްވަރަށް ރަޝިއާގެ ކުޅުންތެތިއަކުވެސް ވަނީ ލަނޑު ޖަހާފަ. ލިޔުންތެރިޔާ މެޗު ނުބަލާކން ފާހަނގަވޭ..\nޖޫން 20, 2018 17:58\nކަލޯ ދެންމެ ރޮނަލް އެޖެހީ ލަންޑު.. ކަލޭ ފުރަތަމަ އަޕްޑޭޓް ވެބަލަ..\nޖޫން 20, 2018 18:05\nރަޝިޔާ ކުޅުންތެރިޔާ ޖެހި ލަނޑުގެ އަދަދަކީ3ރޮނާލްޑޯ4ކާކު ގިނައީ؟\nޖޫން 20, 2018 21:48\nކަލޯ އަޕްޑޭޓް ވެބަލަ ކޮމެންޓް ކުރުމުގެ ކުރިން\nޖޫން 20, 2018 18:17\nޖޫން 20, 2018 21:16\nޖޭ ވީތަ؟ ރޮނާޑޯ ޖަހައިފި4ގޯލް ރަސިއާ ކުޅުންތެރިޔާޖެހީ3ގޯލް މޮޔަވެ\nޖޫން 21, 2018 15:45


61Kg masthuvaathakethi: 11 meehakah dhauvaa kuran fonuvaifi | ThePress\n61 ކިލޯގެ މަސްތުވާތަކެތީގެ މައްސަލައިގައި 11 މީހަކަށް ދައުވާ ކުރަން ފޮނުވައިފި\n61 ކިލޯގެ މަސްތުވާތަކެތީގެ މައްސަލައިގައި ހައްޔަރު ކުރި 11 މީހުން\nހުސްވި މާޗު މަހު ފުލުހުން ހިންގި އޮޕަރޭޝަނެއްގައި 61 ކިލޯގެ މަސްތުވާތަކެއްޗާއެކު އަތުލި 11 މީހަކަށް ދައުވާ ކުރުމަށް ކްރިމިނަލް ކޯޓަށް ފޮނުވައިފިއެވެ.\nޕްރޮސެކިއުޓާ ޖެނެރަލްގެ އޮފީހުން ބުނީ، މ. ބޮއިލިންގފިޝް، އަހުމަދު ވިސާމް އިސްވެހުރެ، އިތުރު ބަޔަކާ ބައިވެރިވެގެން 26 މާރިޗު 2020 ދުވަހު "އިރުއަލިމަސް" ކިޔާ ދޯންޏެއްގައި ދިވެހިރާއްޖެއަށް 61 ކިލޯ މަސްތުވާތަކެތި އެތެރެކުރި ކަމަށް ތުހުމަތުވާ މައްސަލާގައި 11 މީހަކަށް ދަޢުވާކުރުމަށް ކުރިމިނަލަ ކޯޓަށް ހުށަހަޅާފައި ވާ ކަމަށެވެ.\nމި ކަން ހިނގާފައިވަނީ ހުސްވި މާޗުމަހުގެ 20 ވަނަ ދުވަހުއެވެ. ފުލުހުން އެ 11 މީހުން ހައްޔަރު ކޮށް ބަންދާ މެދު ގޮތެއް ނިންމަން ކުރިމިނަލް ކޯޓަށް ގެންދިޔައީ މާޗުމަހުގެ 26 ވަނަ ދުވަހުއެވެ. އެދުވަހު އެމީހުންގެ ބަންދަށް 10 ދުވަސް އޭރު ޖެހިއެވެ.\nފުލުހުން ބުނެފައިވަނީ ހައްޔަރުކުރި 11 މީހުންނަކީ ވެސް ކުށުގެ ރިކޯޑު އޮންނަ މީހުންނެވެ. އޭގެތެރޭގައި މަސްތުވާތަކެތި ބޭނުންކޮށް، ގެންގުޅެ، އެތަކެތީގެ ވިޔަފާރިކޮށް، އެތަކެތި ޓްރެފިކް ކުރުމުގެ ކުށާއި، ފޭރުމާއި، ހެކި ނައްތާލަން އުޅުމާއި، ވައްކަމުގެ ކުށުގެ ރެކޯޑު އޮންނަ މީހުން ހިމެނޭ ކަމަށެވެ.\n61 ކިލޯގެ މަސްތުވާތަކެތި ބަލައި ދިޔަ ދޯނި ކަމަށް ބުނާ ދޯނި\nފުލުހުން އެމީހުން އަތުލި އިރު، އެ މީހުން މަސްތުވާތަކެތި ބަލައި ދިޔަ އިރުއަލިމަސް ދޯނީގެ އިތުރުން މާލެ އާއި ހުޅުމާލެއިން ހަތަރު ގެއެއް ބަލައި ފާސްކުރިއެވެ. އަދި ހައްޔަރު ކުރި 11 މީހުންގެ ތެރެއިން ހަތް މީހުންނަކީ މަސްތުވާތަކެތި ރާއްޖެއަށް އެތެރެކުރި ދޯނީގައި ދަތުރު ކުރި މީހުން ކަމަށް ވެސް އޭރު ފުލުހުން ބުންޏެވެ. އަނެއް ހަތަރު މީހުން ހައްޔަރުކޮށްފައި ވަނީ މާލެ އާއި ހުޅުމާލެއިންނެވެ.\nއަހުމަދު ވިޝާމް/ ގ. ބޮއިލިންފިޝް\nމުހައްމަދު ހަމީދު/ ގދ. ރަތަފަންދޫ، ގުލްދަސްތާގެ\nމުހައްމަދު މާއިޝް/ މ. މާކޮޅު\nމުހައްމަދު ޝާމިން/ މއ. ވިރާހު\nއަހުމަދު ޝިފާޒް/ ހުޅުމާލޭ ފްލެޓް 06ޖީ4\nއަބްދުﷲ ޝާމް/ މއ. ބޯޅަކިންކިރިމާގެ\nހުސައިން ސުނާޒް/ މ. މުލި، ސޯސަންވިލާ\nސައުދުﷲ ރަޝީދު/ މ.ކެޕްރިކޯން\nމުހައްމަދު ނަޝީދު/ މ.މުލި، ހުދުފިނިފެންމާގެ\nމުހައްމަދު މާއިދު/ މ. ކޮޅުފުށި، އޯޝަންވިއު\nމުހައްމަދު ރިޟްވާން އިބްރާހިމް/ މ. މުލި، މުސްތަރީގެ\nޕޮލިސް ކޮމިޝަނަރު މުހައްމަދު ހަމީދު، މާޗު 26، 2020 ގައި ކުރެއްވި ޓްވީޓެއްގައި ވިދާޅުވެފައި ވަނީ، އަތުލައިގަނެވުނު މަސްތުވާތަކެތީގެ މޫނުމަތީގެ އަގު 72 މިލިއަން ރުފިޔާއަށް އަރާ ކަމަށެވެ.\nމި މީހުންގެ މައްޗަށް ދައުވާ ކޮށްދިނުމަށް ކްރިމިނަލް ކޯޓަށް ހުށަހެޅި އިރު މިހާރު މި މީހުން ތިބީ ދޫކޮށްލައިފައި ކަމެއް ނުވަތަ ބަންދުގެ މުއްދަތު އިތުރު ކޮށްފައި ކަމެއް ސާފެއް ނުވެއެވެ.\nހަބަރު ކްރިމިނަލް ކޯޓް ޑްރަގް ޕީޖީ ޕޮލިސް


ރައްޔިތުންގެ ޝުއޫރުތައް އެހުމަށް އައްޒާމް ސައިމޭޒަށް! | Voice.mv\nރައްޔިތުންގެ ޝުއޫރުތައް އެހުމަށް އައްޒާމް ސައިމޭޒަށް!\nކުރިއަށް އޮތް ލޯކަލް ކައުންސިލް އިންތިޚާބުގައި މާލޭސިޓީން އަލަށް ކައުންސިލަރަކު އިންތިޚާބުކުރާނެ އެއް ދާއިރާއަކީ ހުޅުމާލެއެވެ. ހުޅުމާލެއަކީ އާބާދީ ބޮޑު ތަނަކަށްވެފައި، އެތަނުގައި ދިރިއުޅޭ ރައްޔިތުންގެ ޝަކުވާތަކާއި ކަންބޮޑުވުންތައްވެސް ވަރަށް ގިނައެވެ.\nމިފަދަ ޝަކުވާތަކާާއި ކަންބޮޑުވުންތައް އެހުމަށް އެ ދާއިރާގެ އެމްޑީޕީގެ ޕްރައިމަރީގައި ވާދަކުރާ އައްޒާމް ލަތީފް ވަނީ ޚާއްސަ ހަރަކާތެއް ކުރިއަށް ގެންދިއުމަށް ނިންމާފައެވެ.\nމާދަމާ ހަވީރު 16:15 އިން ފެށިގެން ހުޅުމާާލެ ފްލެޓް ނަންބަރު 76ކައިރީގައި ކުރިއަށްގެންދާ މި ގޭދޮށު ސައި ހަރަކާތަކީ ހުޅުމާލެ ދާއިރާގެ ރައްޔިތުންނާ ވީހާވެސް ގާތުން ބައްދަލުކޮށް އައްޒާމްގެ ސިޔާސަތާއި ތަސައްވުރު ކިޔައިިދިނުމަށް ބާއްވާ ހަރަކާތެއްކަމަށް ވޮއިސްއަށް މައުލޫމާތު ދެމުން އޭނާ ވަނީ ބުނެފައެވެ.\nއަދި ހުޅުމާލޭގެ ރަށްވެހިންގެ ޝަކުވާއާއި ޝުއޫރުތައް އަޑު އެހުމަށްވެސް މި ސައި ބޭނުންކުރާާނެކަމަށް އައްޒާމް ވަނީ ބުނެފައެވެ.\nމި ހަރަކާތުގައި ބައިވެރިވުމަށް ހުޅުމާލޭގެ އެންމެހާ ވޯޓުލާ ފަރާތްތަކަށް އައްޒާމް ވަނީ ދައުވަތުދީފައެވެ.\nމި މަހު އެމްޑީޕީގެ ޕްރައިމެރީ ބޭއްވުމަށް ނިންމާފައިވީނަމަވެސް މިހާތަނަށް އެކަމުގެ މާބޮޑު ތަފްސީލެއް ލިބިފައިނުވެއެވެ. އެމްޑީޕީގެ ޕްރައިމެރީއަށް އިއުލާންކުރުމާއެކު މިހާރު ގިނަ ފަރާތްތަކަކުން އަންނަނީ މިކަމުގެ ޝައުގު ފާޅުކުރަމުންނެވެ.


Articles – Ayechaas\nޚާއްސަ އެހީއަށް ބޭނުންވާ ކުދިންނަކީ ޚާއްސަ އެހީތެރިކަމާއި އަޅާލުމެއް ބަހައްޓަންޖެހޭ ކުދިންތަކެއް. ޚާއްސަކޮށް ސްކޫލް މަރުޙަލާގައި ރާއްޖޭގެ ކޮންމެ ސްކޫލެއްގައިވެސް މިފަދަ ކުދިންނަށް ކިޔަވައިދޭނެ ތަމްރީނު ލިބިފައިވާ މަދުވެގެން އެއް ޓީޗަރެއް ބެހެއްޓުމަކީ ސަރުކާރުގެ އަމާޒެއް. Advertisements\nމާލޭގެ ކަރަންޓުގެ ޚިދުމަތުގެ ސަލާމަތީކަންކަން ރަގަޅުކުރުމަށް ކުރައްވާ މަސައްކަތްތަކުގެދަށުން ޑިސްޓްރިބިއުޝަން މަސައްކަތަށް އެކަނިވެސް އަހަރެއްގެ މައްޗަށް ފަސްދޮޅަސް މިލިއަނެއްހައި ރުފިޔާ ސަރުކާރުން ހޭދަކުރައްވާކަމަށް ސްޓެލްކޯއިން ބުނެފިއެވެ. މާލޭގެ ކަރަންޓްގެ ނިޒާމު އަޕްގްރޭޑްކޮށް ޚިދުމަތް އިތުރަށް ތަރައްޤީކުރުމަށް ސްޓްލެކޯ އިން އަންނަނީ ގިނަ މަސައްކަތްތަކެއް ކުރަމުންނެވެ.\nކ. ތުލުސްދޫ ބިން ހިއްކުމުގެ މަޝްރޫޢު ނިމުން\nކ. ތުލުސްދޫ ބިން ހިއްކުމުގެ މަޝްރޫޢު ނިމިއްޖެއެވެ. މިމަޝްރޫޢުގެ ނިމުން ފާހަގަކުރުމުގެ ގޮތުން މިކަމަށްޓަކައި ތުލުސްދޫގައި ބޭއްވި ރަސްމިއްޔާތެއްގައި ހަނދަނީ ބިނާގެ ފަރުދާ ރައީސުލްޖުމްހޫރިއްޔާ އަބްދުﷲޔާމީން ވަނީ ކައްސަވާލަދެއްވާފައެވެ.\nChina Maldives Friendship Bridge Landmark over-water bridge, being developed between capital Male and airport island Hulhule. The Chinese government is providing free aid of USD 116 million to fund the project which costs total USD 200 million. The government is planning to unveil the China-Maldives Friendship Bridge in July 2018.


Miadhu 282 Meehakah Vaccine Dheefi - Vaguthu\nމިއަދު 282 މީހަކަށް ވެކްސިން ދީފި\nކޮވިޑް-19 އިން ރައްކާތެރިވުމަށް ރާއްޖޭގައި ދޭން ފެށި ކޮވިޝީލްޑް ވެކްސިން 282 މީހަކަށް މިއަދު ދީފިއެވެ.\nމިއަދު ރާއްޖޭގައި ވެކްސިން ދިނުމަށް ހާއްސަ ޕްރޮގްރާމް ފެށިއިރު، އެންމެ ފުރަތަމަ ރާއްޖެއިން ވެކްސިން ދީފައި ވަނީ އައިޖީއެމްއެޗްގެ މެޑިކަލް އޮފިސަރު ޑރ. ޝިރާނީ އަބްދުއްރަހީމެވެ. ޝިރާނީއަކީ އެންމެ ގިނަ ދުވަހު ހުޅުމާލެ ކޮވިޑް ފެސިލިޓީއާ ހަވާލުވެ ހުންނެވި ބޭފުޅާއެވެ.\nދެ ވަނަ އަށް ރާއްޖޭގައި ވެކްސިން ޖެހީ ހުޅުމާލެ ހޮސްޕިޓަލާއި ހުޅުމާލެ ކޮވިޑް ފެސިލިޓީގައި މަސައްކަތް ކުރާ ނަރުހެއް ކަމަށްވާ ކާރްތިކެންއެވެ. ތިން ވަނަ އަށް ވެކްސިން ޖެހީ ހަކުރު ބައްޔަށް ފަރުވާ ހޯދަމުން އަންނަ އިބްރާހިމް ނަސީރެވެ.\nއޭގެ ފަހުން ވެކްސިން ޖެއްސެވި ބޭފުޅުންގެ ތެރޭގައި ރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލިހުގެ ރައީސް މުހައްމަދު ނަޝީދާއި އުއްތަމަ ފަނޑިޔާރު މުއުތަސިމް އަދުނާން ހިމެނިވަޑައިގަންނަވައެވެ.\nމި ބޭފުޅުން ވެކްސިން ޖައްސަަވާފައި ވަނީ މިއަދު ހެނދުނު ސޯޝަލް ސެންޓަރުގައި އޮތް ރަސްމިއްޔަތެއްގައެވެ. ރަސްމިއްޔާތުގައި އެންމެ ފަހުން ވެކްސިން ޖެހީ ފްރަންޓްލައިންގައި މަސައްކަތް ކުރާ ބައެއް މީހުންގެ ގަޔަށެވެ. އޭގެ ތެރޭގައި ހދ. ކުޅުދުއްފުއްޓާއި އައްޑޫ ސިޓީގައިވެސް މިއަދު ވެކްސިން ދީފައި ވެއެވެ.\nހެލްތް އެމާޖެންސީ އޮޕަރޭޝަން ސެންޓަރ (އެޗްއީއޯސީ)ން ވިދާޅުވީ، މިއަދު 282 މީހަކަށް ވެކްސިން ދީފައިވާ ކަމަށެވެ.\nމާލެ ސަރަހައްދުގައި ވެކްސިން ޖެހުމަށް ހާއްސަ ހަ ތަނެއް ކަނޑައަޅާފައި ވެއެވެ.\nރާއްޖޭގައި ދިނުމަށް ހަމަޖެހިފައި ވަނީ އިންޑިއާ އިން ހަދިޔާ ކުރި އޮކްސްފޯޑް-އެސްޓްރަޒެނެކާގެ ކޮވިޑް-19 ވެކްސިނެއް ކަމަށްވާ "ކޮވިޝީލްޑް"އެވެ. މި ވެކްސިނަށް މޯލްޑިވްސް ފުޑް އެންޑް ޑްރަގް އޮތޯރިޓީ (އެމްއެފްޑީއޭ) އިން ވަނީ ހުއްދަ ދީފައެވެ.\nފެބުރުއަރީ 1, 2021 23:07\nވީޑިއޯއިން ފެންނަ ފޮތުން ތި ޖެހި ވެސިން ރައްކާކޮށްފަހުރި ކޮންޓެއިނާ ބޭރުގަ ރަސްގެ އަޅާ، ވަކިން ފާހަގަކޮއްފައިވާކަން ފާހަގަކުރެވުނު


Dharavandhoo councilun raees Solih aai bahdhalu kohfi\nހިތާދޫ އޮންލައިން | 14 ފެބުރުއަރީ 2019\nބ. ދަރަވަންދޫ ކައުންސިލުން ރައީސް އިބްރާހީމް މުހައްމަދު ސޯލިހު އާއި ބައްދަލު ކޮށްފިއެވެ.\nމި ބައްދަލު ވުމަކީ ދަރަވަންދޫގެ ރައްޔިތުންގެ ކަންބޮޑުވުންތަކާއި އެ ރަށުގެ ތަރަށްގީއަށް ކައުންސިލުން ރާވާފައި ހުރި ކަންކަން ރައީސް ސޯލިހާއި ހިއްސާ ކުރުމަށް ބޭއްވި ބައްދަލުވުމެކެވެ. މި ބައްދަލު ވުމުގައި ދަރަވަންދޫ ކައުންސިލުގެ ރައީސް އަލީ މާޖިދު އާއި ނައިބް ރައީސް އަލީ ޝަފީގު އަދި ކައުންސިލުގެ ޒިންމާދާރުވެރިޔާ މުހައްމަދު ނަޒީފް ބައިވެރިވެ ވަޑައިގެންނެވިއެވެ.\nމީގެ އިތުރުން އަންނަ މަޖިލިސް އިންތިހާބުގައި އެމްޑީޕީ ޓިކެޓްގައި އެ ދާއިރާއަށް ވާދަކުރައްވާ އަހްމަދު ލަތީފް ވެސް މި ބައްދަލުވުމުގައި ބައިވެރިވެ ވަޑައިގެންނެވިއެވެ.\nރައީސާ ބައްދަލުކުރެއްވުމަށް ފަހު، ދަރަވަންދޫ ކައުންސިލްގެ ރައީސް އަލީ މާޖިދު ވިދާޅުވީ، އެ ރަށުގައި ބަނދަރުގެ ދަތިކަމާއި ފެނާއި ނަރުދަމާ ނިޒާމު ޤާއިމުވެފައި ނެތުމުން ކުރިމަތިވާ އުނދަގޫތައް ރައީސާ ހިއްސާ ކޮށްފައިވާ ކަމަށެވެ. އަދި އެރަށަށް ކުރިމަތިވެފައިވާ ކަރަންޓުގެ ދަތިތަކާއި، ރަށުގައި މިވަގުތު ގެދޮރު ދޫކުރެވެން ނެތުމުން ރައްޔިތުންނަށް ކުރިމަތިވެފައިވާ އުނދަގޫތައްވެސް މެންބަރުން، ރައީސާ ޙިއްސާ ކޮށްފައިވާނެ ކަމަށް އޭނާ ވިދާޅުވި އެވެ.\nމީގެ އިތުރުން ދަރަވަންދޫ އެއާޕޯޓު މިހާރަށްވުރެ ތަރައްޤީކޮށް، އެ ރަށުގައި އިންޓަގްރޭޓެޑް ޓުއަރިޒަމް ޤާއިމުކުރުމަށް ސަރުކާރުން އެހީތެރިކަން ފޯރުކޮށްދިނުމަށްވެސް އެދިވަޑައިގެންފައިވާނެ ކަމަށް މާޖިދު ވިދާޅުވިއެވެ.


ފުރަތަމަ ޞަފްޙާ ޚަބަރު ސުޕްރީމް ކޯޓު ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަން ސުޕީރިއަރ ކޯޓުތައް ހައިކޯޓުތައް މެޖިސްޓްރޭޓް ކޯޓުތައް އިންފްރާސްޓްރަކްޗަރ ޑިވެލޮޕްމަންޓް އިންފޮމޭޝަން ޓެކްނޮލޮޖީ ޝަރުޢީ/ޤާނޫނީ ނޯޓިސް ބޯޑު ވަޒީފާގެ ފުރުސަތު ނޫސް ބަޔާން ފޯމް އިއުލާން އިއުލާނާއި މައުލޫމާތު ޝީޓް މެޖިސްޓްރޭޓް ކޯޓުގެ ފޯމުތައް ތަރުޖަމާނުންގެ ދަފްތަރާއި ގުޅޭ ތަރުޖަމާނުންގެ ދަފްތަރާއި ގުޅޭ އިއުލާން ތަރުޖަމާނުންގެ ދަފްތަރުގައި ރަޖިސްޓްރީވުމަށް އެދި ހުށަހަޅާ އެޕްލިކޭޝަން ފޯމް ޖުޑީޝަލް އެޑްމިނިސްޓްރޭޝަން ސޯޝަލް މީޑިއާ ގުޅުއްވުމަށް ތައާރަފް ތާރީޚް ޑީޖޭއޭ ސްޓޭޓްމެންޓް އޮނިގަނޑު މެންޑޭޓް އިދާރާގެ އިސްވެރިން ކޮމިޓީތައް ހިއުމަން ރިސޯސް ކޮމިޓީީ ޚަރަދު ކޮމިޓީ މުރާޖަޢާ ކޮމިޓީ މުވައްޒަފުންގެ ޑިސިޕްލިން ބަލަހައްޓާ ކޮމިޓީ ޖިންސީ ފުރައްސާރަކުރުމާއި ގޯނާކުރުން ހުއްޓުވުމުގެ ކޮމިޓީ ޖުޑީޝަލް އިނޮވޭޝަން ލެބް އެކްސެސް ޓު ޖަސްޓިސް ކޯޓް ޓެކްނޮލޮޖީ މަޢުލޫމާތު ހޯދާ ލިބިގަތުން ފަނޑިޔާރުންނާ ގުޅޭ މައުޛޫނުންނާ ގުޅޭ މައުޛޫނުންގެ ދަފްތަރު ޝަރުޢީ މައުޛޫނުކަމާބެހޭ ސަރކިއުލަރ 1 ވަނަ އިސްލާޙް2ވަނަ އިސްލާޙް ކޯޓުތައް ސުޕްރީމް ކޯޓު ހައިކޯޓު ޑްރަގް ކޯޓު ކްރިމިނަލް ކޯޓު ސިވިލް ކޯޓު ފެމިލީ ކޯޓު ޖުވެނައިލް ކޯޓު މެޖިސްޓްރޭޓް ކޯޓުތައް ވަކީލުންނާ ގުޅޭ ޤާނޫނީ ވަކީލުންގެ ދަފްތަރު ހުއްދަ ދިނުމުގެ ޤަވާޢިދު ހުއްދައަށް އެދޭ ފޯމް ކުށުގެ ރެކޯޑް ފޯމް ރަޖިސްޓްރީވުމަށް އެދޭ ފޯމް ރަޖިސްޓްރީވުމަށް އެދޭ ފޯމް - ފިލްކުރެވޭ އޮރިއެންޓޭޝަން ޕްރޮގްރާމް އެޕްލިކޭޝަން ފޯމް ޕަބްލިކޭޝަން ނިއުސް ލެޓަރ ދިވެހިރާއްޖޭގެ ސުޕްރީމް ކޯޓުގެ ކޯޓު އަމުރު\nއާދީއްތަ, 16 ޖުލައި 2017\t16 ޖުލައި 2017 ގައި ދިވެހިރާއްޖޭގެ ސުޕްރީމް ކޯޓުން ނެރެފައިވާ ކޯޓު އަމުރު ވިދާޅުވުމަށް\nTweet\tއެޓަރނީ ޖެނެރަލްގެ އޮފީހުގެ ފަރާތުން ހުށަހެޅި ދުސްތޫރީ މައްސަލައިގެ ޙުކުމް\nބުރާސްފަތި, 13 ޖުލައި 2017\tއެޓަރނީ ޖެނެރަލްގެ އޮފީހުގެ ފަރާތުން ހުށަހަޅާފައިވާ ދުސްތޫރީ މައްސަލައިގެ ޙުކުމް ދިވެހިރާއްޖޭގެ ސުޕްރީމް ކޯޓުން މިއަދު އިއްވައިފިއެވެ.\nTweet\tދިވެހިރާއްޖޭގެ އުއްތަމަ ފަނޑިޔާރު، ރަމަޟާންމަހުގެ ތަހުނިޔާ ފޮނުއްވައިފި\nހުކުރު, 26 މޭ 2017\tބަރަކާތްތެރި ރަމަޟާންމަސް ފެށުމުގެ މުނާސަބަތުގައި ދިވެހިރާއްޖޭގެ އުއްތަމަ ފަނޑިޔާރު އޮނަރަބަލް އަލްއުސްތާޛް ޢަބްދުﷲ ސަޢީދު ތަހުނިޔާ ވިދާޅުވެއްޖެއެވެ.\nTweet\tއެޓަރނީ ޖެނެރަލްގެ އޮފީހުގެ ފަރާތުން ހުށަހަޅާފައިވާ ދުސްތޫރީ މައްސަލައިގެ ޙުކުމް ހޯމަ, 22 މޭ 2017\tއެޓަރނީ ޖެނެރަލްގެ އޮފީހުގެ ފަރާތުން ހުށަހަޅާފައިވާ ދުސްތޫރީ މައްސަލައިގެ ޙުކުމް ދިވެހިރާއްޖޭގެ ސުޕްރީމް ކޯޓުން މިއަދު އިއްވައިފިއެވެ.\nTweet\tދިވެހިރާއްޖޭގެ އުއްތަމަ ފަނޑިޔާރު އޮނަރަބަލް އަލްއުސްތާޛު ޢަބްދުﷲ ސަޢީދު، ރިޕަބްލިކް އޮފް ކޮރެއާގެ ޗީފް ޖަސްޓިސް މިސްޓަރ ޔަންގް ސަންގް ޓައެ އާ ބައްދަލު ކުރައްވައިފި\nTweet\t"ހައިލެވެލް ސެމިނަރ ފޮރ ފޮސްޓަރިންގ ކޯޕަރޭޝަން ވިތު ދަ އިންޓަނޭޝަނަލް ކްރިމިނަލް ކޯޓު" ގައި ބައިވެރިވެވަޑައިގަތުމަށްޓަކައި ދިވެހިރާއްޖޭގެ އުއްތަމަ ފަނޑިޔާރު އޮނަރަބަލް އަލްއުސްތާޛު ޢަބްދުﷲ ސަޢީދު، ރިޕަބްލިކް އޮފް ކޮރެއަށް ވަޑައިގަންނަވައިފި\nހޯމަ, 03 އޭޕްރީލް 2017\t"ހައިލެވެލް ސެމިނަރ ފޮރ ފޮސްޓަރިންގ ކޯޕަރޭޝަން ވިތު ދަ އިންޓަނޭޝަނަލް ކްރިމިނަލް ކޯޓު" ގައި ބައިވެރިވެވަޑައިގަތުމަށްޓަކައި ދިވެހިރާއްޖޭގެ އުއްތަމަ ފަނޑިޔާރު އޮނަރަބަލް އަލްއުސްތާޛު ޢަބްދުﷲ ސަޢީދު، ރިޕަބްލިކް އޮފް ކޮރެއާގެ ސޯލްއަށް އިއްޔެ ވަޑައިގަންނަވައިފިއެވެ.\nTweet\tހައި ކޯޓު / އުތުރު ގޮތްޕާއި، ހައި ކޯޓު / ދެކުނު ގޮތްޕަށް ފަނޑިޔާރުން ހަމަޖެއްސުމާބެހޭ\nTweet\tސިވިލް ކޯޓުގެ ޤާޟީ މަރްޔަމް ވަޙީދުގެ ކިބައިން ކޯޓުތަކުގައި ޝަރީޢަތްކުރުމުގެ ޝަރުޢިއްޔަތާއި، އަހުލިއްޔަތާއި، ވިލާޔަތު ގެއްލިފައިވާކަމަށް ދިވެހިރާއްޖޭގެ ސުޕްރީމް ކޯޓުން ކަނޑައެޅުއްވުން\nTweet\tސިވިލް ކޯޓުގެ ނަންބަރު 707/Cv-C/2017ޤަޟިއްޔާއިން ކޮށްފައިވާ ޙުކުމަކީ ބާޠިލް ޙުކުމެއްކަމަށް ދިވެހިރާއްޖޭގެ ސުޕްރީމް ކޯޓުން ކަނޑައަޅުއްވައިފި\nTweet\tލީގަލް ފްރެޓަރނިޓީ ހަރުދަނާކުރުމަށްޓަކައި އިންތިޒާމުކުރެވެންޖެހޭ ކަންތައްތަކާގުޅޭ މަޝްވަރާ ބައްދަލުވުން\nއާދީއްތަ, 06 ނޮވެމްބަރ 2016\tދިވެހިރާއްޖޭގައި ޤާނޫނީ ދާއިރާގައި މަސައްކަތްކުރައްވާ ފަރާތްތަކަކީ ޕްރޮފެޝަނަލް ބަޔަކަށް ހެދުމަށްޓަކައި ނިންމަންޖެހޭ މުހިންމު ކަންތައްތަކާގުޅޭގޮތުން މަޝްވަރާކުރުމަށްޓަކައި މޯލްޑިވްސް ކޮލިފިކޭޝަން އޮތޯރިޓީ (އެމް.ކިޔު.އޭ) އާއެކު މަޝްވަރާ ބައްދަލުވުމެއް ދިވެހިރާއްޖޭގެ ސުޕްރީމް ކޯޓުގައި ވަނީ ބާއްވާފައެވެ.\nTweet\tދިވެހިރާއްޖޭގެ ނަޞްރުގެ ދުވަހުގެ ހެޔޮއެދުންތަކާއި ތަހުނިޔާ އަރިސްކުރުން.\nބުރާސްފަތި, 03 ނޮވެމްބަރ 2016\tދިވެހިރާއްޖޭގެ ނަޞްރުގެ ދުވަހުގެ ހެޔޮއެދުންތަކާއި ތަހުނިޔާ ދިވެހިރާއްޖޭގެ އުއްތަމަފަނޑިޔާރު އޮނަރަބަލް އަލްއުސްތާޛު ޢަބްދުﷲ ސަޢީދު އަރިސްކުރައްވައިފިއެވެ.\nPage 1 of 7\tStartPrev1234567NextEnd\tފަހުގެ ޚަބަރުތައް


Raees Solih ge fenvaru dhah kamaai magaamah kufoo hama nuvaakan ithurah haamavejje: Idhikolhu\nރައީސް ޞާލިހްގެ ފެންވަރު ދަށްކަމާއި، މަޤާމަށް ކުފޫ ހަމަނުވާކަން އިތުރަށް ހާމަވެއްޖެ: އިދިކޮޅު\n-3days ago 1 - އައިޝަތު އަހުމަދު\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހްގެ ފެންވަރާއި ފަންވަރު ދަށްކަމާއި، ރައީސުލްޖުމްހޫރިއްޔާގެ މަޤާމަށް އެމަނިކުފާނު ކުފޫ ހަމަނުވާކަން އިތުރަށް ހާމަވެއްޖެ ކަމަށް އިދިކޮޅު ޕީޕީއެމް އާއި ޕީއެންސީ އިން ބުނެފިއެވެ.\nހއ.ހޯރަފުށީ އެއާޕޯޓް ހުޅުުވުމަށްޓަކައި ބޭއްވި އަގޮބޮޑު ރަސްމިއްޔާތުގައި ރައީސް އިބްރާހިމް ޞާލިޙް ދެއްކެވި ވާހަފުޅަށް ރައްދު ދެއްވާ އެ ޕާޓީ އިން ނެރުނު ބަޔާނެއްގައި ބުނެފައިވަނީ، ރައީސް ޞާލިހްގެ ވާހަކަފުޅުތަކަކީ އެމްޑީޕީގެ ނިސްބަތުން ވެސް ވަރަށް ދަށު ދަރަޖައިގެ، ހުތުރު އަދި ނާތަހުޒީބު ވާހަކަފުޅުތަކެއް ކަމަށެވެ.\nއެގޮތުން ރައްޔިތުން ބިކަވެ، ހާސްކަންމަތީ ތިބި ދަނޑިވަޅެއްގައި، އެތައް މިލިއަން ރުފިޔާއެއް އިސްރާފުކުރައްވައިގެން، ކެމްޕޭނުކުރެއްވުމަށް ރައީސް ޞާލިޙު ތިލަދުންމައްޗަށް ކުރެއްވި ދަތުރުފުޅުގައި، އެމަނިކުފާނު ދެއްކެވި ވާހަކަފުޅުތަކަކީ، ޢާންމު އުޞޫލުން، އެމްޑީޕޫގެ އެންމެ ދަށު ދަރަޖައިގެ އެކްޓިވިސްޓުން ދައްކާފަދަ ދެކޮޅުނުޖެހޭ، ދެއުޅިއެއްނެތް، ސާބިތުނުހިފޭ އަދި ރޯ ބުހުތާނު ދޮގު ވާހަކަތަކެއް ކަމަށް ބަޔާނުގައި ބުނެފައި ވެއެވެ.\nއޭގެ އިތުރުން ޤައުމީ އިޤްތިޞާދާއި ވޭތުވެދިޔަ ފަނަރަ ވަރަކަށް އަހަރުގެ ދަރަނީގެ ހިސާބުތައް ވިދާޅުވުމުގައި، އެމަނިކުފާނު ޚުލާސާކޮށް ބަޔާންކުރެއްވި އެއްޗަކާ، އެ ހިސާބުތަކުން އެންމެނަށް ފެންނަންހުރި ހަޤީޤަތާ ދިމާ އިދިކޮޅުކަމަށް ބުނެފައިވެއެވެ. މިގޮތުން އިޤްތިޞާދީ ޢިލްމު ލިބިވަޑައިގެންފައި ނެތަސް، ދައްކަވާ ވާހަކަފުޅުތަކުގައި އަރިހުގައި ގެންގުޅޭ ބަޔަކު ލިޔެފައި ދޭ އެއްޗެއް ވިދާޅުވުމުގައިވެސް، އޭގައި ހުރި މަޢުލޫމާތާއި ޚުލާސާތައް ޞައްޙަތޯ ބެއްލެވުމަކީ ރައީސެއްގެ ޒިންމާއެއްގެ ގޮތުގައި ވަނީ ފާހަގަކޮށްފައެވެ.\nއަދި ރައީސް ޔާމީނަށާއި އެމަނިކުފާނުގެ ސަރުކާރަށް އިނގިލި ދިއްކުރައްވާ، ރޯ ބުހުތާނު ދޮގުތަކެއް ހައްދަވާފައިވާއިރު، އެކަންކަން މިއަދުވެސް އަދި ފަހުންވެސް ސާބިތުކޮށްނުދެއްވާނެކަން އަމިއްލަފުޅަށްވެސް އެނގިވަޑައިގަންނަވާނެކަން ބަޔާނުގައި ފާހަގަކޮށްފައި ވެއެވެ.\nއެހެންކަމުން އެތައް މިލިއަން ޑޮލަރެއްގެ ޚަރަދުކުރައްވައިގެން ބޭރުގެ ޕަބްލިކް ރިލޭޝަން މާހިރުން މެދުވެރިކޮށް އަދި އެތައް ބަޔަކު ރައީސް އޮފީހުގެ ވަޒީފާގައި ގެންގުޅުއްވައިގެން ނަފްސު އޮފުކުރައްވަން ރައީސް ޞާލިހް މަސައްކަތްކުރައްވާއިރު، މިބާވަތުގެ ފެންވަރުދަށް ވާހަކަފުޅުތައް ދެއްކެވީމައި، ރައްޔިތުންނަށް ހާމަވެގެންދަނީ ރައީސް ޞާލިޙަކީ ރާއްޖެފަދަ ތަޢުލީމީ އަދި ތަހުޒީބު މުޖްތަމައެއްގައި ވެރިކަންކުރައްވާ ފެންވަރާއި ފަންވަރު ކިބައިގައި ނެތް، އެފަދަ މަޤާމަކަށް ކުފޫ ހަމަނުވާ ބޭފުޅެއްކަން ކަމަށް ވެސް އިދިކޮޅު ދެޕާޓީގެ ބަޔާނުގައި ފާހަގަކޮށްފައި ވެއެވެ.\n"ޤައުމުގެ މިނިވަންކަމާއި ސިޔާދަތު ނީލަންކިޔާ، ދީނީ ވަޙުދަތު ނަގާލަން ރާއްވަވާ، އިޖްތިމާޢީ އަދާލަތު ގެއްލުވާލާ، އިޤްތިޞާދު އިނދަޖައްސާލުމަށްފަހު، ކުރިއަށްއޮތް ލޯކަލް ކައުންސިލް އިންތިޚާބުގައި ލިބިދާނެ ލަދުވެތި ނާކާމިޔާބު ނަތީޖާއާމެދު ބިރުވެތިވެ، ދޮގު ތުހުމަތުތަކެއްގެ އަލީގައި ސިޔާސީ ހަޔާތް އިތުރަށް އާބާދުކުރެއްވިދާނެކަމަށް ހީފުޅުވުމަކީ ބޮޑު ކުށެއް." ބަޔާނުގައި ބުނެފައި ވެއެވެ.\nނަމަވެސް ރައީސް ޞާލިހް ވެރިކަމަށް ވަޑައިގަތީ ދިވެހި ރައްޔިތުންނަށް މިފަދަ ގިނަ ރޮގުތަކެއް ހައްދަވާ، މިހާތަނަށް އެއްވެސް ފިޔަވަޅެއް ފުއްދުމަށް އެޅިފައިނުވާ ގިނަގުނަ ވަޢުދުތަކެއް ވެވަޑައިގެން، ރައީސް ޔާމީނާއި ޕީޕީއެމްގެ މެންބަރުންގެ އަބުރު ކަތިލައްވައިގެންކަމަށްވިއަސް، މިއަދު ދިވެހިން ތިބީ އެއަށްވުރެ ހުޝިޔާރުވެގެން ކަމަށް އިދިކޮޅުން ބުނެފައި ވެއެވެ.\nމަތިންދާބޯޓުތައް ޗާޓަރކޮށްގެން، ކޮވިޑްގެ ތެރޭގައި ގައިގޯޅިކޮށް ރަތްދައްކާ އަވީގައި ކުޑަކުދިން ބައިތިއްބައިގެން ސަނާކިޔުއްވާ، ރަސްކަލެއްހެން ހަތްކޮޅުގައި ރަށަށް ބާލަން މަޖުބޫރުކުރުމުގެ އިތުރުން، އަމިއްލަ ސޫރައިގެ ވިހިތިރީސް ފޫޓްގެ ބޮޑެތި ކުރެހުންތައް ރަށުތެރޭގައި ބަހައްޓައިގެން ކުރަމުންދާ އިސްރާފުތަކަކީ، އެކަމަށްޓަކައި ރައްޔިތުން ދުވަހަކުވެސް އެމަނިކުފާނަށް މަޢާފުކުރާނެ ކަންކަމެއް ނޫނެވެ. އެކަމުގެ އަޒުލު ރައްޔިތުންގެ އަތްމަތިން ފުރަތަމަ ލިބިވަޑައިގަންނަވާނީ މާޗް 2021 ގައެވެ. އަދި، އެއަށްފަހު، ވަރަށް ހުތުރުގޮތެއްގައި ސެޕްޓެމްބަރު 2023 ގައެވެ. ރައްޔިތުންގެ ފައިސާ އިސްރާފުކުރައްވާ، ދޮގު މަޢްލޫމާތު ދެއްވުމުގެ ބަދަލުގައި، ޤާނޫނު އަރާ ހަމަކުރާނެ ދުވަހަށް ތައްޔާރުވުން އެމަނިކުފާނަށް އައުލާކަންބޮޑުކަމުގައި ދެކޭކަމަށް ބަޔާނުގައި ބުނެފައި ވެއެވެ.\n"ނުހައްގުން އަނިޔާވެރިގޮތަކަށް މި ޕާޓީގެ ރައީސް ގެންގުޅުއްވާތާ އެއްއަހަރު ފުރެމުންދާކަން މިޕާޓީގެ އެއްވެސް މެމްބަރެއްގެ ހަނދާނުން ދުވަހަކުވެސް ފިލައިގެން ނުދާނެ" ބަޔާނުގައި ބުނެފައި ވެއެވެ.\nފެންވަރު މޮޅުވުމަކީ އަމިއްލަ އެކައުންޓް ބަންޑާރަ ފައިސާއިން ފުރާލުންތޯ؟ ފަހު2އަހަރު ވެރިކަމުގައި ނހަލާލު އިމާޖެންސީއެއް ހިންގައި ފުލުހުންނާއި ސިފައިންނަށް މަޖްބޫރު ކޮށްގެން ހިތަށް އެރި މީހަކު ހައްޔަރު ކުރުމުގެ ކުފޫ ހަމަވުމުގެ ޕޮލިސީގެ ދަށުންނެއްނު؟\nބިދޭސީންނަށް ރެސިޑެންޓް ވިސާ ލިބޭގޮތަށް ގާނޫނަަށް ގެނައި ބަދަލު އިދިކޮޅު ކޯލިޝަނުން ކުށްވެރިކޮށްފި 1 1 week ago\nހުއްދަ ނުދިނުމުން އިދިކޮޅުގެއެއްވުން ޕީޕީއެމް ދޮރުމަތީގައި 13weeks ago\nނަސްރުގެ ދުވަހުގައި އިދިކޮޅުން ޖަލްސާއެއް ބާއްވަން ނިންމައިފި03 weeks ago\nތުރުކީއަށް ކުރިމަތިވި ބިންހެލުމާ ގުޅިގެން އިދިކޮޅު ކޯލިޝަނުން ތައުޒިޔާގެ މެސެޖް ފޮނުވައިފި03 weeks ago\nމެންބަރު ޝިޔާމަށް އިތުރު ފަރުވާ ދިނުމަށްފަހު ހޮސްޕިޓަލުން ދޫކޮށްލައިފި03 weeks ago\nޝަރުއީ ނިޒާމުން ސިޔާސީ ނުފޫޒު ނައްތާލަން އެމްޑީޕީން ބޭނުމެއް ނުވޭ: އާދަމް ޝަރީފް އުމަރު04 weeks ago\nމިހާރު ފަށާފައި ހުރި ގިނަ މަޝްރޫޢުތަކަކީ ޔާމީންގެ ސަރުކާރުން ފަށާފައި ހުރި މަސައްކަތްތަކެއް: ޝަރީފް 1 1 day ago\nއިމްރާނަކީ އިލްމު އުނގެނިގެން ހުންނެވި މުނާފިގެއް: ޝިޔާމް 1 1 day ago\nއެމްޑީޕީގެ މަޖިލިސް މެންބަރުން މިނިސްޓަރ އިމްރާންގެ ދިފާއުގައި!01 day ago\nޒިޔަތުގެ މައްޗަށް އުފުލާފައިވާ 32 ދައުވާއަށް އޭނާ އިއުތިރާފްވެއްޖެ01 day ago\nމަޖިލިސް "ބަގް" ކުރަން އުޅުނު މައްސަލަ ފެންމަތިވެއްޖެ 1 1 day ago\nޝުޖާއު ފުލުހަށް ހާޒިރު ކުރަނީ 12days ago\nއިމްރާން ވަކިކުރަން އެމްޑީޕީ ޕީޖީން ފާހެއް ނުވި!02 days ago\nމަލީހުގެ އިތުބާރު ނެތް ކަމަށް ރައީސަށް ދަންނަވަން އެމްޑީޕީ ޕީޖީން ފާސްކޮށްފި02 days ago


Aryan Khan masthuvaa thakethi beynunkuraa thaa4aharu\nއާރްޔަން ހާން މަސްތުވާ ތަކެތި ބޭނުންކުރާތާ4އަހަރު\n05 އޮކްޓޯބަރ 2021 - 22:52:53\nބޮލީވުޑްގެ މެގާ ސްޓާ ޝާހްރުކް ހާންގެ ފިރިހެން ދަރި އާރިޔަން ހާން މަސްތުވާތަކެތީގެ މައްސަލައެއްގައި ހައްޔަރުކޮށްފައިވާއިރު، އޭނާ މަސްތުވާތަކެތި ބޭނުންކުރާތާ ހަތަރު އަހަރު ވެއްޖެކަމަށް ތަހުގީގުގައި އޭނާ އެއްބަސްވެއްޖެ ކަމަށް މީޑިއާ ރިޕޯޓުތައް ބުނެފިއެވެ.\nއެންސީބީގެ ތަހުގީގަށް އާރިޔަން ހާނާއި ސުވާލު ކުރިއިރު އޭނާ ހުއްޓާނުލައި ރޮއިފައިވާ ކަމަށްވެސް ރިޕޯޓްތަށް ބުނެއެވެ. އަދި ހަތަރު އަހަރު ވަންދެން މަސްތުވާ ތަކެތި ބޭނުން ކުރި ކަމަށް ވެސް އޭނާ ވަނީ ބުނެފައެވެ.\nއާރިޔަން ކިޔަވަން އެމެރިކާ އާއި، ދުބާއީ އަދި އިންޑިޔާގެ އިތުރުން އެހެން ގައުމުތަކުގައި އުޅުނުއިިރު މަސްތުވާ ތަކެތި ބޭނުން ކޮށްފައިވާ ކަމަށް އޭނާ ވަނީ އެއްބަސްވެފައެވެ. އެންސީބީގެ ބެލުމުގެ ދަށަށް އާރްޔަން ހޮނިހިރު ދުވަހު ގެނެވިފައިވަނީ މުމްބައީ ބޭރުގައި އޮތް ކްރުޒް ޝިޕެއްގައި ޕާޓީ ކުރަނިކޮށެވެ. އާރިޔަން އާއެކު އަށް މީހަކު ވަނީ މި މައްސަލައިގައި ހައްޔަރުކޮށްފައިވެއެވެ. އެންސީބީން އެމީހުންގެ ބަންދާ މެދު ގޮތެއް ނިންމަން ކޯޓަށް ހާޒިރު ކުރުމުން ކޯޓުން ވަނީ އޮކްޓޯބަރު ހަތް ވަނަ ދުވަހުގެ ނިޔަލަށް އެމީހުން ބަންދުގައި ބޭތިއްބުމުގެ މުއްދަތު އިތުރުކޮށްފަ އެވެ.\nއެންސީބީގެ ބެލުމުގެ ދަށުގައި ހުރި އާރްޔަންއަށް އޭނާގެ ބައްޕަ ޝާހްރުކް ހާނާއި ފޯނުން ވާހަކަ ދެއްކުމަށް ދެ މިނިޓް ދިން ކަމަށް ވެސް އެންސީބީއިން ވަނީ ބުނެފައެވެ. ޝާހްރުކް ދަރިފުޅު އާރިޔަން މަސްތުވާ ތަކެތީގެ މައްސަލައިގައި ހައްޔަރު ކުރުމާއި ގުޅިގެން ޝާހްރުކް ހާނަށް ލިބިފައިވާ ހިތާމައިގައި ބޮލީވުޑުގެ ގިނަ ތަރިން އަންނަނީ ބައިވެރިވަމުންނެވެ.\nމި ދަނޑިވަޅުގައި ޝާހްރުކް ހިތްވަރު ކުރުމަށާއި ކެތްތެރިވުމަށް ސުނިލް ޝެޓީގެ އާއި ބޫޖާ ބަޓް ގެ އިތުރުން ވެސް ބޮލީވުޑްގެ ގިނަ ތަރިން އަންނަނީ ޝާހުރުކް އަށް ހިތްވަރުދެމުންނެވެ. އާރްޔަން ހައްޔަރު ކުރި ހަބަރު ލިބުމާއި އެކު ބޮލީވުޑުގެ ތަރި ސަލްމާން ހާން ވަނީ ޝާހްރުކް އާ ބައްދަލު ކުރުމަށް ޝާހްރުކްގެ ގެއަށް ޒިޔާރަތް ކޮށްފައެވެ.\nއާރިޔަން ހާންއިންޑިއާޝާހުރުކް ހާން\nފިނިކުރާ ބަޔަށް ލާފައި އޮތް މީހަކު ދިރިއޮއްވާ ފެނިއްޖެ\nއިންޑިއާގައި ގެރިއަށް އެމްބިއުލެންސްގެ ހިދުމަތްދޭން ފަށަނީ\n20 އަހަރު ކުރަމުން އައި ކަމެއް މެދުކެންޑިއްޖެ


އެޑްމިން – Page 264 – Liyuntheringe Gulhun\nVisitors online  92:users  0guests  53bots  39The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n26 ސެޕްޓެމްބަރު 20124 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 6330\nގައްދޫ ޙުސައިން މަނިކު\nމާތްވެގެންވާ އިސްލާމްދީނާއި ޤައުމަށްޓަކައި، ތިމާއާއި ތިމާ ދިރިއުޅޭ މުޖުތަމަޢުގެ ހެވާއި ލާބައަށްޓަކައި، ކޮންމެ މީހަކީ ވެސް މަސްއޫލިއްޔަތެއް އަދާކުރަންޖެހޭ މީހެކެވެ. ޒިންމާއެއް އުފުލަންޖެހޭ މީހެކެވެ. އެ މަސްއޫލިއްޔަތާއި ޒިންމާގެ ޙައިސިއްޔަތަކީ ފަރުދީ ޙައިސިއްޔަތު ނުވަތަ ޤައުމީ ޙައިސިއްޔަތު ކަމަށް ވިޔަސް ކަން އޮންނާނީ މިހެންނެވެ.\nއުޞޫލުލްފިޤުހިގެ ތާރީޚު (2)\n26 ސެޕްޓެމްބަރު 2012ފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 9180\n(24 ސެޕްޓެމްބަރ 2012 (ހޯމަ) ގުޅޭ)\nމުޢާވިޔަތުގެފާނުގެ ވެރިކަމުގައި އެކަލޭގެ ފާނުގެ ވަލީއަޙުދަކަށް އެކަލޭގެފާނުގެ ދަރިކަލުން ޢައްޔަންކުރެއްވިކުރެއްވުމަކީ އިސްލާމީ އުއްމަތުގެ މުޅި ތަޞައްވުރާއި މަންޒަރު ބަދަލުވާންފެށި ސަބަބު ކަމަށް ބެލެވެ އެވެ.\nކުރީންވެސް ދެންނެވިފައިވާނޭ ފަދައިން، އާ ޝަހަރުތަކާއި ރަށްތައް މުސްލިމުން ފަތަޙަކުރެއްވުމުގެ ސަބަބުން ވަރަށް ގިނަ ބަޔަކު އިސްލާމް ދީން ޤަބޫލުކުރިއެވެ.\nސޯދުބެގެ [ގުދުރަތަށް ތަޢުރީފު] ޅެމާއި ފާއިޒާ ގެ [އަލަށް ފޮޅުނު ނަލަ މާ] މި ދެ ޅެމުން ކުރެ މޮޅީ ކޮންޅެމެއް؟\n26 ސެޕްޓެމްބަރު 20121 ޚިޔާލުބަހާއި އަދަބު, އަދަބިއްޔާތުއެޑްމިން\nޅެންވެރިކަމަކީ ވަރަށް މަތިވެރި ދަރަޖައެއް ދެވިފައިވާ ފަންނެކެވެ. މައުމޫނު ޢަބުދުލްޤައްޔޫމް (1982) ވިދާޅުވެފައިވަނީ ޅެންވެރިކަމަކީ ކޮންމެ ބަހެއްގެވެސް އަދަބީ އުފެއްދުންތަކުގެ ތެރެއިން ވަރަށް ޚާއްޞަ ފަންނެއް ކަމަށެވެ. ބަހުގެ ރީތިކަމާއި ބަލާޣާތްތެރިކަން އެންމެ ފުރިހަމައަށް ހާމަކޮށްދޭ ފަންނުކަމަށެވެ. މިކަމަށް ބާރުދެއްވަމުން އިބްރާހިމް ޝިހާބު (1994) ވިދާޅުވެފައިވަނީ ޅެންވެރިކަމަކީ އިންސާނުންގެ ވިސްނުމާއި ފިކުރުގެ ތަހުޒީބާ ގުޅިފައިވާ މަތިވެރި ފަންނުކަމަށެވެ.\nއަބޫބަކުރުއްޞިއްދީޤު – ޚަލީފާކަން ބިނާކުރެއްވި ގޮތް\n25 ސެޕްޓެމްބަރު 2012ފިޤްހު, ދީނާއި ދުނިޔެއެޑްމިން\nއަބޫބަކުރުގެފާނު ޚަލީފާކަމާ ޙަވާލުވެވަޑައިގަތް ދުވަސްވަރަކީ މުނާފިޤުން އެ މީހުންގެ ފިތުނަވެރި މަސައްކަތް ކާމިޔާބުކުރުމަށް ތަފާތު މަސައްކަތްތައް ކުރަމުން ގެންދިޔަ ދުވަސްވަރެކެވެ. އިސްލާމީ ދައުލަތް ރޫޅައިލައި ފޮތިފޮތިކޮށްލުމުގެ މަސައްކަތް ފަށައިފައިވާ ދަނޑިވަޅެކެވެ. ނަބީކަމަށް ދަޢުވާކުރާ އެތައް ބަޔު ނުކުމެއްޖެ އެވެ. އެ މީހުންނަށް ތަބަޢަވާ އެތައް ބަޔަކު އުފަންވެއްޖެ އެވެ. އަނެއް ކޮޅުން ބައެއް ޤަބީލާތަކުގެ މީހުން އިސްލާމްދީން ދޫކޮށްލައި މުރުތައްދުވެއްޖެ އެވެ. މުސްލިމުގެ ތެރެއިން އެތައް ބަޔަކު ޒަކާތްދިނުމަށް އިންކާރުކޮށް، ދީނާ ދެކޮޅަށް ބަޣާވާތުގެ ދިދަތައް އުފުލައި ހޫރަން ފަށައިފި އެވެ.\n25 ސެޕްޓެމްބަރު 20121 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 6507\nފެށުން ވަރަށް ތަފާތު ލިޔުންތައް އަޅުގަނޑުމެންނަށް ފެނެއެވެ. އޭގެ ތެރޭން ބައެއް އެލިޔުންތައް ދެވަނަ ފަހަރު ކިޔައިލާހިތް ވެއެވެ. އޭގެ އަސަރު ހިތުގެ އެންމެ ފުންމިނަށް ކުރެއެވެ. އޭގެ ޖަޒުބާތުގައި ޖެހެވޭގޮތް ވެއެވެ. މިހެން މެދުވެރިވަނީ އެލިޔުމެއްގައި ހުންނަ އަދަބެއްގެ ސަބަބުންކަމަށް ވިލިއަމްކޭ ވިމްސެޓް (1970) ހާމަކުރައްވައެވެ.\nބައި މިލިޔަން ޒިޔާރަތް\n25 ސެޕްޓެމްބަރު 20121 ޚިޔާލުޚަބަރާއި މަޢުލޫމާތު, ޚަބަރުއެޑްމިން\nކިޔާފައިވާ ޢަދަދު: 3175\nލިޔުންތެރިންގެ ގުޅުމުގެ ވެބްސައިޓް (www.liyuntherin.org) ރަސްމީ ކޮށް އިފްތިތާޙުކުރީ 21 ފެބްރުއަރީ 2012 ގައެވެ. މާދަރީ ބަހުގެ ދުވަހުގެ މުނާސަބާގައި ބޭއްވި ރަސްމިއްޔާތެއްގައެވެ. އެއީ މީގެ ގާތްގަނޑަކަށް7މަސްދުވަސްކުރި އެވެ.7މަސް ފުރުނީ 23 ސެޕްޓެމްބަރ 2012 ގައެވެ.\n24 ސެޕްޓެމްބަރު 2012ބަހާއި އަދަބު, ޝަޚްޞިއްޔަތުއެޑްމިން\nކިޔާފައިވާ ޢަދަދު: 9253\nފަރަންސޭސި ވިލާތުގެ ވެރިރަށް ޕެރިހުގެ މަޝްހޫރު ހޮސްޕިޓަލެއްގައި، އެންމެ ބޮޑަށް އަޅައިލުން ބޭނުންވާ މީހުންގެ ކޮޓަރީގައި ފަރުވާދެވެމުން އެދާ އެކަކީ އުމުރުން 43 އަހަރުގެ ޖާން ޑޮމިނިކް ބޯބީ (Jean-Dominique Bauby) އެވެ. ދެތިން ދުވަސް ކުރިން، އެއް ތާކު ދެފައި ނުޖަހައި އަވަދި ނެތި އުޅުނު ލިޔުންތެރިއެކެވެ. މުޅި ދުނިޔެއަށް މަޝްހޫރު ފެޝަން މަޖައްލާ އެލް (Elle) ގެ އެޑިޓަރެވެ! ވޯރާ ވިޔަފާރިވެރިން އެހާ ނުފޫޒު ގަދަވީކީއްވެ؟\n24 ސެޕްޓެމްބަރު 20121 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 5595\nވޯރާ ވިޔަފާރިވެރިން ރާއްޖެއައިސް، މާލޭގައި ވިޔަފާރިކުރަންތިބުމުގެ ހުއްދަ އައްސުލްޠާން މުޙައްމަދު ޢިމާދުއްދީން (4) ދެއްވީ 1857 ވަނަ އަހަރުއެވެ. އެ ހުއްދަ ދެވުނުތާ 30 އަހަރު ނުވަނީސް، މުޅި ދިވެހި ބާޒާރު އެމީހުންގެ މުށުތެރެއަށް ލިއެވެ. މުދާ ވިއްކުމާއި ގަތުމުގެ ކޮންޓްރޯލް އެމީހުން އަތުލިއެވެ. އަހަރުތަކެއް ނުވަނީސް، ދައުލަތުގެ އިގްތިޞާދީ ސިޔާސަތަށް ފާޅުގައި ދެކޮޅުހަދަން ފެށިއެވެ.\nމި “ދީބު” ބިނާކުރެވޭނީ، ދީވީންގެ މަސައްކަތުން! (2)\n23 ސެޕްޓެމްބަރު 20128 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 7139\nޕޯޗްގީޒުންނާއި، ހޮޅީން ރާއްޖޭގައި ވެރިކަންކުރި ދުވަސްވަރުތައް ފިޔަވައި، ދިވެހީންގެ ބާރުވެރިކަން މުޅިންގެއްލޭގޮތައް (ބޭރުބަޔަކު) ދިވެހިރާއްޖޭގެ ސިންގާސަނާ ފަޅުފިލުވާފައިވާކަން އެނގޭކަށް ނެތެވެ. އެހެންނަމަވެސް ރާއްޖޭގެ ވެރިކަން އެއްޙާލަތުން އަނެއް ޙާލަތަށް ބަދަލުކުރުމުގައި އިސްކޮށްތިބެނީ، ބޭރުމީހުންނެވެ. (މިއީ ތާރީޚީ ޙަޤީޤަތެކެވެ.)\n23 ސެޕްޓެމްބަރު 201238 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 16105\nކޮނޑޭ މޫސާ މަނިކުފާނާއި، އޭނާގެދަރިކަލުން ކޮނޑޭ ޢަލިމަނިކުފާނުގެ ރަށަކަށް ވާނީ ކޮން ރަށެއްތޯ ބެއްލެވުމަށް “ރަށް ސާބިތުކުރާ ފޯމު” ހުށަހެޅުއްވުމުގެ ކަންތަކާ އަޅުގަނޑުމެންގެ ގާތް ބޭފުޅަކު އުޅުއްވަނިކޮށް އަނެއްކާ އަޅުގަނޑުމެންގެ ގާތް އެހެން ބޭފުޅަކު ވެސް އެފަދަ ފޯމެއްގެ ކަންތަކާ އުޅުއްވާކަމަށް ވެއްޖެ އެވެ. 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261…262263264265266…267268269270271272273274275276277278279280281282283284285286287288289290291292293294295296297298299300301302ފަހުގެކުރީގެ


Fares mathoda ge bandharu bodu kurany\nފަރެސްމާތޮޑާ ބަނދަރު ބޮޑުކުރުމުގެ މަޝްރޫއު އެމްޓީސީސީއާ ހަވާލުކުރުމަށް ބޭއްވި ރަސްމިއްޔާތުގެ ތެެރެއިން - އަވަސް ފޮޓޯ: މުހައްމަދު އަޒާން\nގދ. ފަރެސްމާތޮޑާގެ ބަނދަރު ބޮޑުކުރުމުގެ މަޝްރޫއު މޯލްޑިވްސް ޓްރާސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އާ ހަވާލުކޮށްފި އެވެ. މި މަޝްރޫއަކީ 13،207،547 ރުފިޔާގެ މަޝްރޫއެކެވެ.\nއެމްޓީސީސީއަށް މަޝްރޫއު ހަވާލުކުރުމަށް ހައުސިން މިނިސްޓްރީގައި މިއަދު އޮތް ރަސްމިއްޔާތުގައި މަޝްރޫއު އެއްބަސްވުމުގައި ވަނީ ސޮއިކޮށްފަ އެވެ. ހައުސިން މިނިސްޓްރީގެ ފަރާތުން ސޮއިކުރެއްވީ، މިނިސްޓަރު މުހައްމަދު މުއިއްޒެވެ. އެމްޓީސީސީގެ ފަރާތުން ސޮއިކުރެއްވީ އެ ކުންފުނީގެ ޑެޕިއުޓީ ޗީފް އެގެޒެކެޓިވް އޮފިސަރު އަހުމަދު ފަސީހެވެ.\nދައުލަތުގެ ބަޖެޓުން ހަރަދުކޮށްގެން ހިންގާ މި މަޝްރޫއު ނިންމުމަށް އެމްޓީސީސީއަށް ދީފައިވަނީ 150 ދުވަހުގެ މުއްދަތެކެވެ.\nމި ރަސްމިއްޔާތުގައި ވާހަކަ ދައްކަވަމުން މިނިސްޓަރު މުއިއްޒު ވިދާޅުވީ، މި މަޝްރޫއަކީ މި އަހަރު ތެރޭގައި ހިންގުމަށް ރައީސް އަބްދުﷲ ޔާމީން އިސްކަމެއް ދެއްވާ މަޝްރޫއުތަކުގެ ތެރެއިން މަޝްރޫއެއް ކަމަށެވެ.\nމި މަޝްރޫއުގެ ދަށުން 62 މީޓަރު ސިމެންތި ބަސްތާ ބޭރު ތޮއްޓަށް ޖެހުމާއި 153 މީޓަރު ކޮންކްރީޓް ބްލޮކް އެއްގައުމު ތޮއްޓަށް ޖެހުން ހިމެނެ އެވެ. އަދި ބަނދަރު ސަރަހައްދުގައި ބަތި ޖެހުމާއި އެއްގަމު ތޮށްޓާއި އިންވެގެން ޕޭވްމެންޓެއް ހެދުމާއި ބަނދަރު ތެރެ ތިލަވެފައިވާ ސަރަހައްދުތައް ތިން މީޓަރު ފުނަށް ކޮނުން ވެސް މި މަޝްރޫއުގެ ދަށުން ކުރާނެ އެވެ.\nމި ރަސްމިއްޔާތުގައި ވާހަކަ ދައްކަވަމުން ފަރެސްމާތޮޑާ ދާއިރާގެ މެންބަރު ހުސައިން މުހައްމަދު ލަތީފް ވިދާޅުވީ ކުޑަ ދުވަސްކޮޅެއްގެ ތެރޭގައި ރައީސް ޔާމީން ވަނީ ރާއްޖެއަށް ބޮޑު ތަރައްގީއެއް ގެނެސްދީފަ ކަމަށެވެ. އަދި ފަރެސްމާތޮޑާގެ ބަނދަރު ބޮޑުވެގެން ދިޔުމުން އެ ރަށުގެ މަސްވެރިންނަށާއި ހުރިހާ ރައްޔިތުންނަށް ވެސް ބޮޑެތި ލުއި ފަސޭހަތަކެއް ލިބިގެންދާނެ ކަމަށެވެ.


ފިރިމީހާގެ ހިތްހަމަޖެހެނީ އަހަރެން ލައްވާ ދޮގު ހުވާކުރުވައިގެންނެވެ! - AO News\nIslamophobia and muslim women discrimination concept. Woman in black hijab covering face with hands, posing over gray studio background\n(މިއީ ދެކުނުގެ އަތޮޅެއްގެ ރަށަކަށް ނިސްބަތްވާ އަންހެން ކުއްޖަކު އޭނަގެ ޙަޔާތާއި ބެހޭގޮތުން އަމިއްލަ އަށް ކިޔައިދީފައިވާ ޙަގީގީ ވާހަކައެކެވެ.)\nކޮންމެ އެއްޗެއްގެވެސް މުހިއްމުކަމާއި އޭގެ ފައިދާއާއި އެނގެނީ އެ އެއްޗެއް އަތުން ބީވެ، ގެއްލިގެން ދިއުމުންނެވެ. މިއީ އިންސާނުންގެ ތަބީޢަތެވެ. ދުނިޔެއަކީ ތަފާތު އެކި ކުލަކުލައިން ޒީނަތްތެރި ވެފައިވާ ތަނެކެވެ. އެއްބަޔަކު ދުނިޔޭގެ ޒީނަތްތެރިކަމަށް ހެއްލިގެން އޭގެ އަވައިގައި ޖެހިފައިވާއިރު، އެއްބަޔަކު ދުނިޔެއާއި ޢާޚިރަތް ކާމިޔާބު ކުރެވޭތޯ ގަދައަޅައި މަސައްކަތްކުރެއެވެ. ނަމަވެސް ނިސްބަތުން މަދުބައެކެވެ. އެއްބައެއްގެ ބޮލުގައި ތަފާތު ދޮގުތުޙުމަތު އެޅުވި އޭގެ ވޭނުގައި ދުވަސްތައް ހޭދަކުރަމުންދާއިރު، އެ ތުހުމަތުކުރާ ފަރާތް އެވަނީ ޖާހިލުކަމާއި، ޝައްކާއި ވަހުމުގައިކަން ކަށަވަރެވެ. އޭނާ އެ ހަލާކުކޮށްލަނީ އޭނާގެ މުޅި ދިރިއުޅުންކަން ކަށަވަރެވެ. ނަމަވެސް އޭގެފަހަތުގައި އޮތީ ކޮންއެއްޗެއްކަމެއް އަހަންނަކަށް ނޭނގެއެވެ. އަހަރެން އެދެނީ އޭނާއަށްވެސް ދެ ދުނިޔޭގައިވެސް ކުރިއެރުމާއި ކާމިޔާބީއެވެ.\nއަހަރެންގެ އެއްވެސް ކުށެއްނެތި އަހަރެންގެ ހިތް ހަލާކުކޮށް، އަދި ދިރިއުޅުން ފުނޑުފުނޑު ކޮށްލިކޮށްލުމަކީ އަހަންނަށް ލިބުނު ޢިބުރަތެކެވެ. ފުރަތަމަ ފަހަރަށް ދިރިއުޅުމެއް ފަށާ އަހަރެންދެކެމުން އައި ހުވަފެންތައް ވިއްސިވިހާލިކޮށް ބިކަ ކޮށްލީމާ އަހަންނަށް ލިބުނީ ދެވަނަ ފަހަރަށް ހިތްވަރާއެކު އަލުން ތެދުވުވެ ހިންދެމިލުމުގެ އާ ފުރުސަތެއްކަން ކަށަވަރެވެ.\nއަހަރެންނަކީ އުފާވެރި މަޖާ، މީހުންނާއި ގުޅޭ މިޒާޖެއްގެ މީހެކެވެ. ޙަޔާތެއްފަށާ ދިރިއުޅުމަކާއި ދޭތެރޭ ވިސްނަން ފެށީއްސުރެން އަހަރެން އުންމީދު ކުރަމުންދިޔައީ އަހަރެންގެ ބައިވެރިޔާއަކީ އަހަރެންފަދަ އުފާވެރި، މީހުންނާއިގުޅޭ، މަޖާމިޒާޖެއްގެ މީހަކަށް ވުމަށެވެ. ކަންތައް ވީވެސް އަހަރެން އުންމީދު ކުރި ގޮތަށެވެ. އަހަރެންގެ ބައިވެރިޔާވީ އަހަރެން އުންމީދުކުރި ފަދަ މީހަކަށެވެ. އޭނާއަކީ ވަރަށް މީހުންނާއި ގުޅޭ، ވަރަށް އަންޑަސްޓޭންޑިންގްމީހެކެވެ. ބޮޑުއާއިލާއަކަށް ނިސްބަތްވެގެންވާ މީހެކެވެ.\nނަމަވެސް އަހަރެންގެ ދިރިއުޅުމުގައި އަހަރެން އުންމީދުކުރި ގޮތާ ޚިލާފަށް ކަންތައްތައް ދެން ވެގެންދިޔައީ މުޅިން ތަފާތު ގޮތަކަށެވެ. އަހަރެންގެ އެއްވެސް ޝަކުވާއެއްނެތެވެ. އަހަރެން ﷲގެ މިންވަރުފުޅަށް ރުހެމެވެ. ކޮންމެ ކަމެއްވެސް ވާނީ އެންމެ ރަނގަޅަކަށެވެ. އެއްޗެއް ނުވަތަ ކަމެއް ލިބުން އެއީ ނިޢުމަތަކަށްވާފަދައިން އެއްޗެއް ބީވެ އުނިވެގެން ދިއުމަކީވެސް ނިޢުމަތެއްކަމުގައި ނޫނީ ނުވާނެއެވެ.\nއަހަރެންގެ ޙަޔާތުގައި ދިމާވި އެންމެ ބޮޑު މައްސަލައަކީ ފިރިމީހާގެ ނަޒަރުގައި އަހަރެންނަކީ ދޮގުވެރި، މަކަރުވެރި، ބޭވަފާތެރިއަކަށްވުމެވެ. އަހަރެންނަކީ ބަދުއަޚުލާޤީ ޢަމަލުހިންގާ ޒިނޭކުރާ މީހަކަށް ވުމެވެ. މިއީ އަހަރެންގެ ބައިވެރިޔާ އަހަރެންނާއި ދޭތެރޭ ދެކެމުން އަންނަ ގޮތެވެ. މިއީ އަހަރެންގެ ބޮލުގައި ދުވާލަކު އެތަކެއް ފަހަރެއްގެމަތީން އެޅެމުން އަންނަ ދޮގު ތުހުމަތުތަކެވެ. މި ތުހުމަތުތަކުން ބަރީޢަވުމަށްޓަކައި އޭނާ އަހަރެން ލައްވައި އެތައް ފަހަރަކު ﷲގަންދީ ހުވާކުރުވައެވެ. އަހަރެން އޭނާ ބުނާގޮތަކަށް އޭނާ ލައިދޭ އިބާރާތަކުން އެ ހުވާތައް ކުރަމެވެ. ނަމަވެސް އޭނާ އެހުވާތަކެއް ޤަބޫލެއް ނުކުރައެވެ. އެ ކުރާ ހުވާގެ އިބާރާތް ތަކަކީ އެވަގުތު އޭނާގެ މޫޑް ހުންނަ ގޮތަކުން ކުރުވާ ހުވާތަކެކެވެ. އެ ހުވާތަކުގެ ސަބަބުން އޭނާގެ ހިތްހަމަޖެހެނީ ކުޑަ ވަގުތު ކޮޅަކަށެވެ. އެވަރުގެ ބޮޑެތި ހުވާތައް އޭނާ އަހަރެންލައްވައި އެ ކުރުވަނީ އޭނާގެ ހިތަށް ތަސައްލީއެއް ލިބޭތޯއެވެ. ނަމަވެސް އެކަން ކާމިޔާބެއްނުވެއެވެ. އޭނާ އަހަރެންނާއި އަހަރެންގެ ހިތްހަމަޖެހުން ޤައިދުކުރިއެވެ. މިނިވަންކަމާއި އެކު ދިރިއުޅުން ހޭދަކުރުމުގެ ފުރުސަތު ބަންދުކޮށް އަހަރެން އަޅުދާސްތު ކުރުވިއެވެ.\nއަހަރަމެން ދެމީހުން ކައިވެނީގެ މަތިވެރި މާތް ޢަޤުދުން ޢަޤުދުވެގެން އުޅޭތާ މިއީ 14 ވަނަ އަހަރެވެ. ފާއިތުވެގެން މި ދިޔަ ހުރިހާ އަހަރު ތަކެއްގައިވެސް އަހަރެން އޭނާއަށްޓަކައި، މި ގުޅުން ކުރިޔަށް ގެންދިއުމަށްޓަކައި، ވެވެންހުރި ހުރިހާ ޤުރުބާނީތަކެއްވީމެވެ. އަހަރެންގެ ދިރިއުޅުން ކާމިޔާބު ކުރުމަށްޓަކައި އަހަރެން އޭގެ އިންތިހާއަށް މަސައްކަތްކުރީމެވެ. ސައްތައިން ސައްތަ ވަފާތެރިވީމެވެ. އަހަރެންގެ އާއިލާއާއި، ރައްޓެހި ރަޙުމަތްރެރިންނާ، އުޅެ ބޮޑުވި ރަށްދޫކޮށްގޮސް އޭނާގެ އަތުގައިހިފީ އެއީ އަހަރެންގެ މުޅި ދުނިޔެކަމުގައި ދެކިގެންނެވެ. އަހަރެންގެ ރަސްގެފާނަކީ އެއީ ކަމުގައި ދެކިގެންނެވެ. އެ ދެއަތުގެ ޙިމާޔަތަށް އެދި އަހަރެންގެ މުޅިދިރިއުޅުން އޭނަޔާއި އެކުކައި ވުމަށް އެދި ޤުރުބާންކުރީމެވެ. ހަމަ އެފަދައިން އޭނާވެސް އޭނާގެ މުޅި ދިރިއުޅުމަކީ އަހަރެންކަމުގައި އަހަރެންގާތު އެތައް ފަހަރަކު ބުނަމުންގެން ދިޔައެވެ. އަދި އަހަންނަކީ އޭނާގެ ހަމަޖެހުމާއި، ހިތުގެ ހިނގުން ކަމުގައިވެސް ބުނަމުން ގެންދިޔައެވެ. އަދި އަހަންނާއި ނުލާ އޭނާގެ ދިރިއުޅުމަކީ ބޭކާރުއެއްޗެއްކަމުގައިވެސް ތަކުރާރުކޮށް ބުނަމުން ގެންދިޔައެވެ. އަހަރެންގެ އުނގަށް މުޅިދުނިޔޭގައިވާ ހުރިހާ އުފާތަކާއި، ހަމަޖެހުމެއް ޖަމާކޮށްދޭނެކަމަށްވެސް ތަކުރާރުކޮށް ބުނަމުންގެންދިޔައެވެ. މުޅި އުމުރަށް އަހަންނާއިއެކުގައި ވާނެކަމަށްއެތަކެއް މަޢުދުތަކެއްވިއެވެ. އެހެނަސް ކަންތައްވީ އެއާއި މުޅިން ޚިލާފަށެވެ.\nދިރިއުޅުމުގައި އެންމެ އުފާކުރަންވީ ވަގުތު ،ދަރިން ލިބި ދިއުޅުމުގައި ހެއްދި ބަގީޗާގައި މާތަށް ފޮޅި ފަރިވެލާ ބަގީޗާ ތާޒާވެލާ އެއިން ރީތިކަމާއި، މީރުވަސް ދުވެ، ހިތަށްފިނިކަމާއި އަރާމް ހޯދަންވީ ވަގުތު، އަހަންނަށް ފާރަލުމަކީ އޭނާގެ ވަޒީފާކަމުގައި ހަދައި، ދިމާވާ ކުދި ކުދި ކަންތައް ތަކުގައި ޒުވާބުކޮށް ތަޅާ ފޮޅުމަކީ ދިރިއުޅުމުގެ އެއްބައި ކަމުގައި އޭނާހެދިއެވެ. ދެގުޅުމެއް ކުރިއަށް ގެންދިއުމުގައި އިތުބާރަކީ ނެތް އެއްޗެއް ކަމުގައި އޭނާ ހެދިއެވެ. އަހަންނަކީ އޭނާ ހިތަށް އެރިހާވަގުތަކު ހިތަށް އެރިހާ އެއްޗެއްގޮވަން ހުރި އަޅެއްފަދަ މީހެއްކަމުގައި ހެދިއެވެ. އޭނާގެ ނަޒަރުގައި އަހަންނަކީ ފެންނަ ކޮންމެ މީހަކާއި ޒިނޭ ކުރަމުން ދުވާ، މަކަރުވެރި ހަވަރު ތުންފުއްސެކެވެ. އަހަރެންނާއި ޒުވާބުކުރަމުން ހިތަށްއެރިހާ އެއްޗެއް ގޮވަމުން އޭނާ ގެންދަނީ އެ ވިހަގަދަ ބަސްތަކުން އަހަރެންގެ ހިތަށް ކުރާނޭ އެއްވެސް އަސަރަކަށް ބެލުމެއްނެތިއެވެ. ރުޅި އަންނަ ކޮންމެ ފަހަރަކު އަހަރުމެންނަށް ލިބިފައި ތިބި ތިންކުދިންނަކީ އޭނާގެ ފުށުން ލިބިފައިތިބި ކުދިން ނޫންކަމަށް ތަކުރާރުކޮށް ބުނަމުން ގެންދެއެވެ.\nއެކަމަކު އަހަރެން އުފާކުރާކަމަކީ އޭނާގެ ފަރާތުން އެދެމުން ދިޔަ އިތުބާރާއި ޔަޤީކަން އޭނާގެ ޢާއިލާގެ ފަރާތުން އަހަންނަށް ލިބެމުންދާތީއެވެ. އެއީ އަހަންނަށް ޙައްޤުވާ އިތުބާރަކާއި ޔަޤީންކަމެއްކަމަށް އެމީހުނަށް ޤަބޫލުކުރެވޭތީ ކަމަށްވެސް ވެދާނެއެވެ.\nއަހަރެން އުންމީދު ކޮށްގެންހުރީ ފަހުނޭވާއާއި ހަމައަށްވެސް އަހަރެންގެ މުޅި ދިރިއުޅުން އޭނާއާއި އެއްކޮށް ހޭދަކުރުމަށެވެ. އެއީ އަހަރެންނަށް ޙަޤީޤީ ލޯބި މި ދުނިޔެއިން ވެވުނު ފުރަތަމަ އިންސާނާއެވެ. ފިރިހެނެއްގެ ފުށުން އަންހެނަކަށް ލިބޭނޭ އަރާމާއި އުފާ އަހަރެންނަށް ފުރަތަމަ އިޙުސާސްވި މީހަކީވެސް އެއީ އެވެ. އޭނާގެ އެ ފޮނިހަނދާން ތަކާއި އެ ހިތި ހަނދާންތަކަކީ އަހަރެންގެ ހިތުން ދުވަހަކުވެސް ފިލާނުދާނެ ހަނދާންތަކެކެވެ. ހަމައެއާއިއެކު އޭނާގެ ފަރާތުން އަހަރެންނަށް ލިބިފައިވާ3ކުދިންނަކީ އަހަރެންގެ މުޅި ޙަޔާތެވެ. މުޅި ދިރިއުޅުމެވެ. އަހަރެންގެ ލޮލުގެ ފިނިކަމެވެ. ހިތުގެ ހަމަޖެހުމެވެ. އޭނާ އަހަންނާއި ޒުވާބުކޮށް ހަދާކޮންމެ ވަގުތަކު އަހަރެންގެ ކުޑަކުޑަ ތިން ދަރިން އަހަރެންގެ ހިމާޔަތުގައި ތެދުވަނީ އައްޑަނަތަކެއް ފަދައިންނެވެ. އެކަމާއި އަހަރެން އުފާކޮށް ޝުކުރުވެރިވަމެވެ. ވަޅުކައްޓަފުޅި ދާންޏަކަށް ނުސިހޭނެއޭ ބުނާ ބީދައިން އޭނާ އަހަންނާއި ޒުވާބުކުރާ ކޮންމެ ފަހަރަކު އެކުދިން ކުރިން ބިރުގަތަސް މިހާރު އެ ކުދިންގެ އެބިރުވަނީ ފިލާގޮސް އެކަމަށް ހޭނިފައެވެ. ނަމަވެސް އެތަން ފެނި އެކުދިން ދެރަވެ އެކަމާއި ހިތާމަކުރާކަން އަހަންނަށް އެނގެއެވެ. ސަބަބަކީ އެކުދިން އަހަރެންދެކެ ލޯބިވާފަދައިން އެކުދިންގެ ބައްޕަ ދެކެވެސް ލޯބިވާތީއެވެ.\nނަމަވެސް މިހާރު އަހަރެން އުންމީދު ކުރަނީ އޭނާގެ ޙަޔާތުން ދުރަށްދިއުމަށެވެ. ކޮންމެ ކަމަކަށްވެސް ނިމުމެއް އަންނާނެއޭ ބުނަމުންދާ ބީދައިން އަހަރެންގެ ބޮލުގައި ދުވާލަކުއެތަކެއްފަހަރު އެޅެމުންދާ ދޮގުއިލްޒާމް ތަކަށް ނިމުމެއްގެންނާށެވެ. އަހަރެންގެ ހަލަބޮލިވެފައިވާ ނަފްސަށް ހަމަޖެހުމުގެ ވަގުތުކޮޅެއް ގެންނާށެވެ. ކުދިކުދިވެ ހަލާކުވެފައިވާ އަހަރެންގެ ނިކަމެތި ހިތަށް ހަމަޖެހުމެއް ގެންނާށެވެ. ﷲ އިރާދަކުރެއްވިއްޔާ އެކަންތައް އަހަރެން ކުރާނަމެވެ. ގޮތެއް ފެންނާނީ ގޮތެއް ހޯދަން ނުކުތީމެވެ. މަންޒިލެއް ހޯދޭނީ ދަތުރުހަދައި އެދަތުރަށް ފެށީމައެވެ.\nއޭނާ އަހަރެންގެ ބޮލުގައި ޒިނޭގެ ތުޙުމަތު އަޅުވާއިރު، އޭނާ އަހަރެންގެ ޙަޔާތަށް އައިފަހުން އެނޫން ދެވަނަ މީހަކަށް އަހަރެންގެ ނަފުސު ނޭދެއެވެ. އެނޫން އެއްވެސް ފިރިހެނަކަށް އަހަރެން ނުބަލަމެވެ. ސަބަބަކީ އަހަރެންގެ “މިސްޓަރ ޕާފެކްޓަކީ” އޭނަކަމަށް ވީތީއެވެ. މިގޮތަށް އަހަރެން އެތައް ފަހަރަކު ތަކުރާރުކޮށް އޭނާގާތު ބުނަމެވެ. މިއީ ހަމަ ހަޤީޤަތުގައިވެސް ތެދެވެ. އެނޫން އެހެންމީހަކަށް އަހަރެން ނޭދެމެވެ. ނަމަވެސް މިވާހަތަކެއް އޭނާ ޤަބޫލެއްނުކުރެއެވެ.\nއަހަރެންގެ ހިތަށްއަރައެވެ. އިންސާނުންގެ ތެރެއިން އެއްބަޔަކު ހާދަހާވާ މޮޔައެވެ. ލޯބިވާ މީހަކު ހަޔާތަށް އައިސް މުޅި ހަޔާތް އެމީހަކާއި އެކީގައި ހޭދަކުރުމަށް ތައްޔާރަށް ހުންނަކަން އެނގޭއިރުވެސް އެކަމަށްޓަކައި ފުރަގަސްދީ އެނިޢުމަތާއި ދުރަށްދަނީ ކީއްވެގެންހެއްޔެވެ؟ ބައެއް އަންހެނުން ވަފާތެރިކަމާއި، ތެދުވެރިކަމާއި އެކީގައި އުޅޭއިރު އޭގެ އިނާމަކަށް ލިބެންވީ ވޭނާއި ހިތްދަތިކަންހެއްޔެވެ؟ ހަމަޔަޤީނުންވެސް އަހަރެންގެ ބޮލުގައި ދުވާލަކު އެތަކެއް ފަހަރަކު އެއަޅުވާއިލްޒާމް ތަކަކީ ދޮގު އިލްޒާމް ތަކެކެވެ. އަހަރެން ހެއްދެވިފަރާތް އެކަމަށް ހެކިވާނެއެވެ. ނަމަވެސް އަހަރެން ދެރައެއް ނުވަމެވެ. ސަބަބަކީ އެކަމުން އަހަރެންނަށް ކެތްތެރިވާން ދަސްވެއްޖެއެވެ. ރުޅީގެ މައްޗަށް ބުއްދި އިސްކުރަން ދަސްވެއްޖެއެވެ. ގަދަޔަށް ރުޅި އަންނަފަހަރުތަކުގައިވެސް ގޯސް ހެދުމުގެ ބަދަލުގައި ނަފްސް ކޮންޓްރޯލްކުރަން ދަސްވެއްޖެއެވެ. ވޭނާއި ހިތްދަތިކަމުގައިވެސް ކެތްތެރިކަމާއިއެކު ދިރިއުޅުމާއިގެން ކުރިޔަށްދާން ދަސްވެއްޖެއެވެ.\nމިހާރު އަހަރެން ދެރައެއްނުވަމެވެ.އަހަރެން ޤަބޫލުކުރާގޮތުގައި އޭނާ އަހަރެންގެ ބޮލުގައި އަޅުވަމުންދާ ދޮގުއިލްޒާމް ތަކުން އޭނާއަކީ އަހަރެން އެދުނު މިސްޓަރ ޕާފެކްޓް ނޫން ކަން ސާބިތުކޮށްދީފިއެވެ. އޭގެ ސަބަބުން އަހަރެންނަށް ދުނިޔެ ދަސްވެއްޖެއެވެ. އެކަނިމާއެކަނިވެސް ދިރިއުޅުމާއިގެން ކުރިޔަށްދާން ދަސްކޮށްދީފިއެވެ. މައިންބަފައިންނާއި، އެއްބަނޑު އެއްބަފާމީހުންގެ މުހިއްމުކަން ދަސްކޮށްދީފިއެވެ. ޙަޔާތުގައި އެއްފަހަރު ފެއިލްވުމަކީ އެއިން އިބުތަރް ޙާސިލްކޮށްގެން ދެވަނަ ފަހަރަށް ޓުރައިކުރަން ލިބޭ ފުރުސަތެއްކަން ދަސްކޮށްދީފިއެވެ. އަހަންނަށް ކުރިމަތިވީ ފިލާވަޅުތަކެކެވެ. އެއިން އަހަރެން ފެއިލްވީއެކޭ ދަންނަވާކަން ނެތީމެވެ. އަހަންނަށް ލިބުނު ފިލާވަޅުތަކުން ޢިބުރަތް ލިބިގަންނަން އަހަރެންގެ ފަހަތުގައި ތިން އަންހެން ދަރިން ތިބުމަކީ އަހަރެން އުފާކުރާ ކަމެކެވެ. ދިމާވާ ދަތިއުދަނގޫ ކަންތައް ތަކުން ޢިބުރަތް ލިބިގަނެ ކުރިޔަށް ދިއުމަކީ އެންމެ ބުއްދިވެރިގޮތެވެ. އިންސާނުންނަށް ކެތްކުރެވޭނީ ވަކިމިންވަރަކަށެވެ. ހީނާފަތުގެ އަސްލަކީ އެއިން ގެނުވާ ރަތްކުލަކަމަށްވިޔަސް ހީނާފަތުން ކުލަނެރެވެނީވެސް އެފަތްތައް ޗިސްޗިސް ކުރުމުންނެވެ.\nދިރިއުޅުމުގައި ދިމާވާ ދަތި އުދަނގޫ ޙާލަތްތަކުގައި އަންހެނާ އޭނާގެ އަމިއްލަ ފައިމައްޗަށް ތެދުވުމަކީ ވަރަށް މުހިއްމުކަމެކެވެ. އިރާދަކުރެއްވިއްޔާ އަހަރެންގެ އަޒުމަކީ އަމިއްލަފައިމައްޗަށް ތެދުވެ އަހަރެންގެ އަންހެންދަރީންވެސް އެމީހުންގެ އަމިއްލަފައިމައްޗަށް ތެދުކުރުވުމެވެ. ވަގުތުގެ ބޭނުން ހެޔޮގޮތުގައި ހިފާ، ތަޢުލީމަކީ އޭގެ މުހިއްމުކަން ކޮޅުނެތްކޮޅަށް ފެތުރިފައިވާ ގޮވާންކުރާ ދަނޑެއްފަދަ އެއްޗެއް ކަން އަންގައިދިނުމެވެ.\nދިރިއުޅުމުގެ މި ދަތި އުނދަގޫ މަރުހަލާ ވެގެން ދިޔައީ ލިބިގެން ކުރިމަތި ކުރުވި ވަރުގަދަ އިމްތިޙާނަކަށެވެ. މި އިމްތިޙާނުން އަހަންނަށް ދަސްވެގެން ދިޔައީ ދަތިއުދަގޫވަގުތުތަކުގައިވެސް ހިތްވަރާއިއެކު ކުރިޔަށްދިއުމަށެވެ. ހިތް ރޮއި ރޮއި ހުންނަ ޙާލުގައިވެސް ހިނިތުންވުމާއެކު އަނެކުންނާއި ކުރިމަތިލުމަށެވެ. ހިތްދަތި ވަގުތުތަކުގައި ޝުކުރުވެރިވުމަށެވެ.\nއޭނައާއި އޭނަ އަހަރެންގެ ބޮލުގައި އެޅުވި ދޮގުއިލްޒާމް ތަކަށް އެއްދުވަސްވަރަކު ރޮއި ހިތާމަކުރިޔަސް މިއަދު އެއިލްޒާމްތަކަށް އަހަރެން ޝުކުރުއަދާކުރަމެވެ. އޭނާ އަހަންނަށް އިތުބާރުނުކުރުމުން މިހާރު އަހަރެން އުފާކުރަމެވެ. އިތުބާރަކީ ދެމީހެއްގެ ގުޅުމުގައި އެންމެ އިސް ރޯލެއްއަދާކުރާނެ މައިބަނދައެވެ. ތެދެކެވެ. ދިރިއުޅުމަކީ ހަނގުރާމައެކެވެ. އިންސާނުންގެ އަތުގައި ނަސީބު ހިފާނީ އެކިގޮތްގޮތަށެވެ. އަހަރެންގެ ނަސީބު އަހަރެންގެ އަތުގައި މި ހިފީ މިގޮތަށް ކަމަށްވެސް ވެދާނެއެވެ. މާދަމާ ކަންހިނގާނީ ކިހިނެއްކަމެއް ހަމަ އެކަކަށްވެސް ނޭނގޭނެއެވެ. މިންވަރަށް ރުޙި ޤަބޫލުވުމަކީ މުޢުމިނުންގެ ސިފައެކެވެ. ކެތްތެރިކަމުގެ މޭވާ އަކީ ނުލިބި ނުދާނޭ އެއްޗެއްކަން ކަށަވަރެވެ. “ވަގުތަކީ ފަރުވާއެކެވެ”. ވަގުތާއެކު ހުރިހާ ކަމެއްވެސް ބަދަލުކޮށްލައެވެ. އިންސާނުންނަށްޖެހޭނީ ކެތްކުރާށެވެ.\nއަހަރެންގެ ދިރިއުޅުން އެންމެ ހަލަބޮލިވީވަގުތު މަތީ ތަޢުލީމަށް ފުރުސަތުލިބުމަކީ އަހަންނަށް ލިބުނު އެންމެ ބޮޑު ނަސީބެވެ. މަތީތަޢުލީމަށް ދިރިއުޅުމުގެ “ނައު” ދީލާލި ވަގުތަކީ ދިރިއުޅުމަށް އެތަކެއް ބަދަލުތަކެއް އައި އުނދަގޫ ވަގުތެކެވެ. ނަމަވެސް އަހަރެންގެ ވިސްނުންހުރީ ފުރުސަތަކީ ނުލިބޭނެއެއްޗެއްކަމާއި، ހިތްވަރާއިއެކު މަސައްކަތް ކޮށްގެން ނޫނީ އަހަރެންގެ ދިރިއުޅުން އުޖާލާނުވާނޭކަމެވެ. އޮޅުންބޮޅުންވެފައިވާ އަހަރެންގެ ދިރިއުޅުން ތިންކުދިންނާއިގެން ކުރިޔަށް ގެންދެވޭނީ މަތީތަޢުލީމަށްލިބުނު ފުރުސަތުގެ ބޭނުންކޮށްގެންކަމެވެ. ކުލާހަށް ހާޒިރުވާ ގަޑިތަކަކީ ޝައްކާއި ވަހުމުން ފުރިގެންވި އަހަރެންގެ ބައިވެރިޔާއަށް އުދަގޫ ވަގުތުތަކެއް ކަމުގައިވީ ކަމުގައިވިޔަސް އެވަގުތަކީ އަހަންނަށާއި އަހަރެންގެ ނަފުސަށް ހަމަޖެހުން ގެނުވައިދިން ވަގުތުތަކެކެވެ. ދިރިއުޅުމާއި ދޭތެރޭ ހަމަހިމޭން މާޙައުލެއްގައި އިނދެ ވިސްނާލަން ލިބުނު އަމާން ވަގުތުތަކެކެވެ.\nމިހާރު ކިޔެވުމުގެ ދުވަސްތައްވެސް ނިމުމަކާއި ގާތްވަނީއެވެ. މިހާރު އަހަންނަށް އިޙުސާސްވަނީ ފާއިތުވެގެންދާ ކޮންމެދުވަހަކާއެކު އަހަރެންގެ މަންޒިލް ގާތްވަމުންދާކަމެވެ. ދެންވާނެގޮތެއްއެނގޭނީ ދަތުރަށް ފުރީމައެވެ. އަހަރެން އަހަރެންގެ ނަފްސް ޙަވާލުކޮށްގެން މިހިރީ އަހަރެން ހެއްދެވިފަރާތާއިއެވެ. ކޮންމެކަމެއްވެސް ވާނީ އެންމެ ރަނގަޅަށެވެ. އޭގެފަހަތުގައިވީ ކޮންގޮތެއްކަން އެނގޭނީ މާތްﷲއަށެވެ. އޮތީ ދެގޮތެވެ. މޮޅުގޮތާއި ދެރަ ގޮތެވެ. އިންސާނުންނަށް އޮތީ މިންވަރަށް ރުޙި ޤަބޫލުކުރުމެވެ.\nމަގުމަތިން އަންހެނުންނަށް ފުރައްސާރަ ކުރި ބިދޭސީ އަކު ހައްޔަރުކޮށްފި\nމާޗް 24, 2021\nVarah furiha liyumeh❤\nޥަރަށް ޢަދަބީ ، ޢިބާރާތް މޮޅު ލިޔުމެއް. އެމުނި އެކުލެވުން ވަރަށް ފުރިހަމަ


މިހާރު 105 ރުފިޔާ އަށް ވަޅޯމަސް ކިލޯއެއް ލިބޭނެ\nވަޅޯ މަހުގެ އަގު ހެޔޮ ކުރުން\nމިފްކޯ އިން ވަޅޯ މަހުގެ އަގުވެސް ހެޔޮކޮށްފި\nކުރިން ވަޅޯމަސް ކިލޯއެއް ވިއްކަމުން ދިޔައީ 120 ރުފިޔާ އަށް\nކ. މާލެ |7ޖެނުއަރީ 2021 | ބުރާސްފަތި 19:14 | 6,248\nމިފްކޯ އިން ބަންދުކޮށް ވިއްކާ ވަޅޯމަސް - މިފްކޯ\nމޯލްޑިވްސް އިންޑަސްޓްރިއަލް ފިޝަރީޒް ކޮމްޕެނީ (މިފްކޯ) އިން ވިއްކާ ފަސްމީރު ބްރޭންޑުގެ ވަޅޯމަހުގެ އަގު ހެޔޮކޮށްފިއެވެ.\nއެ ކުންފުނިން ބުނީ ކުރިން 120 ރުފިޔާ އަށް ވިއްކި ވަޅޯމަސް ކިލޯ މިހާރު 105 ރުފިޔާ އަށް ލިބޭނެ ކަމަށެވެ.\nމިފްކޯ އިން ވަޅޯމަހުގެ އަގު ހެޔޮކޮށްފައިވާއިރު މަސްވެރިންގެ އަތުން މަސް ގަތުމަށް ގެނައި ބަދަލާއެކު ފަސްމީރު ފެލިވަރު މަސްދަޅު ވިއްކާ އަގު ވެސް ވަނީ ހެޔޮކޮށްފައެވެ.\nމިފްކޯ އިން ބުނީ މިހާރު ތެޔޮ މަސްދަޅު ކޭހެއް 575 ރުފިޔާ އަށް އަދި މަސްދަޅެއް 12.25 ލާރި އަށް ލިބިގެންދާނެ ކަމަށެވެ. މީގެ ކުރިން އެ ކުންފުނިން ތެޔޮ މަސްދަޅު ކޭހެއް 640 ރުފިޔާއަށް ވިއްކަމުންދިޔައިރު ތެޔޮ މަސްދަޅެއް ވިއްކާފައިވަނީ 13.05 ލާރިއަށެވެ.\nއަދި މިހާރު ފެން މަސްދަޅު ކޭހެއް 530 ރުފިޔާ އަށް ލިބޭނެ ކަަމަށާއި މަސްދަޅެއް 11.25 ލާރިއަށް ލިބޭނެ ކަމަށް ވަނީ ބުނެފައެވެ. ކުރިން ފެން މަސްދަޅު ކޭހެއް 595 ރުފިޔާއަށް ވިއްކަމުންދިޔައިރު މަސްދަޅެއް ވިއްކަމުންދިޔައީ 12.05 ލާރިއަށެވެ.\nފަސްމީރުގެ މަސްދަޅަކީ އާންމުންގެ މެދުގައި މަޤްބޫލު އުފެއްދުމެކެވެ. ރާއްޖޭގައި އެންމެ ފުރަތަމަ މަސްވެރިން ބާނާ މަސް، ދަޅުގައި ބަންދުކުރުމަށް، ކާރުހާނެއް އުފައްދާފައިވަނީ 1978 ވަނަ އަހަރުގެ ފެބުރުއަރީ މަހުގެ3ވަނަ ދުވަހުއެވެ.\nމި ކާރުހާނާގެ މަސައްކަތް ފުރަތަމަ ފެށިއިރު، ދުވާލެއްގެ މައްޗަށް ކާރުހާނާ މެދުވެރިކޮށް 8 މެޓްރިކް ޓަނުގެ މަސް ކަނޑާ، ދަޅުގައި ބަންދު ކުރަމުން ދިޔައެވެ. މިހާރު މި ކާރުހާނާ މެދުވެރިކޮށް ދުވާލެއްގެ މައްޗަށް 50 މެޓްރިކް ޓަނުގެ ދަޅު މަސް ބަންދުކުރެއެވެ.\nމިހާރު ފެލިވަރުގެ ކާރުހާނާއިން އުފައްދާ މަހުގެ ބާވަތްތަކަށް ބަލާއިރު، ކާރުހާނާއިން ރާއްޖޭގެ މާކެޓަށް ދެ ބާވަތެއްގެ މަހުގެ އުފެއްދުންތައް ބަންދުކޮށް ސަޕްލައި ކުރަމުންދެއެވެ. އެއީ ވަކިވަކި ގޭބީސީތަކަށް ހާއްސަ ކުދި މަސްދަޅު އަދި ޕައުޗްގެ އިތުރުން ރެސްޓޯރެންޓް ހޮޓާ އަދި ވިޔަފާރި ކުރާ ތަންތަނަށް ހާއްސަ ބޮޑެތި މަސްދަޅު އަދި މަސް ޕައުޗެވެ. ކޮންމެ މަހަކު ރާއްޖޭގައި އެކި ކަންކޮޅުތަކަށް ފޮނުވުމަށް 10 ކޮންޓެއިނަރާއި 12 ކޮންޓެއިނަރާ ދެމެދުގެ އަދަދަކަށް މަސްދަޅު ދަނީ ފޯރު ކޮށްދެމުންނެވެ.\nބޭރަށް އެކްސްޕޯޓް ކުރާ މަސް އިނގިރޭސިވިލާތް، ޔޫރަޕް، އޭޝިޔާ އަދި މެދުއިރުމައްޗާއި، އެފްރިކާ ބައްރުގެ ބާޒާރުތަކުގައި ވިއްކަމުންދާއިރު ދިވެހިންގެ މި އުފެއްދުމަށް ވަނީ ވަރަށް ބޮޑު ތަރުހީބެއް ލިބިފައެވެ.